
This is a digital copy of a book that was preserved for generations on library shelves before it was carefully scanned by Google as part of a project 
to make the world's books discoverable online. 

It has survived long enough for the copyright to expire and the book to enter the public domain. A public domain book is one that was never subject 
to copyright or whose legal copyright term has expired. Whether a book is in the public domain may vary country to country. Public domain books 
are our gateways to the pást, representing a wealth of history, culture and knowledge that's often difficult to discover. 

Marks, notations and other marginalia present in the originál volume will appear in this filé - a reminder of this book's long journey from the 
publisher to a library and finally to you. 

Usage guidelines 

Google is proud to partner with libraries to digitize public domain materials and make them widely accessible. Public domain books belong to the 
public and we are merely their custodians. Nevertheless, this work is expensive, so in order to keep providing this resource, we have taken steps to 
prevent abuse by commercial parties, including piacing technical restrictions on automated querying. 

We alsó ask that you: 

+ Make non-commercial use of the filé s We designed Google Book Search for use by individuals, and we request that you use these files for 
personal, non-commercial purposes. 

+ Refrainfrom automated querying Do not send automated queries of any sort to Google's system: If you are conducting research on machine 
translation, optical character recognition or other areas where access to a large amount of text is helpful, please contact us. We encourage the 
use of public domain materials for these purposes and may be able to help. 

+ Maintain attribution The Google "watermark" you see on each filé is essential for informing people about this project and helping them find 
additional materials through Google Book Search. Please do not remove it. 

+ Keep it legal Whatever your use, remember that you are responsible for ensuring that what you are doing is legal. Do not assume that just 
because we believe a book is in the public domain for users in the United States, that the work is alsó in the public domain for users in other 
countries. Whether a book is still in copyright varies from country to country, and we can't offer guidance on whether any specific use of 
any specific book is allowed. Please do not assume that a book's appearance in Google Book Search means it can be used in any manner 
any where in the world. Copyright infringement liability can be quite severe. 

About Google Book Search 

Google's mission is to organize the world's information and to make it universally accessible and useful. Google Book Search helps readers 
discover the world's books while helping authors and publishers reach new audiences. You can search through the full text of this book on the web 



at jhttp : //books . qooqle . com/ 



► 




Digitized by 



Google 



MAGYAR JOGÁSZEGYLE'fl ÉRTEKEZÉSEK. 



211. „ XXVI. KÖTET. 1. FÜZET. 

AZ UJ BŰNVÁDI PERRENDTARTÁS 
A GYAKORLATBAN. 

A Magyar Jogászegyletben 190$ (leczentber ÍS-tól lfMIÜ január 17-ig 

folytatott wta. 



Fayer László, Weisz Ödön, Székely Ferenoz, 

Tóth Gerö, Barna Ignácz, Várkonyi Oszkár, Schághter Miksa, 

Gál Jenő, Rózsa Vilmos. 



BUDAPEST. 

PRANKLIN-TÁK8ULAT KÖNYVNYOMDÁJA. 
I903. 



Digitized by 



Google 



Digitized by 



Google 



V «2 



Fayer László dr. : 

T. teljes- ülés ! 

Nehéz felelni arra a kérdésre, vájjon az új bűnvádi per- 
rendtartás javította- e bűnügyi igazságszolgáltatásunkat. Annyi 
bizonyos, hogy a bünper rövidebb, a vizsgálati fogság ritkább 
és rövidebb lett. Azt is merném állítani, hogy a szabadság- 
vesztési repressio az utóbbi évek alatt némi tekintetben 
enyhült. 

Ezen jelenségeket leginkább annak tulajdonítom, hogy 
az új bűnvádi perrendtartásba számos személyes szabadsági 
\ garantia van beiktatva; nagy része van ezen eredmény elő - 
ON^dézésében az esküdtszék intézményének is. Az esküdtek tudni- 
* illik — ezt mindnyájan észlelhetjük — igen gyakran fogadják 

el azt a minősítést, a mely rövidebb tartamú szabadságvesz- 
tési büntetést von maga után. 

A részletekre áttérve, mindenekelőtt azt a kérdést vetem 
fel, vájjon a processuális intézmények miképen tudtak maguk- 
nak az eljárásban tért hódítani. 

Itt első sorban szemünkbe ötlik, hogy úgyszólván az egész 
előkészítés a közigazgatási közegek kezébe ment át. Eleinte 
v mindannyian igen nagy aggodalommal tekintettünk erre a vál- 

tozásra, de most már megoszlanak a vélemények. Egész bizo- 
^ nyos, hogy az előkészítés rövidebb lett. Másrészt azonban 

itt-ott panaszkodnak a felől, hogy a felvételek sok tekintetben 
\ felületesek. 

v Ha azt a kérdést vetjük fel, vájjon a vádlott kihallgatásá- 

nál mutatkozott szabálytalanságok még mindig olyan gya- 
koriak-e, mint ezelőtt voltak: azt hiszem, hogy e tekintetben 
szintén megnyugtató jelenségek mutatkoznak. A kihallgatások 

ma már sokkal [inkább megfelelnek a törvény követelményei- 
nek: erőszak alkalmazásáról igen ritkán hallunk, sőt legújab- 
ban mintha még a csendőri kihallgatások tekintetében felme- 
rülni szokott panaszok is elnémultak volna. 

A büntető perrendtartás új garantiát nyújt abban az in- 
tézkedésében, hogy a vádlott követelheti, miszerint kihallgatásá- 
nál két tanú jelen legyen. De azt hiszem, hogy a határozmány 
nem ment át az életbe, mivel egyrészt a közegek, igen termé- 
szetesen, nem favorizálják a tanúknak ezen igénybevételét, 
másrészt pedig az illető terheltek aligha ismerik jogukat; nem 
kérik, sok esetben nem is mernék kérni a tanúk beidézését. 

A vádtanács szintén új intézmény és a mint több oldal- 
ról értesültem, nemcsak Budapesten, hanem a vidéken is va- 
lósággal jól bevált és igen alkalmas közegnek mutatkozik 
arra, hogy a pert a lehető legrövidebben az előkészítő stá- 
diumból az érdemleges stádiumba vigye át. Budapesten pl. oly 
praecisióval dolgozik, hogy rendszerint még ugyanaz nap elin- 
tézi a beérkezett ügyeket. 

A mi a főtárgyalást illeti: az az angolos jellegű intézmény, 
hogy csak az elnök intézhet kérdést a vádlotthoz, nemcsak a 
vádlott előnyére, hanem lényegesen hátrányára is szolgál. 
Gyakran tétetnek kísérletek a törvény rendelkezésének meg- 
kerülésére; többek között olyképen, hogy az illető fél nem 
kérdést intéz a vádlotthoz, hanem megkéri az elnököt, hogy 
állapítsa meg a tényt, a melynek megállapítására ő (a fél) 
súlyt helyez. 

A keresztkérdezés egyáltalában nem ment át az életbe. Ez 
a szintén angol intézkedés papíron maradt. 

Áttérek az esküdtszékre. 

Mielőtt az intézmény technikai részleteiről szólanék, fel 
kell vetnem a kérdést, vájjon ez a nagy újítás nálunk meny- 
nyire vált be. Ha a sajtó nyilatkozatait irányadóknak akarnók 
tekinteni, kénytelenek volnánk azt mondani, hogy az esküdt- 
szék az egyik hibát a másik után követi el. Szakkörökben szin- 
tén az a felfogás kezd uralkodóvá válni, hogy esküdtszéki 
judikaturánk lényeges tévedéseket mutat. Magában ezen egy- 
letben két ízben támadták az esküdtszék intézményét. Az egyik 
támadást dr. Doleschall Alfréd törvényszéki bíró úr, a másikat 

dr. Balázs Elemér királyi alügyész úr intézte. A szakirodalom- 
ban pedig igen nyomatékos szempontokat érvényesített az 
intézmény ellen az igazságügyi orvosi tanács nagyérdemű tit- 
kára, dr. Scháchter Miksa. 

T. teljes-ülés ! Ha olyképen teszszük fel a kérdést, vájjon 
szakbelileg ki alkalmasabb a birói functiók teljesítésére : a szak- 
beli biró-e vagy pedig a laikus, akkor nagyon gyorsan megad- 
hatjuk a választ: szakbeli bíró e feladatokat tagadhatlanul 
jobban teljesíti. Csakhogy az esküdtszék kérdése nem ezen for- 
dul meg. 

Az esküdtszék alkotmányi garantia. Az intézményt épen 
nem igazságszolgáltatási tekintetek hozták létre. Az államélet 
minden ágazatában befolyást gyakorol a polgár, a bizalmi 
férfiú; ezt a befolyást az igazságszolgáltatásban az esküdt 
képviseli. Addig, a mig csak a szakbíró hozza az Ítéleteket: ez 
az absolutistikus állam bíráskodása. Az alkotmányos állam bírás- 
kodása megköveteli, hogy a polgár szintén gyakorolja a maga 
befolyását. S ennek megvan a maga igen fontos indoka. 

A bíráskodás, ha azt csak egy osztály kezeli, igen könnyen 
elidegenedik a nép érzületétől, a széles néprétegek felfogásá- 
tól. Ennek a veszélynek a bíráskodás még inkább ki van téve, 
mint a közigazgatás. És nehogy az elidegenedés megtörtén- 
jék, épen erre való a polgárok részvétele a bíráskodásban, a 
kik az életnek felfogásait viszik be a bírósági termekbe. Hogy 
ezt példával illustráljam : a mi esküdteink ma már éreztetik, 
hogy ők a büntető-törvénykönyv bizonyos határozmányait meg- 
felelőknek nem tartják. Már mutatkoznak az esküdti gyakor- 
latban a büntető-törvénykönyv nehézségei, szögletességei. S az 
esküdtszék ezeket a szögletességeket képes volt három óv alatt 
feltüntetni, mig a szakbírói testület ugyanezekkel a nehézsé- 
gekkel hiába küzdött. Az esküdtek természetesen a maguk 
módja szerint segítenek. Úgy t. i., hogy kimondják a felmen- 
tést. Tagadhatlanul nagyon drasztikus egy eszköz. De megvan 
az a nagy jelentősége, hogy hatályosan figyelmezteti a köz- 
véleményt s a törvényhozást arra, hogy vannak a büntető 
kódexben olyan tételek, a melyek már elavultak, a melyek a 
mai jogérzettel ellentétben állanak és a melyeken változtatni 
kell. Sajnos, hogy a szakbírói judicaturában ez az erő sokkal 



Digitized by 



Google 



kevésbbé van meg. Alkalmazkodik az anyagi törvény construc- 
tiójához és az abban mutatkozó nehézségeket nem az által 
küzdi le, hogy az egyént védi meg, hanem a törvénytisztelet 
nevében következetesen alkalmazza a törvényt és ennek azután 
az elitélt egyén látja a kárát. A szakbíró addig is, mig új tör- 
vény fog hozatni, tudatosan tulszigoruan, bár vérző szívvel, 
elitéi; az esküdt addig is felment. Az egyik az állam mulasz- 
tásáért az egyént lakoltatja, a másik a felelősséget a közre 
hárítja. A személyes szabadság becse és igényei s az ember 
értéke iránt utóbbinak van igazi érzéke. 

Ha a Btk. 340. §-át esküdtek volnának hivatva alkal- 
mazni, ez a kemény törvénytétel rég meg volna változtatva. 
A közvélemény és a törvényhozás a százszoros büntetésre való 
elítélést, mely ezen ügyekben most meghonosodott, észre sem 
veszi. 

Az esküdtszéki intézménynek az a sajátsága, melyre rá- 
mutatni kénytelen voltam, az államélet evolutiója tekintetében 
annyira becses, hogy még az esetben is, ha oly Ítéleteket hoz- 
nak az esküdtek, a melyekben épen nem osztozhatunk és a 
melyek szakbeli szempontból nagyon is megtámadhatók : elné- 
zéssel kell lenöi — bármennyire kárhoztatandők az Ítéletek 
jogászilag külön-külön. 

Az esküdtszék technikai kérdéseire térve át, ezek közül 
csak egynéhányat akarok kiemelni, a melyek tekintetében ne- 
hézségek mutatkoztak. Szerintem első szükség az, hogy az 
esküdtekhez intézett kérdéssorozat elkészítésére a lehető leg- 
nagyobb gond fordíttassék. Ezen fordul meg, hogy milyen az 
esküdtszéki judicatura, mert leginkább a kérdések által gya- 
korol a bíróság befolyást az esküdtekre. Törvényhozásunk sze- 
rintem hibát követett el akkor, a midőn ezt a functiót, a mely 
mindenütt a bíróság kezében van, az ügyészség kezébe tette 
át. Nem azért, mintha az ügyészség nem volna e tekintetben 
szakbelileg teljesen megbízható, hanem, mert az ügyészség egy- 
oldalú álláspontot foglal el és mindig csak arra fog törekedni, 
hogy a kérdések föltételében a maga szempontja érvényesüljön. 
Az ügyész azt a részletet domborítja ki, a mely a vád erősítésére 
szolgál s eshetőleg halványabb árnyalatot ad annak a részlet- 
nek, mely a vádat gyengíti vagy alapos voltát kétessé teszi. 

A bíróság mint objectiv testület sokkal inkább van hivatva a 
tényállás mindenegyes részletének egyenlő érvényre emelésére. 

Már eddig is mutatkozik, hogy a kérdéseket erős pót- 
lásokkal kell kiegészíteni, és ez igen természetes. A védő 
az uj kérdéseknek egész sorát követeli; maguk a bíróság 
tagjai s &z esküdtek szintén lényeges módosításokat és ki- 
egészítéseket követelnek, és ezen háromféle elemből azon né- 
hány perez alatt, a mely rendelkezésre áll, nem tud a bíró- 
ság összefüggő, organikus egészet létesíteni. Innen van az, 
hogy a kérdések gyakran nem felelnek meg, mert hevenyészve 
készülnek, és innen azután, hogy utólag hiányok, ellentmon- 
dások mutatkoznak. Nem tagadom, hogy az accusatorius jel- 
leg inkább érvényesül úgy, a hogy a törvény megállapította; 
s ha a bíróság kezébe adjuk a functiót, ez a per illető részleté- 
nek némikópen inquisitorius jelleget fog adni. Csakhogy e do- 
logban sem kizárólag az elv dönt, hanem az, hogy ki alkalmas 
leginkább a functio teljesítésére, és azt hiszem, hogy miután a 
kérdésekben nyilatkozik összefoglalása az egész tényállásnak, 
az összefoglalásra a bíróság sokkal inkább alkalmas, mint a 
peres fél álláspontján levő ügyészség. 

Ez az egyik. A másik pedig törvényünk azon tilalma, hogy 
az esküdteknek enyhítő körülmények iránt tegyenek fel kér- 
déseket. 

Nagy Dezső : Ez a baj ! . 

Fayer László : Szerintem ez az oka igen sokszor an- 
nak, hogy hibás minősítések mondatnak ki, valamint annak 
is, hogy felmentenek ott, a hol felmentést nem kellene kimon- 
dani. Az esküdt azt tekinti, hogy egy bizonyos minősítésnek 
mi a következménye. Ha látja, hogy ő a reális következményre, 
t. i. a büntetésre, dirigáló befolyást képes gyakorolni, akkor 
kiválasztja a helyes minősítést és eshetőleg hozzáteszi, hogy 
fenforognak túlnyomólag enyhítő körülmények. De a midőn 
az esküdt kénytelen a súlyos minősítést elfogadni a nélkül, 
hogy befolyást gyakorolhatna oly irányban, hogy ennek mi 
legyen a következménye, akkor nem arra helyezi a súlyt, hogy 
a minősítés helyes legyen, hanem kiválasztja a különböző mi- 
nősítések közül azt, a mely az ő intentióinak a büntetés tekin- 
tetében megfelel. 

Igaz, hogy az esküdt nem a büntetés mérvének megálla- 
pítására van hivatva. Csakhogy ez a felfogás száz év óta ural- 
kodik az elméletben és mégis minden országban ki tudták már 
vívni maguknak az esküdtek azt a jogot, hogy igenis befolyást 
gyakorolhassanak a büntetések mérvére. Valahányszor vala- 
mely országban megtagadták tőlük a jogot, hogy erre befolyást 
gyakorolhassanak : mindannyiszor azt tették mindenütt, a mit 
a mi esküdteink is tesznek, t. i. vagy más minősítést mondot- 
tak ki, vagy fölmentették a vádlottat. Az ő jelszavuk az, hogy 
ne -az egyén szenvedjen a törvény hibája miatt, hanem föltét- 
lenül meg kell az egyént védeni, — sajnos, hogy a törvénytisz- 
telet feláldozásának árán. 

Igen gyakran tapasztaljuk, hogy a védők kérdéseket tétet- 
nek fel olyan mozzanatokra vonatkozólag, a melyek határozott 
alakot nem öltöttek. A bíróság nem áll ellent a kívánságnak ; 
s az esküdtek megragadják ezt a kérdést, melynek szigorúan 
véve igazi jogosultsága nincs, és ennek fonalán oldják meg a 
bűnesetet. Ha az esküdtek az enyhítő körülmények iránt véle- 
ményt mondhatnának, a védő igen sok esetben nem követelné 
az említett forcirozott kérdések feltételét és sokkal, de sokkal 
inkább kielégítő és a büntetőjogi felfogásnak megfelelőbb lenne 
a verdikt. 

Ma el kell ismerni, hogy a verdiktek gyakran a tényállás- 
sal ellenkeznek. Ezt azonban nem az esküdtszék, hanem első 
sorban maga a törvény okozza, mely a nagyobb jogot, az át- 
átminősítést és a felmentést, megadja az esküdteknek, a kiseb- 
bet pedig szűkkeblűén megvonja tőlük. 

Mint harmadik tényt kénytelen vagyok felhozni, hogy a 
bírói testület, különösen az ügyvivő bíróság elnöke, nem ak- 
názza ki eléggé azt a jogot, a melyet neki a törvény megad és 
a mely szerint az esküdteket vezérelnie kellene. Nagyon gyak- 
ran magokra hagyja az esküdteket s nem avatkozik dolgaikba; 
néha azért is, mivel azt gondolja : hiszen nem mi bírák va- 
gyunk felelősek, hanem ők maguk. Ez uraim félreértés. A biró 
igenis felelős azért, a mit az esküdt mond, mert a bíróságnak 
jogában áll az esküdt verdiktjére határozott befolyást gyako- 
rolni. Ennek egyik módja a kérdéstevés, másik a kitanítás, 
harmadik a felfüggesztés, stb. Ha a biró ezen eszközöket ki 

ném aknázza, nem mondhatja, hogy ő nem felelős : ő épen 
úgy felelős azért, a mit az esküdt mondott, mint maga az es- 
küdt ; felelőssége csak akkor szünhetik meg, ha a törvény által 
reá ruházott egész jogkört érvényesítette és kellőleg kiaknázta. 
Midőn a lapok közölni szokták ama bizonyos horribilis fel- 
mentő ítéleteket: rendszerint már első olvasásra mutatkozik 
az, hogy a bíróság nem tette meg kötelességét, a mikor a ver- 
dikten még valamit corrigálhatott volna. 

Ha ezeket figyelembe veszszük, és ha nem feledjük el, 
hogy az esküdtszék nálunk ma még a kezdet nehézségeivel 
küzd, akkor, azt hiszem, a közvélemény végső ítélete nem lesz 
olyan szigorú, mint a minő ítéletekkel ezen intézmény felől 
rendszerint találkozni szoktunk. 

Áttérek, t. teljes-ülés, a jogorvoslati kérdésre. 

Itt mutatkoznak a legnagyobb nehézségek, üevésbbé a kir. 
táblai főtárgyalásokon, a melyekre nézve főleg azt hozhatom 
fel, hogy ott a szóbeliség még eddig nem tudott annyira érvé- 
nyesülni, hogy a tárgyalásoknak lényeges alkatrészévé váljék. 
Most még inkább csak díszt képez, mint kiegészítő részt. Az ú. n. 
nem fontos ügyekben szóbeliség alig van ; pedig azt hiszem, 
hogy valamennyi ügy fontos, és valamennyi ügyben egyaránt 
kellene a felek jogait érvényesíteni. Ha ez megtörténnék, a 
kir. táblai bírónak előre elkészített ítélete nem jutna annyira 
érvényesülésre, a mennyire ez most a felek jogainak lanyha 
kezelése mellett történik. 

A nagyobb anomáliák a semmiségi panasznál merültek fel. 

Nekünk tulajdonképen csak egy — anyagi és alaki tar- 
talmú — jogorvoslatunk van. Az, hogy a törvény két nevet ad 
a jogorvoslatnak, külsőség. Csak abban különbözik a két jog- 
orvoslat, hogy az egyik a Curiához viszi az ügyet, a másik a 
törvényszéktől a kir. itélő táblához. A Curiához menő jog- 
orvoslat valamivel szükebbkörti ugyan, de lényegileg azonos a 
kir. táblai jogorvoslattal. Maga a törvény is kifejezésre juttatja 
ezt, a mennyiben összekapcsolja a kettőt. Még a csekély eltérés 
sem tud érvényesülni épen azért, mert a törvény a kettőt na- 
gyon is egybeköti. 

A kir. Curia a semmiségi panaszt, a melyet a törvény 
a kir. táblai felebbezéssel azonos alapon szervez, egészen forma- 

listikus módon kezeli ; tisztán a formalismus dönt a fölött, 
hogy a semmiségi panasz elfogadtatik-e vagy nem. A kir. Curia 
megköveteli, hogy az anyagi semmiségi panaszt bejelentő ne- 
csak az illető §.-t jelölje meg, hanem megjelölje a § pontját, 
továbbá azon pont alpontját s azonkívül ugyanott ezen al- 
pontnak a külön tételét is. Ha mindezt megjelölte : a kir. 
Cnria még ezt sem tartja elegendőnek : meg kellett jelölnie a 
tényt is, a melyre a megjelölt tételt alapítja; szóval a legna- 
gyobb prsecisióval elő kell adnia az általa emelt panaszt és 
azonkívül még indokolnia is kell azt. Végül megköveteli a 
Curia, hogy a főtárgyalás fonalán előadott és érvényesített 
semmiségi panaszok is újólag mindannyian fentartassanak : 
ha valamelyiket fenn nem tartotta a bejelentő, elejtettnek te- 
kintetik. 

Ez a bejelentési formalismus azt idézi elő, hogy a semmi- 
ségi panaszoknak több mint felerésze azért, mert a bejelen- 
tési követelményeknek nem felel meg, megvizsgálatlanul félre- 
tétetik. 

Figyelembe kell először is vennünk, hogy minő ügyekről 
van itt szó. Ha apró ügyekben szorítják meg ilyen fomalis- 
mussal a jogorvoslatot: ez is helytelen, de elvégre apró ügyek- 
ben a jogsérelem még sem oly nagy. De ide tartoznak, a mint 
tudjuk, a legeslegfontosabb ügyek; valamennyi törvényszéki 
és valamennyi esküdtszéki ügy és a halálbüntetés kérdése is. 

Sajátságos, hogy 1900-ig, öt esztendőn keresztül, a Curia 
halálbüntetést nem állapított meg, és 1900 óta ismét minden 
évben van halálbüntetés. Az új perrendtartás a halálbüntetést 
ismét behozta. Készemről ezt annak tulajdonítom, hogy az új 
perrendtartás valamennyi büntetési nem közül a halálbüntetés 
tekintetében okozta a legnagyobb változást. A halálbüntetésre 
vonatkozólag ugyanis a régi eljárás szerint meghozta az ítéletet 
az első fok ; teljes anyagi és alaki jogkörrel megvizsgálta a kir. 
tábla ; ismét teljes jogkörrel a kir. Curia — tehát három jogi 
fórum. Azonkívül fennállott a külön kegyelmi tanács. Az új 
perrendtartás behozatalával ez teljesen megváltozott. A halál- 
büntetést ma egy bíróság mondja ki és sok esetben ezen bíró- 
ság halálbüntetési ítélete semminemű jogi felülvizsgálat tár- 
gyát nem képezheti. 

A Curia ugyanis a 385. §. 3. pontját olyképen magyarázza, 
hogy ha a 92. § czímén érvényesíttetett a semmiségi panasz : csak 
úgy változtatható meg a halálbüntetés, ha az 15 évi fegyház- 
zal helyettesítik. A mit tehát régente rendszerint tett a Curia, 
hogy t. i. a halálbüntetést életfogytig tartó fegyházzá változ- 
tatta át, azt ma — a Curia értelmezése szerint — nem teheti ; 
a Curia csak akkor mehet belé a változtatásba, ha olyas vala- 
mit fogad el, a mit nem tart megfelelőnek. Tehát választania 
kell két olyan dolog között, a melyek egyikét sem fogadja el 
helyesnek. Azt, a mit helyesnek tartana, szerinte nem szabad 
kimondania; a mit nem tart helyesnek, azt nem akarja ki- 
mondani. Ebből az következik, hogy inkább meghagyja a 
helytelen dolgot, a mely már megvan, nehogy kénytelen legyen 
egy újabb, általa szintén helytelennek tartott büntetést ki- 
mondani. 

Székely Ferencz koronaügyész : Facta loquuntur ; épen 
ellenkezőleg ! 

Fayer László : A most feltüntetett körülmény ellenke- 
zik, t. teljes-ülés, a büntetőjog alaptételével ; azzal az alap- 
tétellel, hogy a büntető biró individualizál. A büntető bírónak 
fő-kötelessége kiválasztani azt a büntetési mennyiséget vagy 
büntetési nemet, a mely épen a tárgyalás alatti cselekményre 
illik. A büntetőjog abban különbözik a polgári jogtól, hogy a 
büntető bírónak legmesszebb menő individualizálásra kell töre- 
kednie és erre törekszik is ; azért legnagyobb előnye minden 
büntetési nemnek az osztékonyság.-Minél jobban osztható vala- 
mely büntetési nem, annál inkább megfelel az a büntetőjog 
legfőbb követelményének. A mi kérdésünknél azonban azt az 
oszthatóságot, a mely a kódexben megvan — mert hiszen a 
kódex három versiót enged meg — a Curia magyarázata meg- 
szorítja, azt mondván, hogy nem három között, hanem csak 
kettő között — a két véglet közt — választhat, e kettő közül 
pedig igen sok esetben egyiket sem fogadhatja el. 

A napokban előfordult egy bűneset, a melyből folyólag 
négy halálos ítélet kérdése feküdt a kir. Curia előtt s a Curia 
kimondotta, hogy mind a négy halálos ítéletet 15 évi fegy- 
házzá változtatja át. Ez ellene látszik szólani annak, a mit itt 
felhoztam; de inkább csak megerősíti. Mert ebben az esetben 

azért változtatták át a négy halálos ítélet mindegyikét 15 évi 
fegyházzá, mivel négy halálbüntetés mégis csak sok lett volna 
egyszerre. (Mozgás és helyeslés.) A mikor csak egy halálbün- 
tetésről van szó, az ezen büntetési nemtől való irtózás érzete 
nem dominál ennyire; s ennek a körülménynek tulajdoní- 
tom, hogy a mikor egy halálbüntetés forgott kérdésben, azt 
nem változtatták át, ellenben több halálos ítélet esetén igenis 
alkalmazták az átváltoztatást. Természetesen olyan valamivé, 
a mit a Curia birái valószínűleg maguk sem tartottak eléggé 
súlyosnak, t. i. 15 évi fegyházzá. 

Az általam itt kifejtettekből indirekté az következnék, 
hogy a kir. Curia jogosítva volna akkor, a midőn a 92. § czí- 
mén érvényesíttetik a semmiségi ok, a büntető-törvénykönyv 
értelmében szabadon hozni meg a maga ítéletét. Ez azt jelenti, 
hogy a semmiségi ok úgyszólván csak kinyitja az ajtót, csak 
lehetővé teszi a büntetési kérdés felülvizsgálását, és ha a Curia 
azt látja, hogy a büntetési kérdést meg kell vizsgálnia, a tör- 
vény értelmében hozza meg Ítéletét. 

Megvallom, ez az én véleményem. 

A büntető perrendtartás nem azt mondja, hogy az anyagi 
semmiségi ok értelmében határoz a Curia; nem azt mondja, 
hogy csak azt fogadhatja el a Curia, a mit panaszolnak, ha- 
nem hogy a Curia a törvény értelmében hozza meg a maga 
ítéletét. Vagyis az anyagi semmiségi ok arra való, hogy a 
Curiát abba a helyzetbe hozza, hogy felülvizsgálja az ügyet; a 
mikor kimondotta, hogy felülvizsgáljuk, eshetőleg megsemmi- 
sítjük, akkor már a Curia egész szabadon döntheti el a posi- 
tiv kérdést az anyagi büntető-törvénykönyv értelmében. 

Szabad talán egy analógiára hivatkoznom. (Halljak ! 
Halljuk!) Vegyük a 385. § 2. pontját, a holaz anyagi sem- 
miségi ok a minősítés czímóre helyezkedik. Az alsófokú bíró- 
ság lopást mondott ki; a védő pedig érvényesíti, hogy a jogtalan 
elsajátítás esete forog fenn : vájjon, ha a Curia elfogadja azt, 
hogy lopást nem képez a cselekmény, köteles-e a jogtalan el- 
sajátítást kimondani ? Azt hiszem, nem köteles. Ha a Curia 
azt találja, hogy sem lopás, sem jogtalan elsajátítás nem forog 
fenn, hanem pl. sikkasztás vagy hűtlen kezelés, a Curia ezt 
igenis kimondhatja, mert a törvény értelmében hozza meg a 

maga ítéletét. Itt a 385. §. b. pontja alapján érvényesí- 
tett semmiségi panasznál azt hiszem már egészen világos, hogy 
nem a semmiségi okot köteles a Guria elfogadni, hanem a 
semmiségi ok érvényesítése folytán a maga meggyőződése szerint 
hozza meg ítéletét. 

A mi azonban egyik semmiségi okra szabály, az áll a 
másikra is. 

Utalok itt ismét arra, hogy nekünk a Curiához és a kir. 
táblához ugyanazon jogorvoslatunk van, a mely se nem sem- 
miségi panasz, se nem felebbezés, hanem a kettőnek alkat- 
részeiből alakul. 

Ezt a két kérdést kívántam az anyagi semmiségi okok te- 
kintetében felhozni. Az egyik a formalismus, a másik a meg- 
szorított tartalmi magyarázat. A két tételnek jelenleg gyakor- 
latban levő magyarázata úgyszólván lehetetlenné teszi, hogy 
az ítélet a Guria előtt anyagi semmiségi panaszszal megtá- 
madtassék. 

Nem gondolom, hogy a Curia mai álláspontja már defini- 
tivum. Azt hiszem, hogy a nézetek még tisztázódni fognak, és 
talán kifejezhetem azt a véleményemet, hogy elég fontos a 
kérdés arra, hogy teljes-ülésbe vitessék. A teljes-ülési határo- 
zat talán el fogja találni azt a középutat, a mely egyrészt biz- 
tosítja a jogorvoslat jogosult használhatását, másrészt bizto- 
sítja, hogy a Curiát nem özönlik el semmiségi panaszok- 
kal. Valószínűleg szükséges lesz a törvényhozási intézkedés 
is annyiban, hogy a Curiát tehermentesítik a járásbirósági 
ügyeknél. A Curia most apró ügyekkel el van halmozva. És 
épen mert ezen ügyek sok időt meg munkát absorbeálnak, 
nem marad a legfontosabb ügyekre annyi idő, a mennyit 
azok feltétlenül megkövetelhetnek. 

Még csak azt akarom hozzátenni a mondottakhoz, hogy 
a semmiségi okok érvényesítésének jelentőségét az is emeli, 
hogy ezek nemcsak a közönséges büntető igazságszolgáltatás 
körébe vágnak, hanem ugyanazon szabályok állanak fenn a po- 
litikai büntetőjogra nézve is. A mely megszorítás ma a közön- 
séges gonosztevő ellen érvényesíttetik, ugyanazt fogják érvénye- 
síteni eshetőlég később a politikai bűntettes ellen. Úgy a kö- 
zönséges, mint a politikai büntetőjog megkívánja a maga külön 

tekinteteit, s a midőn a közönséges büntetőjogban bizonyos 
szabályozások történnek, véleményem szerint mindig figyelem- 
mel kell lenni arra, hogy ugyanaz, a mi itt kimondatik, a 
politikai perre nézve is áll. Pedig a politikai pereknél ezek 
a dolgok igen-igen kényes természetűek. 

T. teljes-ülés ! Csak néhány kérdést akartam felvetni oly 
czélból, hogy maguk a gyakorlat illetékes szakférfiai nyilat- 
kozzanak a felmerült nehézségekről. Ha e czélom sikerülni 
fog, szerény felszólalásomnak jutalma teljes mértékben meg lesz. 
(Lelkes éljenzés és taps.) 



Weisz Ödön dr. : 
T. teljes-ülés! 

Mindenekelőtt bocsánatot kérek azért, hogy sem a fel- 
szólalásra, sem a dolog természeténél fogva annak tárgyára 
elkészülve nem lehetvén, előzetesen nem is készülvén, mégis 
felszólalok. Kijelentem azonban már is, hogy ép a most mon- 
dottaknál fogva csupán egy pár megjegyzést fogok tehetni a 
t. előadó úr mai előadására. Talán szerénytelenség nélkül 
mondhatom, hogy a szőnyegen forgó kérdésekhez annál inkább 
szólhatok, mert folytonosan foglalkozom velük : meglehetősen 
ismerem a vonatkozó judicaturát és gyakorlatot, úgy a köz- 
pontban, mint a vidéken. 

Ott fogom kezdeni megjegyzéseimet, a hol a t. előadó úr 
végezni volt szíves, és mindenekelőtt azt a kérdést vizsgálom, 
vájjon a t. előadónak igaza volt-e akkor, a midőn a kir. Curia 
judicaturáját abból a szempontból mondotta tévesnek vagy hely- 
telennek, hogy két irányban nem megfelelően magyarázta a 
büntető perrendtartást. Az egyik kifogása oda irányult, hogy a 
Curia ezt formalistikus módon kezeli általában, a második 
pedig az volt, hogy ezen formalistikus módszer alkalmazása 
mellett is egyes eseteknek eldöntése elé a subsummálás tekin- 
tetében oly óriási akadályokat gördít, a melyek azután az 
anyagi jog veszélyeztetését vonják maguk után. 

A mi a t. előadó úrnak a formalistikus kezelésre vonatkozó 
észrevételét illeti, én azt a semmiségi panasz természetében és 
magának a Curiának, mint semmitőszéknek a megconstruálásá- 
ban találom indokoltnak. Ha ugyanis az lett volna a törvényho- 
zás czélja, hogy egy harmadik forumot állítson fel, akkor feleb- 
bezési fórum gyanánt szerepelhetne a Curia is, és akkor helyén 
lettek volna mindazok, a mik e tekintetben az ellen felhozattak. 
De azon perczben, a midőn eldőlt az a kérdés, hogy semmitő- 
szék legyen-e a Curia, vagy pedig felebbezési fórum : el lett 
döntve azon kérdés is, hogy vájjon a felebbezós több legyen-e 
mint semmiségi panasz, vagy épen csak annyi. A semmiségi 
panasznak nincs meg az a hatása, és nem is lehet attól azt a 
hatást követelni, a melyet a felebbezéstől joggal vérhatunk. 
Vájjon jobb lett volna-e a harmadik fórum meghagyása avagy 
sem ? erről a kérdésről ma már. nem lehet beszélni. Lehet, 
hogy azon eredményre jutnánk, hogy jobb lett volna, főleg, ha 
azon eredményeket látjuk, a melyek abból eredtek, hogy a 
semmitőszék constitualtatott, azonhan, de lege lata, erről töb- 
bet beszélni nem lehet; most csak azt kell keresnünk, hogy a 
törvény úgy, a mint az ma van, helyesen alkalmaztatik-e a 
semmiségi panaszok tekintetében. 

És e tekintetben azt látjuk, hogy a semmisógi panasz azon 
szűk keretben, a melyben ennek helyet lehetett adni, a tör- 
vénynek azon strikt szövege mellett, a metylyel az ma általa 
körülhatároltatott, máskép nem alkalmazható. Megengedem, 
hogy különösen kezdetben, a midőn először alkalmazták a sem- 
tniségi panaszokat, a Curia, mint minden ujabb intézménynyel 
szemben, azokkal szemben is bizonyos vacillálást tanúsított és 
inkább arra tendált, hogy szűkebbre szabja az azok által biz- 
tosított gyógyeljárás keretét, mint a mennyire az szükséges 
lett volna. így láttuk ezt különösen akkor, a midőn a Curia 
követelte, hogy az alaki semmiségi okok bejelentését ismételni 
kell az ítélet meghozatala után. — Magam voltam az, a ki ezt 
meg is irtam. — Kamu tattam arra, hogy ez nem lehetett a tör- 
vénynek intentiója : rámutattam arra, hogy azon magyarázat, a 
mely e tekintetben elfogadtatott, téves volt, legalább szerény 
nézetem szerint, — kimutattam azt, — - vagy legalább törekedtem 
kimutatni, — hogy semmiképen sem lehetett a BP. 427. §-át 

olyképen érteni, hogy « csakis az ítélet ellen lehetvén semmiségi 
panaszt emelni, minden az ítélet hozatala előtt bejelentett sem- 
miségi panasz nem létezőnek tekintetik, ha az az ítélethozatal 
után fenn nem tartatik», hiszen a semmiségi panasz épen az 
ítéletre való tekintettel jelentetik be. Ez tehát téves. Mégis 
a dolog vége az volt, hogy daczára annak, hogy a Curia ezt 
a szigorú magyarázatot fogadta el, tényleg nem tett egye- 
bet, mint hogy kényszerítette a különben a jogot tudni kötele- 
zett védőket arra, hogy ezt másodszor is tegyék meg. Semmi 
más nem történt és különösen practikus hátrány abból egyál- 
talán nem származott. Én az utolsó két évben a magam részé- 
ről egyetlen egy esetet sem fedeztem fel — talán szórványo- 
san előfordultak, mert hiszen mindent nem ellenőrizhetünk, 
de ha fordult is elő, az bizony csak nagyon kevés lehetett, — 
úgy, hogy sem a 384. §. 9. pontbeli semmiségi oknak fenn 
nem tartása, sem az ilyetén semmiségi panaszoknak a Curia 
általi elvi figyelmen kívül hagyása semmiféle praktikus jog- 
hátrányt előidézni képes nem volt. ' 

A mi az anyagi semmiségi panaszokat illeti, erre nézve a 
t. előadó urnák igen fontos sérelmet méltóztatott felemlíteni, 
nevezetesen arra vonatkozólag, hogy a Curia azon kérdés 
tekintetében, hogy hogyan kell az anyagi semmiségi panaszo- 
kat bejelenteni, igen szigorú és a vonatkozó anyagi semmisógi 
panasz elfogadása tekintetében nagyon scrupulosus. 

Megvallom, ez első tekintetre tényleg így látszik ; azonban 
a praxis ezt a dolgot is másképen mutatja. A praxis terén azt 
látjuk, hogy a semmiségi panasz e részben is, - azoknak ki- 
vételével, a kik egyáltalában nem értenek a joghoz, — rende- 
sen jelentetik be és ón azt hiszem, hogy sehol, de sehol az 
országban nincs ma már senki, a ki ne tudná, hogy a 385. §. 
1. a) avagy b) avagy c) pontját mikor kell bejelenteni. Azon 
esetekben, a midőn a Curia a vádlottól követeli meg, hogy ő 
is tudja a bejelentésnek esetszerinti mikéntjét, ez a vádlottal 
szemben tényleg káros hatású ; azonban ne méltóztassék elfe- 
lejteni, hogy nemcsak a Curiának vannak kötelességei a tör- 
vény kezelése tekintetében, hanem az alsóbb bíróságoknak is, 
és a vádlott nem annak iszsza meg a levét, hogy a Curia nem 
tette meg kötelességét, midőn a panaszt visszautasította, hanem 

az alsóbb bíróságok és azok vezetői hibájának, mert azoknak 
kötelességük a vádlottat minden egyes esetben kitanítani ; ezt 
a kötelességet a törvény egyenesen rájuk rója, a Curia tehát 
joggal követelheti, hogy a mi ügy és panasz eléje kerül, telje- 
sen a büntető perrendtartásnak megfelelően kerüljön eléje és 
legyen bejelentve. Abból, hogy az alsó bíróságok kitanítási kö- 
telességüket nem teljesítik, nem az következik, hogy már most 
a Curia se teljesítse törvényalkalmazási kötelességét, hanem 
az, hogy az alsó bíróságok köteleztessenek a saját kötelességük* 
nek a törvénynek megfelelő módon való teljesítésére. 

A mi pedig azt a feltevést és nézetet illeti, hogy a tör- 
vényhozó intentiója az volt, hogy az anyagi semmiségi panasz 
csak okul, alkalmul szolgáljon arra nézve, hogy a Curia a 
felülvizsgálatba egyáltalában belemehessen, azt hiszem, ismét 
nem áll, legalább nem teljes mértékben. Ha ezt akarta volna 
a törvényhozás, akkor nem tett volna különbséget a 385. §. 
1 . p. a) b) c) semmisógi okok között ; akkor egyszerűen azt 
mondta volna : Be kell jelenteni a semmiségi panaszt és en- 
nélfogva a Curia majd el fogja bírálni forog-e fenn jogsérelem 
egyáltalában. Ez a törvényhozó intentiója semmi esetre sem 
lehetett. A t. előadó úr, úgy látszik még azt is megkövetelné, 
hogy ezen köpeny alatt az egész tényállás is vizsgáltassák 
felül és hogy tulajdonképen ismét állíttassák vissza a feleb- 
bezési fórum. Ilyképen magyarázni a semmisógi panaszt ; feleb- 
bezésnek tekinteni azt, felebbezéssé kiszélesíteni a Curia nincs 
jogosítva, és kötelességsértést követne el akkor, ha ezt meg- 
tenné. 

Egyébként is a mi különösen a minősítés kérdését illeti, 
azt, a mi 385. §. 1. a í)j pont tekintetében felhozatott, tény 
ugyan, hogy a bejelentő a téves minősítés miatt a semmiségi 
panaszt a b) pont alapján bejelenteni köteles, tény az is, 
hogy ennek helytelen vagy egyáltalában be nem jelentéséből 
szintén könnyen származhatik baj. Tudjuk azonban, hogy a 
Curia, ha egy anyagi semmiségi ok van bejelentve, hivatalból 
van jogosítva egy másik semmiségi okra átmenni és illetve a 
másikat is hivatalból észlelni. Ez azonban nem azt jelenti, 
hogy a semmiségi panasz bejelentése csak egyszerű jogosult- 
ságot akar biztosítani a bejelentőnek a felülvizsgálatra, mert 

az utolsó consequentiájában megint csak annyit jelentene, hogy 
a védő csak jelentse be bármikor azon semmiségi panaszt ; 
hiszen úgy is ott a Curia, majd megnézi az, forog-e fenn más 
irányban is jogsérelem és így a bejelentő amúgy is el fogja érni 
czélját. Ez nem lehetett a törvény intentiója. A törvény inten- 
tiója az volt és követeli is, hogy azt, t. i. a törvényt mindenki 
tudja. Ha azután a Curia azt látja, hogy jogsérelem történt, 
akkor ott van a törvény, a mely azt mondja, hogy «nekem 
Guriának igenis jogomban áll, sőt kötelességem is a netán 
fenforgó semmiségi okot hivatalból is constatálni s a jogsérel- 
met, hacsak lehet orvosolni.* 

Abból a statisztikából, a melyből a halálbüntetésre vonat- 
kozólag következtetéseket méltóztatott vonni, szerény nézetem 
szerint szintén más consequentiákhoz jutunk. Ha az igen t. elő- 
adó úr — és ezt természetesnek találom — olyan nagyon kö- 
veteli és pártolja az esküdtszék intézményét, akkor azt az 
intézményt el kell fogadni úgy a hogy az van. Ha azt méltóz- 
tatik mondani, hogy «vox populi vox Dei», akkor ezen «vox 
Dei» megváltoztatásába a Curia sem bocsátkozhatik. (Igaz!) 
Ha ki van mondva az esküdtszék által a «bünös» és ha meg van 
állapítva, hogy az a gyilkos pl. bement valahová és orvul megölte 
áldozatát, akkor az a Curia akármit csinál is, nem tehet mást, 
mint hogy azt mondja: « Miután nem látok semmiféle semmi- 
ségi okot, mert nekem respektálnom kell itt a «vox populi vox 
Dei»-t, ón az Ítéletet meg nem semmisíthetem. 

Már most van egy egész iskola, a mely az esküdtszéki 
intézményt egyáltalában perhorreskálja ; és én nem tudom, 
hogy nem kell-e bizonyos irányban csatlakozni azokhoz, a miket 
Doleschall és Balázs t. tagtársaink e tekintetben mondottak, 
mert szerénymagam is bizony igen sok esetben láttam úgy 
működni az esküdtszéket, a mint hogy annak nem kellene mű- 
ködnie, láttam én is, hogy az esküdtek inkább azt keresték, hogy 
melyik büntetési nem az enyhébb mint azt, hogy vájjon a 281 — 
279. avagy a 280. §. esete forog-e fenn. Azonban, ha az a «nép» 
már kimondta egyszer azt, hogy azon kérdéses esetben ő a 
278. §. fenforgását látja, akkor a Curia jogsértést követne el, még 
akkor is, ha szabadon disponálhatna, hogy ha ezen 278. §-t 
nem alkalmazná. 

Van azonban egy másik körülmény, a melyben igen nagy 
baj rejlik. Szerény nézetem szerint nagy tévedést kell látnunk 
abban, a midőn a Curia a BP. 385. §. 2. pontjától elvonat- 
kozik, — azt, a mikor annak előfeltételei, szerény nézetem 
szerint, fenforognak, nem alkalmazza. Ez a pont nevezetesen 
azt mondja, hogyha a büntetés kimérésénél a határok nem 
tartatnak be, akkor is, ez anyagi semmiségi okot képezvén, 
jóllehet, hogy a Curia kötelessége volna, hogy semmisítse meg 
az ítéletet, azt mégis meg nem semmisíti. A dolog t. i. úgy 
áll, hogy ott van a büntető törvénykönyv 89—90 — 91. §-a, 
ott van továbbá egy megállapodás — döntvénynek nem lehet 
mondani, mert a büntetőjog terén csak ^megállapodás van — 
a mely azt mondja, hogy a büntetés mértéke a középmérték. 
Ha ez igaz, a mit tagadni nem lehet, és ha másrészről igaz az 
is, hogy a BP. 385. §. % pont egész világosan úgy rendelkezik, 
hogyha nem tartatnak be a büntetés kimérésénél a határok 
akár az enyhítésnél, akár a súlyosbításnál, akkor a Guriának 
meg kellene az ítéletnek a büntetést kimérő részét semmisí- 
teni és a törvénynek megfelelő helyesebb ítéletet hozni. A Curia 
azonban legalább mind éz ideig folyton és állandóan azt a — 
szerény nézetem szerint téves — praxist követi, hogy a Btk. 
89. § ában és a 90—91. §. be nem tartása miatta 385. §. 2. pont 
alapján a megsemmisítésbe bele nem megy. Pedig ez nincs 
helyén. Csak alkalmazni kell a törvényt és akkor ezek a bizo- 
nyos visszásságok önmaguktól fognak megszűnni. Hol vannak 
ezek a visszásságok? Ott, a hova a t. előadó úr mutatott: 
rámutatott arra, hogy mi tapasztalható egyrészről az esküdt- 
székeknél és mit látunk másrészről a szakbiróságoknál. 

Az esküdtszékeknél azt találjuk, hogy ők épen azért kere- 
sik — így méltóztatott mondani — azon enyhébb büntetési 
nemeknek megfelelő minősítést, mert kisebb büntetési tételt 
akarnak alkalmazni. Miért teszik azt? [Teljesen igaz, hogy 
azért, mert enyhítő kérdést feltenni nem lehet. E tekintetben 
a t. előadó urnák igaza van. Szükséges lett volna, hogy a tör- 
vény megengedje, hogy enyhítő körülmények iránt is lehessen 
az esküdtekhez kérdést intézni. Ez — sajnos — nem lehetséges. 
De kérdés már most, hogy nem-e lehet mindamellett is e ba- 
jon segíteni? Igenis lehet. És pedig úgy, hogy alkalmazzák a 

Bemmiségi panasz elbírálásánál a BP. 385. §. 2. pontot. Ha 
t. i. azt látja a Curia, hogy a kiszabott büntetési tétel rossz, 
vagy hogy a büntetés túlmagas, alkalmazza a BP. 385. §. 
2. pontját. Mondja ki azt : nincs megtartva a törvény és ha 
lehetséges — hiszen ezen kérdés mindig in eoncreto bírálandó 
el — alkalmazza az enyhébb büntetési nemet és büntetési 
tételt. 

így vagyunk a szakbirósággal is. Ha a Curia az ítéletnek 
büntetést kimérő részét a 92. §. alkalmazása, vagy nem alkal- 
mazása miatt a BP. 385. §. 3. pontja alapján nem semmi- 
sítheti meg, azt az alapon, hogy a felebbezési fórum a B. T. E. 
89., 90. vagy 91. §-ait be nem tartotta, megsemmisíteni nem 
akarja — bár ennek ellenkezőjére is van egy-két eset — jóllehet, 
hogy azt a BP. 385. §. 2. pontja alapján nemcsak megsem- 
misíthetné, de megsemmisíteni kötelessége is volna. 

Azt is méltóztatott mondani a t. előadó urnák, hogy az 
esküdtszékeknél a kérdések feltevésének technikája is sok kí- 
vánnivalót hagy hátra. Erre nézve azt mondom, hogy ha vá- 
lasztanom kellene a között, a mi ma létezik és a között, a 
minek előnyeit a t. előadó úr volt kegyes tolmácsolni: akkor 
daczára annak, hogy én is sokszor érzem a kérdések feltevé- 
sének hiányait, mégis csak a mostanit tartanám meg. Mert 
annak az elnöknek és általában a bíróságot vezető szaktanács- 
nak meg van a joga, sőt kötelessége a törvényszerű befolyást 
gyakorolni, többre azonban sem joga, sem kötelessége. És én 
volnék az első, a ki még, ha ez nem így volna is, az ide vo- 
natkozó intézkedésnek olyan magyarázását proponálnám, hogy 
annak az elnöknek több befolyása, mint a mennyivel az ma 
amúgy is bir, ne is legyen. Mert az az accusatorius elv, a me- 
lyet fenn akarunk tartani, okvetlenül megköveteli, hogy a vád 
kérdése az esküdtekhez minden körülmények között intéztessék. 
Ennélfogva azután, mivel ott a főtárgyaláson valóságos küzde- 
lem folyik a vád és a védelem között, nagyon természetes, hogy 
magunknak t. i. a védelemnek is vindikáljuk azt a jogot, hogy 
azt a kérdést mi is a magunk szája ize szerint szerkeszthessük 
meg. Az accusatorius elv kívánja, hogy az ügyésznek meg 
legyen a joga a kérdések feltevésére, maga a törvény, annak 
liberalitása, úgy annak szakaszai is egyenesen feljogosítanak 

bennünket, a védelmet is, arra, hogy a mi kérdéseink feltéte- 
lét is kívánhassuk, az elnöktől pedig egyáltalában nem vona- 
tik el jog ; gyakorolhatja ö is a maga törvényes befolyását ós, 
ha gyakorolja azt, akkor nem is fog rossz verdietet kapni. 
Rossz verdiot alatt nem azt értem, a mely visszatetszik, mert 
az talán csak még sem hiba, hanem azt, a mely a törvénynek 
és lelkiismeretünknek nem felel meg. A törvényesnél nagyobb 
befolyást azonban el] nem tűrünk. Az elnöknek jogában 
áll és kötelessége is, hogy, ha úgy látja, hogy neki is van kér- 
dése, hogy ezt a kérdést hivatalból feltegye; ha ezt elmu- 
lasztja, akkor mindig kérdés, van-e még a Guriának módja a 
bajt orvosolni? 

Erre vonatkozólag én is hozok fel conerét esetet, mert itt 
a t. előadó urnák is gyakorlati esetekre méltóztatott hivat- 
kozni. Valamikor én ezt meg is irtam, de az időre, hogy 
mikor, egész pontosan már még sem emlékszem. Egy vidéki 
bíróságnál történi Az ügyész követelte az esküdtbiróságtól a 
280. §. kimondását. Több ember megöléséről volt szó. A 280. §. 
iránt azonban nem tett fel külön kérdést. Azt kérdezte : t bü- 
nös-e A. abban, hogy megölte B.-t, igen, vagy nem?» « Bűnös- e 
A. abban, hogy megölte C-t, igen, vagy nem?» Az elnök figyel- 
meztette : « Vigyázzon, ügyész úr, mert itt külön kérdést kell 
feltenni arra vonatkozólag, hogy «több ember * megölése forog-e 
fenn.» A Btk. 280. §. alkalmazhatására t. i. a büntető 
perrendtartásnak 358. §-a szerint tényleg kellett volna, hogy 
külön kérdés tétessék. Az ügyész azt mondta : «én pedig nem 
teszek fel kérdést, mert ez felesleges. » «De figyelmeztetlek, hogy 
jó lesz azt indítványozni, mert azután, ha nem kapod meg a 
280. §-ra vonatkozó verdictet», mondja az elnök, t akkor majd 
én már nem fogom alkalmazni a 280. §-ból folyó büntetési 
tételt. » És tényleg nem is alkalmazta, Kimondták t. i. az es- 
küdtek arra a kérdésre, hogy igaz-e, hogy A. megölte B.-t, 
«igen» : arra a kérdésre: « igaz-e, hogy A. megölte C.-t?t szin- 
tén, «igen». A szakbiróság már most azt mondta, hogy alkal- 
mazza a Btk. 279., 96—99. §§-ait és megállapított 15 évi 
fegyházat. Már pedig a 280. §. alkalmazása mellett életfogy- 
tiglani fegyházat kellett volna kiszabni. 

A kérdés már most az volt, hogy honnan eredt ez a rossz 

ítélet? Az ügyész volt-e az oka? Mondjuk, hogy igen, bár őt a 
kisebb hiba terheli : ő tévedett. De az elnöknek kötelessége 
lett volna hivatalból is a 280. §-ra vonatkozó kérdést feltenni, 
ha ő annak szükségét látta. Erre a törvény kötelezte őt. 

Igaza van a t. előadó urnák abban, hogy a bíróság elnö- 
kének vezető szerepet kell vinnie, hogy vigyáznia kell arra, 
hogy a törvény betartassák, hogy az igazság nagy épületén rés 
ne üttessék és így ily esetekben, ha rossz ítélet hozatik, az 
elnök követ el mulasztást és a rossz büntetési tétel nem az 
ügyésznek, nem is az esküdteknek vagy az esküdtszéki intéz- 
ménynek, nem is a törvénynek, hanem az elnöknek tudandó 
be, a ki nem teljesítette kötelességét. Ha az elnök a törvény 
intentiója szerint fogja befolyását gyakorolni, akkor azt fogom 
mondani, hogy helyesen járt el, de ha ő korlátozni fogja azon 
jogomat, hogy kérdést tehessek azon anyagból kifolyólag, a 
melyet a főtárgyalás nyújt nekem, akkor én ezt nem fogom 
megengedni és azt hiszem, hogy itt védőtársaim között egy 
sincsen, a ki a védelem ezen az egész világon elismert jogá- 
nak ilyetén korlátozását akár csak egy perczig is nyugod- 
tan eltűrné. Nekünk a főtárgyalás adatain felépülő kérdések 
megtételéhez jogunk van, mert mi védjük az egyes érdeket az 
összesség érdekével szemben. Az ügyész védi az egyiket: az 
összesség, — mi pedig a másikat : az egyes érdekét, az elnök 
pedig vigyáz ós ellenőrzi mindkettőnk működését. És — a mi 
szintén rendkívül fontos — gyakorolja a főtárgyalás végén a 
második fontos jogot: reassumál, magyaráz, fölvilágosíthatja 
az esküdteket, ha a dolgot meg nem értették. Több joga nincs, 
annál kevésbbé, mert ha csak egy szóval is többet mond, nem- 
csak a törvénybe ütközik, a melynek határozott rendelkezése 
van erre, hanem azon nagy hatásnál fogva, a melyet a tör- 
vényszék vezetője az esküdtszékre mindenha gyakorolt és gya- 
korolni is fog, az esküdteket beleviszi azon nézet követésébe, 
a melyet ő törvény- és jogellenesen és az esküdtszéki elv elle- 
nére — hogy ügy mondjam — maga előirt, a mikor is sem a vád, 
sem a védelem érvényesülni nem fog. Végül azután ott van a 
szakbiróságnak harmadik legfontosabb joga: a kérdések vég- 
leges szövegezése amúgy is a szakbiróság dolga. 

Visszatérve már most az előadás fonalára, a királyi tábla 

judicaturájáboz érünk. E tekintetben, azt hiszejn, egy dolgot 
méltóztatott neheztelni, — bár concedálni méltóztatott, hogy 
«ott ugyan kevesebb a baj», — azt, hogy ott a szóbeliség nem 
tudott teljesen érvényesülni. Ott is, meglehetős gyakran fordu- 
lok meg és így tudom, hogy mi történik ott is. Ha jól tudom 
Vargha Perencz t. tagtársunk egyik czikkében meg is irta — 
nem értek vele mindenben egyet, de bizonyos dolgokban 
igenis — hogy az a királyi tábla minden eredményre való 
legcsekélyebb kilátás nélkül, tehát teljesen feleslegesen Isten 
tudja hány pert tárgyal le, és hogy ma már oda jutottunk, 
hogy az egész felebbviteli tárgyalás tulajdonképen nem áll, de 
nem is állhat egyébből, mint tiszta referadából, mert különben 
nem lehet győzni a munkát, mert annyi pénze tényleg nincsen 
az államkincstárnak, hogy minden perlekedő félnek, minden 
ügyes-baját a királyi táblán az összes procedúrának egész fe- 
leslegesen újbóli megkezdésével lehessen lefolytatni. Az esetek- 
nek 80 százalékánál egyáltalában nem is szükséges semmi 
egyéb, mint maga az, a mi ott történik: semmi egyéb, mint 
egyszerű felolvasása az elsőbirósági ítéletnek : közvádló, védő 
kijelentik, hogy az esetben nem látnak semmi sérelmet fen- 
forogni, s a kir. tábla kijelenti, hogy indokainál fogva helyben- 
hagyja az ítéletet. Hogy a kir. táblán még egy teljes uj tárgya- 
lást tartsanak meg akkor, a midőn a dolog egészen világos, 
azt nem lehet kívánni. Ha a t. előadó úr ezt érti a szóbeliség 
alatt: én ebbe belemenni nem tudnék; erre egyáltalában 
semmiféle szükség sincs. Ausztriában ezt már rég felismer- 
ték; ott a büntető perrendtartás a második forumot teljesen 
cassirozta. 

Fayer László : Az megint más ! 

Weisz Ödön: Ha azonban azt látja a kir. tábla, hogy 
szüksége van a tényállás tisztázása czéljából a bizonyítás fel- 
vételére, kérdés akkor teljesíti-e kötelességét. Én úgy láttam, 
hogy minden egyes esetben — legalább a mennyire az nekem 
látszott szükségesnek — oly esetekben pl. midőn a régi eljárás 
szerint a feloldás szüksége merült fel, végzést hozott és azt 
mondotta, hogy elrendeli a bizonyítás felvételét, : — ha pedig 
az ily bizonyítás rendelését szükségesnek nem látta, akkor, 
különösen ha még megindokolt felebbezést is adtunk be, kap- 

tunk külön végzést, hogy ezen vagy azon okból a bizonyítási 
eljárás fel nem vétetik. Ha ez így van : ba továbbá azt látjuk, 
hogy a kir. tábla még a főtárgyalás alatt is mindvégig a leg- 
nagyobb liberalitással — és pedig annak minden tanácsa — 
megadja nekünk a bizonyithatás jogát és ha kérünk bi- 
zonyítást, ha csak meg lehet azt adni, valahogy meg is 
adja : akkor én a szóbeliséget megsértve egyáltalában nem lát- 
hatom. 

Még egyet t. teljes-ülés. Előbb elfelejtettem megemlíteni. 
A kir. Curiának úgy a tábla, mint általában az alsóbiróság 
által okozott sérelmekkel szemben még egy joga van : az, a 
mely a Curiának a BF. 437. §. 5. bekezdésében biztosítva 
van. Míg a 437. §. első bekezdése megköti a kir. Curia kezét 
és lehetetlenné teszi azt, a mit a t. előadó úr követel, hogy 
t. i. tágítsa a maga jogkörét, a mennyiben neki a felebbezési 
fórum által megállapított tényeket kötelezőknek el kell fogad- 
nia : addig a 437. §. 5. bekezdése neki a reparálásra módot 
enged. E törvényhely t. i. azt mondja, hogy ha bármiféle anyagi 
semmiségi ok van bejelentve és ha azt látja a kir. Curia, hogy 
a tényállás nincs kiderítve — pedig, a mint méltóztatik tudni, 
ez egy nagy köpeny, a mely alatt sok minden elfér, a Curia 
a 437. §. 5. bekezdése alapján az alsóbirósági ítéleteket meg- 
előzött egész eljárással megsemmisítheti és egészen új eljárást 
rendelhet el és így akkor mindazon jogsérelmeket reparál- 
hatja, a melyeket akár az esküdtszék, akár a szakbiróságok el- 
követtek, szóval reparálhatja az összes eddig elkövetett hibá- 
kat. Csak épen a legközelebbi múltban is volt egy olyan ese- 
tem, a melyben kir. táblai ítéletet cassáltak csak azért, hogy 
az igazságügyi orvosi tanácsnak is módjában legyen a kérdés- 
hez hozzászólani. Hogy szükséges volt-e ez, azt majd csak 
később fogjuk megtudni, de tény, hogy megtörtént. A királyi 
tábla a maga részéről a bizonyítási eljárást le fogja folytatni 
és így majd végez. 

Az elsőbiróság kérdésére nézve az esküdtbirósági eljárás- 
sal már előbb végezvén, csak egy-két szóval akarok még reflec- 
tálni azokra, a miket a t. előadó úrtól az előkészítő eljárásra 
és a vádtanácsra vonatkozólag hallottam. Előbb azonban még 
egy perczig a főtárgyalásnál akarok időzni. 

Á főtárgyalásra vonatkozólag a 304. §. nehézményeztetik : 
nevezetesen az az intézkedése, hogy a vádlott nem kérdezhető. 
Erről magam is elmondhatom, hogy igen nagy hibája a tör- 
vénynek. (Ellentmondások.) Majd mindjárt meg fogom mu- 
tatni. Egy alkalommal — valami apróbb lopásról volt szó — 
egy enyhítő körülményt szerettem volna megállapíttatni. Egy 
gyereket elfogtak az utcza közepén, mert lopott; 16 éven alóli 
korban volt. Szerettem volna megkérdezni a vádlottat, hogy 
hát az előélete milyen volt. Az előiratokban nem foglaltatott 
valami sok ; különben is az ilyen apró ügyeket egyszeri hallásra 
is ismeri az ember. A vádlottat nekem nem volt szabad meg- 
kérdeznem, az elnök meg nem kérdezte. Eszembe jutott, hogy 
az egyik tanút, a rendőrt, kérdezem meg, a ki elfogta a gyere- 
ket. «Ugyan, mondja meg, barátom, törvényes-e ez a gyer- 
mek ?» — « Melyik?* «Hát az, a kit ideállította. «Hát — kérem 
szépen — én ezt honnan tudjam ?» «Hát én akkor ezt honnan 
tudjam?* (Derültség.) — Ez a 304. §-nak a hiányossága. Nem 
tehetek kérdést ; ha az elnök ki nem deríti a körülményeket, 
akkor tényleg oda jutunk, hogy bizonyos dolgok teljesen ki- 
deríttetlenül maradnak, pedig azok kiderítése gyakran nagyon 
is szükséges. 

És a 304. §. hiányai annál érezhetőbbek, minél kevésbbé 
vagyunk abban p, helyzetben, hogy a tanuktól a kellő felvilá- 
gositáisokat megkaphassuk. Segítünk a bajon, a mint méltóz- 
tatott mondani, indítványok tétele által; az elnöknek meg 
van a maga discretionális joga és a 304. §. fennállása daczára 
is meg szokta kérdezni az ilyesmit, de persze gyakran nem. 
Ez elől a hiba elől nem lehet elzárkózni. Hogy a faggatástól 
megőrizzük a vádlottat, egyúttal elvettük tőle a védelem kér- 
déseit is. Majd a vád, majd a védelem, de mindenesetre az 
igazság kárára. Épen annyit árt, mint a mennyit használ, 
mert bizonyos dolgok így ki nem deríthetők. 

Hátra volna még a vádtanács intézménye. Erről sok szé- 
pet hallottam, hogy jól bevált, stb. De én egy nagy hibát 
látok magának a vádtanácsnak létében, a melyen azonban 
nem bírunk segíteni. A vádtanács, a mely ugyanazon törvény- 
szék kebelében van, mint az ítélő tanács: a vádtanács, a 
melynek igen gyakran egy-két tagja az itélő tanács tagjaiból 

kerül ki, hiszen minden törvényszéknél nincsen annyi biró, 
mint Budapesten, a vádtanáes megteremtése tulajdonképen 
nem tett egyebet, mint megfosztott bennünket a királyi tábla 
ítélkezésétől, és eredményezi azt, hogy most már, ha a vád- 
tanács úgy határozott, akár kaputos ember az illető, a kinek 
érdekében van, akár nem kaputos ember, a kinek szintén ér- 
dekében van, hogy ez ne történjék, a főtárgyalásra viszik a dolgát. 

Arra nézve, hogy a főtárgyalás előzményei milyenek szok- 
tak lenni, csak egy példát akarok elmondani. Egy vidéki tör- 
vényszéknél, a hol főtárgyalás volt egy ügyben kitűzve, szeret- 
tem volna megnézni az iratokat. Meg is néztem, de nem talál- 
tam sem a vádlott, sem a tanú kihallgatását tartalmazó jegyző- 
könyveket, kaptam azonban idéző végzést a főtárgyalásra. Be- 
mentem az elnökhöz « Nagyságos uram, szeretném az iratokat 
látni.» — « Hiszen itt vannak ». És mi volt ez ? Annyi volt az 
egész, hogy a csendőr, vagy az a községi, vagy az a nyomozó 
járási közeg felvett egy jelentést. Ez képezte a főtárgyalás alapját. 
Szóval, harmadik személy adta be a jelentést, hogy a vádlott 
mit mondott és a tanú mit mondott, és hogy ő mit tapasztalt, 
de közvetlen kihallgatást igazoló iratokat, jegyzőkönyveket nem 
találtam. És midőn ez iránt kérdést intéztem az elnökhöz, 
hogy hogy fognak ezen a bajon segíteni, azt felelte: «Ezt 
itt így szoktuk. A terhelt vagy beismerésben lesz, vagy tagadni 
fog. Ha tagadni fog, akkor még elég idő van ; akkor vagy ki- 
adjuk vizsgálatra vagy új tárgyalást tüzünk ki». — Ez a bűn- 
vádi eljárás első részére vonatkozik. (Mozgás.) 

De azt is méltóztatott mondani a t. előadó urnák, hogy : 
«most már kevésbbé hallatszanak azok a bizonyos csendőri 
históriák* ós «hogy azok a jegyzőkönyvek is sokkal szebben 
vétetnek fel.» Megengedem, hogy talán itt Budapesten igen, — 
ámbár tudnánk talán itt Budapesten is, nem egy, de sajnos 
számos esetet, a melyekben a szivünk vérzik, a midőn látjuk 
azokat a jegyzőkönyveket, azért, mert a főtárgyaláson azután 
azt mondják «a rendőrség előtt azonban beismerte* . 

Az előzetes eljárás kérdésére vonatkozólag csak még 
egy megjegyzést teszek. Tegyük fel, hogy a rendőrségi tiszt- 
viselő — nem akarom mondani rosszhiszemüleg, azt sem, hogy 
egyáltalán meg akarja tenni, de tegyük fel, hogy meg akarná 

tenni — valakit becsukat, előzetes letartóztatást rendel ellene, 
és ha azt akarná, hogy az ezt rendelő határozata épségben 
maradjon egy-két fokban, nem kellene mást tennie, mint 
egy nagy csomót csatolni az ügyhöz, mert 24 óra alatt meg 
kell fordulni annak a darabnak a soros ügyésznél, a soros 
vizsgálóbírónál és el is kell referáltatnia. Hiszi-e igen t. előadó 
úr azt, hogy mindig a vádlott érdekében döntetik el a kérdés, 
hogy mindent lát az a soros ügyész, vagy hogy fizikailag láthat 
is mindent, vagy láthat-e mindent az a vizsgálóbíró ? Én csak 
annyit tudok, hogy hosszú idő telhetik el — mindig posito — 
tényeket nem állítok — a i^íg a bíró a valóságot megismeri, a 
míg megtudja azt, hogy mi történt és a míg végre rájön arra, 
hogy «ezt az embert tulajdonképen be sem kellett volna 
csuknom, hiszen civilis kérdéssel állok szemben. » így állunk, 
t. uraim, ez keserű, de igaz. Tehát a mellett, hogy megvannak 
az előzetes eljárásnak a büntető perrendtartásban hibái, a baj 
még sokkal nagyobb az által, hogy nem az ügyészségre bízták 
a nyomozást, hanem kiadták olyan tényezőnek, a melynek azt 
kiadni nem lett volna szabad. 

Csak ezeket kívántam egyelőre elmondani. (Éljenzés és taps.) 



Székely Ferencz dr., koronaügyész : 

T. teljes-ülés ! 

Nem volt szándékom felszólalni, mert a t előadó úr és 
a t. felszólaló tagtárs úr annak legnagyobb részét kimerítették, 
a mit erről a kérdésről esetleg elmondhattam volna. De miután 
egészen még sem érthetek egyet az elmondottakkal, méltóz- 
tassék megengedni, hogy egy kis tarlózást vigyek véghez a most 
hallott eszmék között. Ebben lehetőleg az előadó úr által vá- 
lasztott sorrendet fogom követni. 

Sokszor hangoztattuk, hogy gyors igazságszolgáltatásra van 
szükségünk; kell, hogy jó igazságszolgáltatásunk is legyen, 
ugy-e bár? És ehhez közvetlenség, szóbeliség és esküdtbíróság 
is kell. A mikor aztán meg vannak mindezek, akkor nem tet- 

szenek. De nem az elv megvalósulása, nem is annak természe- 
tes consequentiája okozza ezt, hanem némely vagy költött, 
vagy nagyon ritkán előforduló esetek. 

Weisz Ödön t. tagtársunk éppen azzal végezte szavait, 
hogy nem kellett volna a nyomozást az ügyészségtől elvenni. 
Ebben teljesen igaza van. Én nem rég beszéltem azzal a kép- 
viselővel, a ki annak idején indítványozta, hogy vegyék ki ezt 
az ügyészség kezéből, s ez a képviselő azt mondotta nekem, 
hogy «ha ma kellene ehhez a kérdéshez szólanom, azt indít- 
ványoznám, hogy adják vissza az ügyészségnek a nyomozatot». 
Meg is mondta, hogy akkor személyes okokból és körülmé- 
nyeknél fogva tartotta szüségesnek ezen indítványt tenni ; ma 
pedig azt látja, hogy felfogásában csalódott. De hiszen meg 
vagyunk a rendőrséggel is. Sőt ha azt akarjuk, hogy gyorsan 
menjenek az ügyek, akkor nem is kívánhatjuk, hogy azokban 
egy vizsgálóbíró intézkedjék, a kinek kezébe ebben az esetben 
annyi ügy kerülne, hogy azokat elég gyorsan nem tudná meg- 
forgatni, mig ellenben a rendőrség a maga közegeivel, ha 
még oly primitívek is, a történt dolgokról gyors és elég tájé- 
koztató jelentést tud adni ; a csendőrség is gyorsan ad kielégítő 
jelentést. Nem is látom olyan borzasztónak, hogy néha a csend- 
őrségi jelentésre a vádiratot beadják és a főtárgyalást elren- 
delik. A rendőrség nyomozata alapján azonban nem lehet köz- 
vetlen idézést eszközölni. A legideálisabb igazságszolgáltatás 
az volna, ha, a mint a tettet elkövették, a bíróság mindjárt 
odaülhetne és elintézhetné az ügyei De viszonyaink között is 
elég, ha a rendőrség, a községi elöljáróság csak annyit mond, 
hogy A. megütötte B.-t, itt van az orvosi bizonyítvány, húsz 
napon túl tartott a gyógyulás, ezek voltak az eset tanúi ; és én 
egészen megnyugszom abban, hogy ez alapon az ügyész vád- 
iratot ad be, és a bíróság elé állítja a vádlottat. így azután 
gyorsan el lehet intézni a dolgot, és jól is ; mert még minden 
érdekelt jól emlékszik a történtekre. Attól ne féljen senki, hogy 
esetleg indokolatlanul állítják a bíróság elé, az még magában 
véve nem meggyalázó dolog ; és jobb, ha ártatlansága hamar 
kiderül, mint ha hosszú, előzetes eljárás alatt gyanú terheli. 

Ezzel mindjárt kapcsolatba hozom a vádtanács intéz- 
ményét is. 

A mit olyan nagyon sajnálnak a védő urak, hogy nem 
lehet egészen a tábláig felvinni a vád alá helyezés kérdését, 
arra nézve azt mondom : hála Istennek, hogy ez most így van 
nálunk ; mert ez a visszaóhajtott régi eljárás volt sok pernek 
és sok igazságnak a megölője. Semmi sem bizonyít jobban e 
reform jósága mellett, mint az a tény, hogy a vádlott a leg- 
több esetben a vádirat ellen nem ad be kifogást; és ezzel azt 
éri el, hogy hamar megmenekszik a bajától, vagy ha nem is 
menekszik meg, de legalább tisztában van az ügyével ; mig 
korábban a hosszas vizsgálattal, a vád alá helyezési indít- 
ványnyal, megfelebbezett vád alá helyezéssel, a mi azután 
évekig elhúzódott, a per úgy elposványosodott, hogy sem a 
vádlottnak, sem az igazságszolgáltatásnak nem volt belőle 
haszna. 

A mi magát a vádtanács intézményét illeti : én leginkább 
a budapesti vádtanács működése után ítélem meg, mert a 
vidéken nem igen adnak be a vádirat ellen kifogásokat. Buda- 
pesten azonban sok kifogás jő be a vádtanácshoz, de azért — 
mondhatom — igen alaposan működik. Ott van a vádló, a védő, 
és ha nincs is más, mint ügyfél-nyilvánosság és nem is 
tarthatnak főtárgyalást, de az olyan eseteket, a midőn a vád 
civilis kérdést akar büntető útra terelni, biztosan felismerik. 
E tekintetben épen nem lehet azt mondani, hogy a vádtanács 
nem functionál helyesen. 

A mi a főtárgyalás kérdését illeti, azt méltóztatott mon- 
dani, hogy a főtárgyaláson vagy nincs eléggé előkészítve az 
ügy, vagy a bírósági elnök nem teljesiti kötelességét, és így 
nehezen fejlődik ki az ügy ; a viszonyok nem tisztázódnak. 
A hol nagyon sok ügy van, és a hol ehhez képest kevesebb 
időt lehet a tanulmányozásra fordítani, ott szórványosan elő- 
fordulhat, hogy egy ügyet oda kell adni a vizsgálóbírónak ; de 
a budapesti főügyészség területén, a melyet bejártam, azt 
tapasztaltam, hogy az esetek túlnyomó többségében nagyon 
alaposan elő lehet készíteni az ügyeket. Négy-öt ügynél többet 
rendszerint nem tűznek ki egy napra, és ezen kis számú ügye- 
ket le lehet jól tárgyalni. Többet csak ott tűznek ki egy napra, 
a hol tapasztalat szerint a kitűzött ügyek egy részét nem lehet 
letárgyalni, mert vagy a vádlott vagy valamely fontos tanú 

nem jő el ; nyolcz-kilencz ügy kitűzése esetében tehát az ügyek 
egy része már az elnapolásra van számítva. 

A mi vádlott kikérdezésének jogát illeti — és ez az 
tulajdonképen, a miért felszólaltam — én a perrendtartás állás- 
pontját a legliberálisabbnak és a leghelyesebbnek tartom. Mert 
a perrendtartás itt abból indult ki, hogy a vádlott nem objec- 
tuma, nem eszköze a bizonyításnak, ő csak azért van ott, 
hogy védekezzék, vagy hogy ha majd ráteszik a törvényt : szen- 
vedjen ; de nem azért, hogy bizonyítékul szolgáljon, hogy őt 
faggassák, kérdezzék: Elkövetted-e, nem követted-e el a ter- 
hedre rótt tettet? Sőt a törvény alapján nyugodtan mondhatja: 
itt vagyok ; elég gyönge ahhoz, hogy magatok legyőzzetek ; de 
tessék bizonyítani I Az ügyész tegye kötelességét; a vizsgálóbíró, 
elnök és mindenki teljesítse feladatát; de ő nem szolgáltat 
semmiféle eszközt arra, hogy az igazságszolgáltatást önmaga 
ellenében előmozdítsa. 

Ezzel a vívmánynyal szemben elenyésző csekélység az a 
kifogás, hogy valamely gyönge elnök néha, a midőn több per 
van a fejében, egy kérdést elfelejt feltenni, s ekkor a védő nem 
tudja, mit csináljon, mert ő nem intézhet kérdést a vádlott- 
hoz, még csak azt sem, hogy hány esztendős ? 

Megvallom, nem tudom elhinni, hogy a védő ily esetben 
fel ne találná magát, hiszen a védenczével közvetlenül érint- 
kezhetik; és úgy ennek, mint a tényálláshoz vagy a bizonyí- 
táshoz tartozó kérdéseknek tisztába hozatala végett indítvá- 
nyokat tehet, melyeknek megtagadása esetében a B. P. 384. §. 
9. pontja alapján semmiségi panaszszal élhet. Ennek pedig 
sokszor van foganata. Tehát azért, mert egyszer véletlenül az 
elnök egy kérdést nem tesz fel, vagy pedig a védő zavarban 
van az iránt, hogy hogyan jusson hozzá valamely tény meg- 
megállapításához, még ezt a nagy elvet nem szabad feláldozni. 
S azt hiszem, hogy ezzel a kérdés felett napirendre térhetünk. 

A mi az esküdtekhez intézendő kérdések feltételét illeti, e 
tekintetben hozzájárulok Weisz Ödön t. tagtársunk fejtegeté- 
seihez. Tényleg úgy van, hogy a kérdés indítványozását helye- 
sen tette a törvény az ügyész kezeibe ; mert hiszen ő kép- 
viseli a vádat, és a vádiratnak vagy a módosított vádnak meg- 
felelőleg kell a kérdését feltenni. Néma gyermeknek az anyja 

sem érti a szavát; s ezért első sorban a vádlónak kell meg- 
mondania, hogy mikép kívánja feltenni a kérdést. Teljes sza- 
badsága van a védelemnek is a kérdések indítványosásában ; 
sőt az esküdtek is indítványozhatnak kérdéseket ; és a bíróság 
állapítván meg azokat, természetes, hogy végre is az ő nézete 
jut kifejezésre. 

A gyakorlati élet szempontjából az előadó az azt méltózta- 
tott mondani, hogy a kérdések indítványozása után bizonyos izga- 
tottság, bizonyos kapkodás keletkezik. Eddig, igaz, sokszor csak 
legfőlebb öt-tíz perezre függesztették föl a fő tárgyalást ; és ennyi 
idő alatt csakugyan nem lehet megszerkeszteni a kérdéseket. 
Azt is megengedem, hogy a védő nem képes, ha új kérdés 
fejlődik, azt rögtön megfogalmazni. Hiszen látom akárhány- 
szor, hogy a védő olyan izgatott, a kérdések úgy vannak irva, 
hogy alig képes azokat az ember elolvasni. Ez helytelen dolog, 
de ebből nem az következik, hogy a törvény rossz, hanem az, 
hogy időt és alkalmat kell nyújtani a védőnek, az ügyésznek 
és a bírónak a kérdések alapos megfontolására. 

A bíróságnak és az ügyésznek e tekintetben nincsenek 
olyan titkaik, a melyeket egymással szemben őrizniök kellene ; 
fontoeabb, nagyobb ügyekben akárhányszor megtörténik és 
semmi hibáztatni való sincs benne, hogy a kérdéseket az 
ügyész előre közli a bírósággal ; sőt gyakran a védőkkel is ; 
e részben a legnagyobb liberálitás uralkodik, mert hiszen egyik 
sem akarja a másikat becsapni, — hogy ezzé] a közönséges kife- 
jezéssel éljek — hanem az igazságot akarják kideríteni. E te- 
kintetben tehát az idő meg fogja hozni az orvosságot ; de kívána- 
tos is, hogy így legyen ; mert az csakugyan a legnagyobb baj, ha 
helytelen kérdéseket tesznek az esküdtek elé, a melyekre aztán 
helyes választ nem lehet adni. Ha tehát majd jobban hozzá- 
szokunk az esküdtszéki bíráskodáshoz, az izgatottság megszű- 
nik és nem kapkodunk többé ; hanem ha kell, akár egy órára 
felfüggesztjük a főtárgyalást, és nyugodtan intézkedünk. 

A mi az elnökök ellen felhozott azon — nem mondom, 
hogy vádat — hanem észrevételt illeti, hogy nem élnek azzal 
a jogukkal, — hozzátenném azon kötelességükkel — hogy 
az esküdtek által megoldandó jogi kérdéseket kellőképen kifejt- 
sék, az elég sokszor alapos; de ez ellen van orvoslatunk. 

A vádló vagy a védő jegyzőkönyvbe véteti az elnöki fejtege- 
tést, és akkor már megtalálható ennek is a gyógyszere. Rend- 
szerint azonban helyes az elnöki fejtegetés ; és az esküdtek is 
csak ritkán nem találják el a helyes minősítést. 

Eivételképen azonban megesik, hogy az esküdt hatáskö- 
rén túlmegy ; de ez már együtt jár az esküdtszék intézmé- 
nyével. Ha valakinek kell az esküdtszék, akkor bele kell nyu- 
godnia abba, hogy annak a laikus elemnek a természetes fel- 
fogása, vagy a mint a t. előadó úr mondotta, a természeteshez 
közel álló nézete, kihat az ítélkezésre ; s akkor ne azt mond- 
juk, hogy az helytelen, hanem hogy maga az esküdtszék intéz- 
ménye helytelen ; mert az az ember, a ki ma esküdt volt és a 
kire esetleg ismét tíz évig nem kerül a sor, soha sem fog bele- 
tanulni a szakbíró fegyelmezett észjárásába. Az esküdtnek 
magának mindig meg lesz az a gyöngéje, hogy a maga jog- 
körén néha túlterjeszkedik, és ezen nem segítene az sem, ha 
megengednők neki az enyhítő körülmények megállapítását. 
Azt mondotta a t. előadó úr, hogy az esküdt ez utóbbi eset- 
ben nem az igazolatlan enyhébb, hanem az igazolt szigorúbb 
minősítést választaná, de hozzá tenné, hogy van enyhítő körül- 
mény. A t előadó úr tévedni méltóztatik. Ott, a hol meg volt 
az esküdteknek azon joguk, mint Francziaországban, hogy 
enyhítő körülményeket állapíthattak meg, szintén megtörtént, 
hogy a legenyhébb minősítést választották ki, és ehhez is hoz- 
zátették: «Enybítő körülményekkel.)) Ezzel tehát nem nyer- 
nénk semmit. (Derültség.) 

A mi a kir. ítélőtáblához való felebbezést illeti: igaz 
ugyan, hogy a törvényben nagyon közel áll egymáshoz a feleb- 
bezés és az annak keretében érvényesíthető semmiségi panasz, 
de azért a kettő teljesen más. Hogy mit csinálhat a tábla a 
felebezés alapján, az csaknem el van rejtve a paragraphusok- 
ban ; de kétségtelen, hogy megállapítja az ítélet alapjául szol- 
gáló tényeket, a mit a Curia nem tehet meg; és a törvény 
keretében megszabja a büntetést, a mit semmiségi panasz 
alakjában nem lehet megtámadni. 

Az igen tisztelt előadó úr hibáztatja, hogy a Btk. 91. §-ának 
nem alkalmazása miatt, a Curia felfogása szerint, nem lehet 
semmiségi panaszszal élni; és óhajtja, hogy a Curia gyakor- 

lata ezen a BF. 385. §. 2. pontjának megfelelő magyaráza- 
tával segítsen. Ámde a törvény ide vonatkozó intézkedése ezt 
teljesen kizárja ; mert így szól. (Olvassa.) «Ha a bíróság a bün- 
tetés kiszabásánál a törvényben megállapított büntetési téte- 
leket vagy ezeknek megengedett enyhítésénél, átváltoztatásá- 
nál, súlyosbbításánál a törvényben vont határokat nem tar- 
totta meg.» Hát mi az a törvényben meghatározott vagy meg- 
állapított büntetési tétel, és az a megvont határ? A minősí- 
tett lopásnál ugyebár a büntetési tétel 2 — 5 évig terjedhető 
fegyház. Ha tehát egy lopásnál 6 évet állapít meg, akkor túl 
megy a büntetési tételen a bíróság, és ez semmiségi okot 
képez, valamint semmiségi okot képez az is, ha két éven alul 
marad a büntetés. A 92. §-nál leszállhat a bíróság hat havi 
börtönig ; ha öt havi fogházat állapít meg, túlmegy az átvál- 
toztatásnak megengedett határán és ekkor is meg lehet azt 
az ítéletet semmisíteni ; de hogy ha a hat havi börtönön alul 
nem megy, akkor az átváltoztatásnak megendett határait meg- 
tartotta, és így nincsen joga hozzászólani a Guriának. És ez 
jól van így ; mert általában csak olyan bíró szabhat ki helyes 
büntetést, a ki a vádlottat látta és a per körülményeit a köz- 
vetlenség segélyével mérlegelhette. A semmitőszéknek tehát 
a 92. §. alapján sem lenne szabad határoznia. Ez eredetileg nem 
is tartozott a semmitőszék hatáskörébe, azonban a későbbi 
javaslatokba belefoglalták, hogy még a legfelső bíróságnál is 
lehessen enyhítésre számítani. Hogy a rendszerbe nem vág, az 
bizonyos. De azért, mert a Btk. 92. §. alkalmazásának kér- 
dése a semmiségi okok közé jogpolitikai szempontból beleke- 
rült, nem szabad azt kívánnunk, hogy most már a BF. 
385.§-ának 2. pontjába meg a 91. §-t magyarázzuk belé; mert 
akkor maholnap csakugyan oda jutunk, a hol a régi rendszer 
mellett voltunk, a két fokú felebbezéshez, a mitől az isten 
óvjon. 

Nézetem tehát az : hogy ha kellenek a BF.-nek kiváló 
előnyei, meg kell barátkoznunk annak természetszerű de jelen- 
téktelen hátrányaival is. 

Csak ennyit akartam ez alkalommal megjegyezni. (Élénk 
éljenzés és taps.) 

Tóth Gerő curiai biró : 

T. teljes ülés ! 

Az idő már nagyon előrehaladt, azért csak egy megjegy- 
zésre szorítkozom, s ez az, hogy, a midőn a Curia az esküdt- 
bíróság ítélete ellen vagy a kir. tábla ítélete ellen használt 
semmiségi panaszt felülvizsgálja, akkor a hivatalból figyelembe 
veendő semmiségi okokat is figyelembe szokta venni. Ha van 
ott egy mákszemnyi dolog is, a mit észre lehet venni, azt a 
Curia észre is veszi. Azt tehát ne méltóztassék a Curiának fel- 
róni, hogy ott, a hol sem a bejelentést nem tartja helyesnek, 
sem hivatalból figyelembe veendő semmiségi okot nem lát : ott 
az ügyet nem hurczolja tárgyalásra. Mert ez nem az igazság 
rovására, hanem az igazság javára történik. Én ugyan azt mon- 
dom, hogy ha valaki az a) pontra alapítja semmiségi panaszát, 
az elfogadandó, mert hiszen nemcsak megjelölte, hanem meg- 
határozta a semmÍ8Ógi okot; de hogy ha a Curia azt mondja, 
hogy « előttem nincs a semmiségi ok megjelölve, ha az a) pon- 
tot hívják fel:» azt én nem kifogásolom, azt azonban kifogá- 
solnám, hogy ha azon okon, mert az a) pontot nem tartja a 
semmiségi ok megjelölésének, nem nézné meg azt, hogy ugyan 
hivatalból figyelembe veendő semmiségi ok van-e. Csakhogy 
megnézi ám ; ebbe tehát tessék egyszerűen belenyugodni. (He- 
lyeslés és éljenzés). 



(Decz. 20.) 

Barna Ignácz dr. : 

T. teljes-ülés ! 

Fayer László t alelnökünk múltkori előadásában a sem- 
miségi panasz judicaturájára vonatkozólag azt fejtegette, hogy 
a kir. Curia helytelenül, jobban mondva szűkkeblűén inter- 
pretálja a BP. 385. §-ának 3. pontját, a midőn a halálbüntetést 
kimondó ítéletekre vonatkozólag az ezen pontra alapított sem- 
miségi panaszt csak azon esetben fogadja el, ha az ú. n. rend- 

kívüli enyhítő körülmények forogván fenn, az első bíróság rend- 
kívüli enybítésí jógával nem él : ha tehát a halálbüntetés 
helyébe teheti a 15 évi fegyházat. Ellenben elutasítja a semmi- 
ségi panaszt a Curia, ha az azon alapon emeltetik, hogy 
az első bíróság megsértette a Btk. 91. §-át, t. i. túlnyomó 
enyhítő körülmények forogván fenn, életfogytig tartó fegyházat 
nem mondott ki, tehát csak akkor fogadja el a semmiségi 
panaszt, a midőn a halálbüntetést tizenöt évi fegyházzal sub- 
stituálhatja, ellenben a midőn annak az életfogytig tartó fegy- 
házat kellene substituálnia, akkor a semmiségi panaszt elutasítja. 
Egyelőre csekélységem részéről nem akarom azt mondani, hogy 
osztom a t. tanár úr kritikáját, nem mondom tehát egyelőre 
azt, hogy a magam részéről a Curia ezen interpretátióját 
helytelenítem. Mindenekelőtt arra akarok utalni, a mi nézetem 
szerint kétségtelen, hogy a Curia interpretátiója BP.-unkba 
oly nyilvánvaló disharmoniát, olyan, hogy úgy mondjam, vastag 
ellentmondást, antinómiát visz be, a mely mint ilyen első 
tekintetre kell, hogy a legkomolyabban gondolkodóba ejtsen 
ezen interpretátió helyessége iránt. Miben áll ez az antinómia? 
Abban, hogy a semmiségi panaszt in peius dönti el, vagyis 
a vád által közbevetett semmiségi panaszt favorizálja szem- 
ben a vádlott részéről in melius közbevetett semmiségi 
panaszszal. A BP. 385. §-ának 3. pontjában említett anyagi 
semmiségi panasz t. i. kétféle irányú. Először is substantiálja 
azt, hogy az első bíróság a Btk. 92. §-át tévesen alkalmazta, 
vagyis positive tévesen járt el. Ez az ügyészi, vagyis a vádlói 
semmiségi panasz in peius. Az anyagi semmiségi okot másod- 
szor az substantiálja, hogy a biró a Btk. 92. §-át feltételeinek 
fenforgása daczára, tehát tévesen nem alkalmazta, vagyis ne- 
gatíve járt el helytelenül. Már most tegyük fel azt, hogy a vád 
részéről történik a semmiségi panasz közbevetése a 92. §. téves 
alkalmazása alapján, t. i. az első bíróság — mondjuk az 
esküdtbíróság birói padja — kimondta a Btk. 92. §-a alapján 
a 15 évi fegyházat. Ez ellen a vád részéről semmiségi panasz 
emeltetik azon alapon, hogy a 92. §. tévesen alkalmaztatott, mert 
nemcsak, hogy rendkívüli enyhítő körülmények nem forognak 
fenn, hanem túlnyomó enyhítő körülmények sincsenek, tehát 
halálbüntetés lett volna kimondandó. Ha már most a Curia 

alaposnak találja a semmiségi panaszt abban az irányban, 
hogy csakugyan nem forognak fenn rendkívüli enyhítő körülmé- 
nyek : akkor joggal kasszálhatja az ítéletet. Ha kasszálta, akkor 
a BP. szerint szabad kezet nyer arra, hogy a törvénynek 
megfelelő ítéletet hozzon. Mit tehet tehát? A kasszáit 15 évi 
fegyház helyébe léptetheti a halálbüntetést, de kimondhatja az 
életfogytig tartó fegyházat is. Tehát kasszálhatja in peius a 
vádlott terhére az első bírósági ítéletet nem csak akkor, ha 
az túlságosan enyhe, vagyis hogy ha az első biró kétszeresen 
lefokozta a halálbüntetést, hanem akkor is, ha az enyhébb, 
mint kellene lennie, vagyis ha a 91. §-t nem alkalmazta. Ebben 
a két irányban tehát teljesen szabad keze volna in peius a 
Curiának. Megfordítva azonban ez nem állana. Ha t. i. in 
melius történik a semmiségi panasz közbevetése; ha a vád- 
lott emeli a semmiségi panaszt a miatt, hogy az első biró a 
halálbüntetést kimondotta és aliegálja azt, hogy nem a ha- 
lálbüntetés lett volna kimondandó, hanem redkívül enyhe 
lévén az eset, a 92. §-nál fogva 15 évi fegyház ; s ha már most 
a Curia alaposnak találja ezt a semmiségi panaszt abban az 
irányban, hogy csakugyan nem volt helye a halálbüntetés 
kimondásának : akkor kasszálhatja ugyan az ítéletet, de meg- 
fordítva nem nyerne szabad kezet arra nézve, hogy már mostan 
a törvénynek megfelelő ítéletet mondjon, vagyis nem nyerne 
szabad kezet arra, hogy a kasszálandó halálbüntetés helyébe 
léptesse az életfogytig tartó fegyházat, hanem kénytelen volna, 
miután a 92. §. magát alaposan fenforgónak nem tekinti, egy- 
szerűen meghagyni a halálbüntetést. Vagyis, míg in peius az 
első bíróság ítélete kasszálható volna, nemcsak azért, mert túlsá- 
gosan enyhe, hanem azért, mert enyhébb, mint kellene lennie, 
addig megfordítva az első bíróság ítélete azért, mert szigorúbb, 
mint kellene lennie, még nem kasszálható, hanem csak akkor, 
hogy ha túlságos szigorú. 

Ez nézetem szerint kétségtelen antinómia; ez valóságos 
ellentmondás, a melyet az interpretátió a törvénybe belevisz. 
Ezzel azonban nem mondtam és nem akartam mondani azt, 
hogy tehát eo ipso helytelen a Curia interpretátiója, mert az 
a kérdés, hogy az interpretátiója helyes-e, vagy nem, nem azon 
fordul meg, hogy antinómia létezik-e, vagy nem, hanem azon, 

hogy ez az antinómia eloszlatható-e ; eloszlatható-e, megnyug- 
tató, azaz olyan módon, a mely magával a tételes törvénynek 
szóhangzatával is összeegyeztethető ? Mert ha azt találjuk, hogy 
antinómia létezik ugyan, de ha annak eloszlatása a szóhang- 
zattal össze nem egyeztethető, akkor a Guria interpretátiója 
helyes, mert nem állhat módjában segíteni; hiszen a bírónak 
feladata a törvényt alkalmazni, nem pedig corrigálni. Ámde 
megkísérlem igénytelen felfogásom szerint ennek az antinómiá- 
nak eloszlását és azt hiszem, hogy nem jövünk valami erős 
coliisióba a hermeneutika helyes elveivel, hogyha ezen antinó- 
miát eloszlatjuk. Erre kettős mód kínálkozik : az egyik a BP. 
385. §-a 3. pontjának helyes alkalmazása alapján történik, 
második módja pedig az, a melyre Weisz Ödön t. tagtársunk 
a múltkor utalt, t. i. a BF. 385. §-ának második pontja alapján. 
Igénytelen nézetem szerint ezt az utóbbi módot kevésbbé tar- 
tom a szóhangzattal összeegyeztethetőnek, mint az antinómiá- 
nak a 385. §. 3. pontjának helyes interpretátiója alapján való 
eloszlatását. Én úgy képzelem ezt az interpretátiót, hogy a 
385. §. kettős irányban látja substantiáltnak a semmiségi pa- 
naszt: ha a 92. §. tévesen alkalmaztatott, vagy ha tévesen 
nem alkalmaztatott. Nézzük, hogy mikor tekinthető a Btk. 92. §-a 
tévesen nem alkalmazottnak. A Btk. 92. §-a, a mint én azt 
különösen a BP. 385. §ának szemüvegén keresztül nézem, 
kettős részből áll; értem a 92. §. második bekezdését, a mi az 
absolut büntetési tételekkel szemben gyakorolható rendkívüli 
enyhítési jogról szól. Ezen absolut büntetési tételek közül egye* 
lőre mellőzöm a 92. §-nak az életfogytig tartó fegyházra vonat- 
kozó dispositióját és a halálbüntetésre vonatkozó rendelkezé- 
sét veszem tekintetbe. A 92. §. ezen második bekezdésében 
megkülönböztetek egy negatív és positiv részt. Igaz ugyan, hogy 
a negatív rész — és itt történik voltaképen a hermeneutika 
alkalmazása — tulajdonképen egy implicált hallgatólagos rész, 
A 92. §. második bekezdésében ugyanis két dolog van kimondva. 
Ki van mondva először negatíve az, hogy a halálbüntetést bi- 
zonyos körülmények között nem szabad alkalmazni, másodszor 
pedig ki van mondva positiv irányban, hogy ha tehát ez nem 
alkalmazható, a halálbüntetés helyébe minő büntetést kell és sza- 
bad a bírónak alkalmaznia. A negatív részben én hallgatólagosan 

ismételtnek látom magát az egész 91. §-t. A 91. §. szerint a halál- 
büntetést nem szabad alkalmazni már akkor, ha az enyhítő körül- 
mények túlnyomók. E tekintetben tehát a negatív rész más előfel- 
tételt nem állíthat fel, mert hogyha a halálbüntetést nem lehet al- 
kalmazni már akkor, a midőn az enyhítő körülmények már túl- 
nyomóak, úgy nagyon természetes és logikailag önként értetik, 
hogy még kevésbbé lehet alkalmazni azt akkor, ha rendkívüli 
enyhítő körülmények forognak f^nn. Én tehát negatíve — nem az 
anyagi törvény, hanem a BP. szempontjából — benne látom 
a 92. §-ban implicite az egész 91. §-t. Ha tehát a halálbün- 
tetést kimondó első bírósági ítélet látszólag ugyan csak a 
91. §-ba ütközik, mert voltaképen csak egyszerű túlnyomó 
enyhítő körülmények forognak fenn és nem a rendkívüli enyhí- 
téei jog esete : azt én mégis beleütközőnek látom a 92. §. impli- 
cite kimondott negatív részébe és akkor substantiáltnak látom 
a 385. §. 3. pontját, hogy t. i. tévesen nem alkalmazta a 92. §-t, 
annak negatív részében, mert t. i. halálbüntetést mondott ki 
akkor, a midőn azt nem lett volna szabad kimondania. Ha 
pedig ez substantiálva van, akkor a Curia szabad kezet nyer 
arra, hogy immár a törvénynek megfelelő ítéletet hozzon. Kasz- 
szá] hatja az ítéletet a substantiált semmiségi panasz alapján és 
megfelelő ítéletet hozhat a törvény értelmében, t. i. a szerint, 
a mint túlnyomó enyhítő körülmények sem forognak fenn, 
kimondja a halálbüntetést, de hogyha az enyhítő körülmények 
az ő relatiojukban a súlyosító körülményekhez túlnyomóknak 
bizonyulnak, bár nem rendkívül nyomatékosoknak vagy szá- 
muknál fogva megfelelőknek, akkor igenis kimondhatja az 
életfogytig tartó fegyházat. Én ismétlem az antinómia eloszla- 
tását ezen a módon tartanám a hermeneutika szabályaival legin- 
kább összeegyeztethetőnek. Hátra volna még az eloszlatás 
második módja, t. i. a BP. 385. §-ának 2. pontja alapján, a 
mely szerint az anyagi semmiségi okot substantiálja az, hogy 
ha a bíróság a büntetés kiszabásánál a büntetési tételt, vagy a 
megengedett enyhítésnél, vagy átváltoztatásnál, avagy súlyosbí- 
tásnál a törvényben megvont határokat be nem tartotta. Lehetne 
subsummálni az alá is, hogy be nem tartotta büntetési tételt, 
mert voltaképen közelebbről tekintve a dolgot, a gyilkosságnak 
törvényünkben három büntetési tétele van és ezek közül kettő 

absolut : az egyik a halálbüntetés, a mely a különös rész a 278. §., 
a második a büntetési tétel, a mely a 91. §. alapján van ki- 
mondva, ha t. i. enyhítő körülmények túlnyomó számban vagy 
túlnyomó nyomatékkal forognak fönn : az életfogytig tartó fegy- 
ház. A harmadik büntetési tétel, a melyet a 92. §. második bekez- 
dése felállít, ha az enyhítő körülmények számuk- vagy nyomaté- 
kuknál fogva túlnyomóak: a 15 évi fegyház. Ez esetben három 
büntetési tétel lévén : a biró akkor, a midőn az egyik büntetési tétel 
helyett helytelenül a másikat alkalmazta, voltaképen beleütkö- 
zött a 385. §. második pontjába, t. i. a büntetési tételeket be 
nem tartotta. Ez ellen csak azt lehetne felhozni, hogy ez mégis 
erőszakoltabb magyarázat, mert habár igaz, hogy büntetési 
tételnek nevezhető e három büntetés : a halálbüntetés, az élet- 
fogytiglanig tartó és a 15 évi fegyház a gyilkosságra vonatko- 
zólag, mégis oly8n büntetési tételek ezek, a melyeknek alkal- 
mazhatósága nem a törvényben expressis verbis megállapított 
körülményektől függ, hanem a biró által szabadon mérlegel- 
hető körülményektől, t. i. attól, hogy az enyítő körülmények, 
a melyekről név szerint nem mondhatni, hogy milyenek, fen- 
forognak-e túlnyomó számban, vagy pedig rendkívüli nyoma- 
tékkal, úgy hogy voltaképen itt a büntetési tétel mégsem az 
a büntetési tétel, a melyre a 385. §. 2. pontjának intentiója 
utal. De ezt a magyarázatot az is kissé problematikusabbá teszi, 
mint az általam megkísértett magyarázatot, hogy akkor éppen 
olyan joggal lehetne mondani, hogy a 91. §. előírja azt — a 
midőn nem a halálbüntetésről van szó, hanem a büntetési 
tétel rendes keretén belül való alkalmazhatásáról — hogy a 
mennyiben túlnyomóak az enyhítő körülmények, a biró a mi- 
nimumot megközelíteni vagy alkalmazni tartozik; hogy tehát 
akkor, a midőn ezt a minimumot nem közelítette meg vagy 
nem alkalmazta, ugyancsak anyagi semmiségi okot hozott létre. 
Ezt logikailag lehetne belőle levezetni ós azt hiszem, hogy 
ennyire még a hermeneutika legliberálisabb értelmezése mellett 
sem lehet menni. Nézetem szerint tehát az antinómia fenforog, 
annak eloszlatására ez a két mód mutatkozik alkalmasnak; 
egyébb módot nem ismerek. Ha ezen módok egyikét sem lehet 
helyesnek vagy helyeselhetőknek tekinteni, akkor nem marad 
egyébb hátra, mint a törvényhozás részéről való correctura. 

Itt a birói fanctió nem reperálbat semmit. Tekintve, hogy a 
a halálbüntetésről van szó, ez egyike volna a BP.-ban azoknak 
a fogyatkozásoknak, a melyek mihamarabbi orvoslást igényelné- 
nek, mert elvégre az mégsem járja, hogy a halálbüntetést kimondó 
Ítéletekkel szemben mindent a droit de grace útjára tereljünk ; 
hogy a kegyelmi jognak azt a magas alanyát és annak vállait, 
lelkiismeretét terheljük meg azzal, a mi voltaképen a rendes 
bíráskodás körébe tartozik és a minek orvoslása ennek körében 
gyakorolható. Annyival szükségesebb volna ennek mihamarabbi 
correctiója, mert nagyon helyesen utalt a t. előadó tanár úr 
arra ? hogy valóban — én hozzáteszem, hogy megdöbbentő 
módon — visszafejlődtünk a korábbi jogállapottal szemben a 
halálbüntetést kimondó Ítéletek tekintetében helyt fogható jog- 
orvoslatokra nézve. Mert régebbi jogunk szerint a halálbünte- 
tést kimondó első bírósági ítélet ellen kétfokú felebbezésnek volt 
helye : a királyi táblához és a Guriához és aztán hátra volt még a 
droit de grace útja. Ma, ha helyesnek tekintjük a Curia inter- 
pretátióját, akkor a halálbüntetésekkel szemben jogorvoslatképen 
nem maradván más, mint csakis a rendkívül enyhe büntetésü 
esetekben alkalmazható semmiségi panasz : voltaképen a halál- 
büntetést kimondó első fokú ítéletek túlnyomó többségében nem 
volna más orvoslat, mint a felséges urnák kegyelme. Ez a ko- 
rábbi jogállapottal szemben visszafejlődést jelent. De másrészt 
sokkal rosszabul állanánk e tekintetben, mint Glaser törvénye 
szerint áll a dolog, mert az osztrák Bpts szerint a halálbüntetést 
kimondó ítéletet ex officio az első bíróságnak a kegyelemre 
vonatkozó véleményével együtt fel kell terjeszteni a legfőbb 
bírósághoz. Ez az ú. n. rendkívüli revisiót, vagyis rendkívüli 
újrafelvételi rendelheti el; megdöntheti azt az esküdtbirósági 
ítéletet a vádlott javára in melius azon az alapon, hogy a fel- 
sőbíróság azt mondja: «Es ergeben sich gegen die Eichtigkeit 
der dem ürtheile zu Grundé gelegten Thatsachen erhebliche 
Bedenken*, tehát az már voltaképen felebbezés, a melyet a 
Cassationshof gyakorolhat a vádlott javára. Kasszálhatja in fac- 
tis is az esküdtbíróság ítéletét. Tehát az a rendkívüli revisio, a 
melyet — én azt mondom, hogy elég sajnosán — nem accep- 
táltunk BP.-unk keretében, (Úgy van ! Úgy van !) a halálbün- 
tetést kimondó ítéletekkel szemben nemcsak a büntetés kisza- 

basára vonatkozólag, hanem magában a bünösségi kérdés 
megoldásában is rendkívüli garantiát nyújt a vádlottnak. De 
még az osztrák BP. szerint is nemcsak semmiségi panasznak 
van helye, hanem a büntetés kiszabása ellen : «gegen den Aus- 
spruch über die Strafe, alsó gegen den Strafausmass* Berufung- 
nak; felebbezésnek van helye, még pedig kettős helye : vagy a 
másodbirósághoz, a mennyiben csakis felebbezés használtatik, 
vagyis a vádlott csakis a büntetés kiszabása ellen appellál, de 
ha a semmiségi panaszszal kapcsolatban egyszersmind appellá- 
tiót vett közbe a büntetés kiszabása ellen, akkor egyenesen 
magához a legfőbb bírósághoz kerül az, a mely azután semmi- 
ségi panasz elintézésével egyidejűleg vagy azt megelőzőleg a 
büntetés kiszabásának kérdésével is foglalkozhatik. A halálbün- 
tetést kimondó ítélet ellen Ausztriában van tehát Berufung a 
másodbirósághoz kapcsolatban a Nich tigkeitsbeschwerde- vei , 
Berufung a legfőbb bírósághoz, és csak ha mindez nem orvosolt, 
- akkor marad fenn a droit de grace útja, holott nálunk ezen a 
kasszatióval összekapcsolt Berufung teljesen ki volna zárva. Én 
tehát ezen két oknál fogva, hogy t. i. korábbi jogállapotunkkal 
szemben visszafejlődést jelent, másrészt hogy a Glaser törvé- 
nyével szemben, a melyet a BP. területén teljes joggal úgy- 
szólván mintatörvénynek tekinthetünk, kétségtelenül sokkal 
szűkkeblűbb és kevesebb garantiákat nyújt, hibáztatom ezt az 
intézkedést. (Igaz ! úgy van !) 

Bendkívüli elfoglaltságom nem engedte meg, hogy a t. 
tanár úr nagyérdekű előadásának minden egyes részletével 
ezen rövid egy hét keretében foglalkozzam, de külömben is 
alig lehet az ember egyszeri hallásra azon helyzetben, hogy 
azt minden egyes részletében és fontos, momentuosus részle- 
teiben kellőleg percipiálja, én tehát a további részletekre nem- 
akarok kiterjeszkedni. Van azonban a t. tanár úr előadásának 
egy részlete, a melyhez merek, hogy úgy mondjam, ex abrupto 
is hozzászólani. Ez az a része, a mely az esküdtszék intézmé- 
nyére vonatkozik és e tekintetben a t. tanár úrral részben egyet- 
értek, részben nem. 

Kezdem először is azzal, a mire nézve nem értek vele 
egyet, t. i. azzal, a mit ő a kérdés körülírásának rendszerére 
nézve megjegyzett. Hajol vettem ki előadásából, ő voltaképen arra 

alludált, hogy a Glaser-féle törvény a kérdések feltevése körüli 
eljárása tekintetében helyesebb, mint BP.-unk. Bátorkodom a 
1 tanár úr nézetével szemben ellennézetet nyilvánítani és azt 
mondom, hogy BP.-unk rendszerében a kérdés-feltevésnek — 
nem mondom, hogy meritorius, hanem — alaki eljárási szabá- 
lyai sokkal helyesebbek és sokkal jobban megfelelnek azon 
elvnek, a mely, akármennyire nevezzék is azt pusztán akadémi- 
kus dolognak, kell hogy saturálja az egész BP.-t, t i. az 
accusatorius princípiumnak. 

Hogy áll a dolog a Glaser-féle törvény szerint, a melyet a 
t. tanár úr, úgy látszik, helyesel? A Glaser törvénye szerint, ha 
a bizonyító eljárás be van fejezve, a bírói pad formulázza, igaz 
ugyan, hogy csak ideiglenesen egyelőre, a felteendő kérdéseket. 
Következik már most az ügyfeleknek szóváltása, a tárgyalás a 
bíróság által már előterjesztett kérdések fölött. A védő, az ügyész 
és mindanyian hozzászólhatnak ; kiegészítéseket, helyesbbítése- 
ket,.új külön kérdések feltevését indítványozhatják és ha ilyen 
indítványok előterjesztettek, akkor a bírói pad visszavonul és 
immár véglegesen megállapítja a formulázandó kérdéseket. Én 
ezt nem tartom az acusatorius princípiummal megegyezőnek, 
de különben sem helyeslem, mert az a birói pad, a mely már 
a bizonyítási eljárás befejeztével, úgyszólván kimondotta, hogy 
az eset körülményeinek milyen kérdéseket tart legjobban meg- 
felelőnek, már ezzel bizonyos prsejudiciumot teremtett önmaga 
ellen. T. i. nagyon nehéz lenne feltenni, tekintetbe véve az 
emberi gyarlóságokat — és a BP.-ban ezzel igenis számolnunk 
kell — hogy az a biró, a ki azt mondotta, hogy « nézetem sze- 
rint ezek és ezek a kérdések teendők fel a tényállásnak meg- 
felelően)), utóbb, úgyszólván, okosabbnak ismerje el azt a vádat, 
a mely még ujbb kérdésekkel áll elő. Egy bizonyos tagadha- 
tatlan praejudicium van abban, hogy ha a bíróság már úgyszól- 
ván, az ügyfelek tárgyalása előtt véleményét nyilvánította, hogy 
ezek és ezek a kérdések intézendők az esküdtekhez. Sokkal 
helyesebb törvényünknek az álláspontja, a mely előre bocsátja 
a bizonyító eljárás befejezte után az ügyfeleknek harczát a for- 
mulázandó kérdések tetintetében ; a bíróság egyelőre semmiféle 
véleménynyel magát nem praeoccupálta és csak a midőn meg- 
hallgatta az ügyfeleknek ide vonatkozó indítványait, szóváltá- 

-eait, tárgyalásait, akkor vonul vissza és a megállapítandó kér- 
dések elfogadása, kiegészítése, helyesbbítése tárgyában egészen 
a közvetlen conctradictorius eljárás behatásai alapján állapítja 
meg és fixirozza a formulázandó kérdéseket. E tekintetben én 
a t. tanár úr álláspontját nem tehetem magamévá és röviden 
ismételve helyesebbnek tartom e tekintetben a BP. álláspont- 
ját mint a Glaser-féle törvény álláspontját. 

A mire nézve azonban vele egyetrétek és a minek védel- 
mére, a mint előrebocsátottam, úgyszólván, rögtönözve is merek 
felszólalni: ez az esküdtszéki intézmény értékének a kérdése 
és az a kérdés, vájjon az esküdtszéki intézmény a szemeink- 
ben devalválódhatott-e azáltal, hogy a felmentések, a mint 
állítják, túlságos mérvben jelentkeznek. 

Mielőtt erre nézve nézetemet elmondanám, egy töredelmes 
vallomással kell kezdenem ; egy vallomással, a melyet én meg- 
tettem már annak idején a jogászgyűlés vitatkozásaiban : azzal 
a vallomással, hogy én az esküdtszéki intézménynek nem szere- 
lemből vagyok hive. (Derültség.) Ha ugyan az én koromban 
másról lehetne beszélni* mint az «amor cum oculis»*ról. 
(Derültség.) Azért, mert hiszen igen könnyű, olcsó argumentum 
és igen könnyű annak bizonyítása, hogy az az esküdtszéki 
intézmény és a modern codificatio voltaképen contradictio in 
adjecto ; könnyű az az argumentum és olcsó bizonyítás az, 
hogy a papiroson in thesi qualifikáltabb a szakbíró, mint a 
laikus biró a törvénynek, a büntetendő cselekmény jogászilag 
construált tényező elemeinek helyes megállapítására, és helyes 
subsumptiójára. Természetes, hogy a szakbíró jobban meg tudja 
mondani, hogy mikor forog fenn praemeditatio, a melynek egész 
literaturája van, a melyet a laikus biró nem ismerhet; hogy 
mikor idegen az a dolog? hogy mikor van a szándék jogtalan 
eltulajdonításra irányítva? mikor van ingó dologról szó, stb. 
Az természetes, hogy in thesi, a papiroson ezen ismeretek 
elsajátítására qualifikáltabb a szakbíró, mint a laikus ember. 
De nézetem szerint nem ezen fordul meg az esküdtszéki intéz- 
mény értékének a kérdése. Én meghajlom az esküdtszék intéz- 
ménye előtt, ismétlem, nem szerelemből, hanem — és azt 
hiszem, mindnyájunknak ezért kell előtte meghajolnunk — 
jogpolitikai kényszerűség okából ; magyarán mondva azért, mert 

ba végigtekintem is a bűnügyi törvényhozás egész organismu- 
sát, nem találok abban semmi olyas jobb valamit, a melylyel, 
ha az esküdtszéki intézményt eltörölnők, a kapitális bűncselek- 
ményekre nézve gyakorlandó bíráskodás tekintetében az es- 
küdtszéket helyesen pótolhatnék, felcserélhetnők. Mit léptet- 
hetnénk az esküdtszéki intézmény helyébe ? A legjobb esetet 
véve, helyébe léptetbetnők a ténykérdésbeli felebbezést annak 
legjobb formájában, t. i. a ténykérdésbeli felebbezést a bizonyító 
eljárás obligatorius teljes reproductiójával, a második fokon a 
valóságos szóbeliségnek teljes következetes keresztülvitelével, 
úgyszólván, akképen, hogy a felebbezés már voltaképen nem is 
volna revisio, hanem nóvum judicinm. Ez volna a leghelyesebb 
formája és ez tudná az esküdtszéket tagadhatatlanul megnyug- 
tatólag pótolni. Ámde kérdem, hogy ez az állam, a melynek 
bíróságai igen sok helyütt valóságos lebujokban fungálnak; 
hogy az az állam, a mely köztisztviselőit — nyíltan ki merem 
mondani — valóságos cselédbérrel honorálja, megengedheti-e 
magának azt a luxust ; elvállalhatja-e azt a költségtehertöbbletet, 
a melyet ezen obligatorius reproductio intézménye okvetlenül 
maga után vonna ? De nemcsak az állami teher jő itt kérdésbe, 
hanem a magyar nép érdeke, a melyet kenyérkeresetében nem 
szabad bolygatnunk; elviselhetné-e az a tanuzási tehernek 
olyatén fokozását, a melyet a teljes consequens szóbeliség 
II. fóruma maga után vonna? Mert a tanuzási teher fokozása 
sokkal jobban zavarná meg, ha az az obligatorius reproductio 
rendszere szerint systemizáltatnék, a népet kenyérkeresetében, 
mint az esküdti munus publicum. Én tehát ezt a subsidiumot, 
a melyet az esküdtszék! intézmény eltörlése esetén helyébe 
adhatnánk, gyakorlatilag talán elég megnyugtatónak tekinteném 
ugyan, bár elméletig a nóvum judicum ellen igen sokat lehet 
felhozni és hoztak is fel. Ezt lehetne acceptálni, de ez gyakor- 
latilag annál keresztűlvihe tétlenebb, mert a bűnügyekben vol- 
taképen egyik állam sem merte a teljesen consequens szóbeli- 
séget a ténykérdésbeli felebbezés kapcsán megvalósítani. Ma- 
radna tehát, mint második subsidium, helyette az a felebbezés, 
a mely ma van a BP.-ban a törvényszéki bűnesetekre vonat- 
kozólag. Hogy ez voltaképen a szóbeliség szerint contemplált 
jogorvoslatnak csak farce-ja, comédiája — 

Fóliák Illés : Úgy van ! 

Barna Ignácz : — az további bizonyításra nem szorul. 
Kimutatta a doctrina, megerősítette a gyakorlati tanulság, hogy 
meg nem felelő az a felebbezés, a mely BP.-unkban meg van 
az ú. n. facultativ reproductióval kapcsolatos felebbezés, a ú. n. 
csonka szóbeliség, a hol a reproductió teljesen a biró arbitriu- 
mára van bizva, a mely birói arbitrium, még ha a legliberáli- 
sabban érvényesülhetne is, és reproductiókat minél gyakrabban 
elrendelnének is, nem volna mentes azon végzetes tévedéstől, 
hogy esetleg éppen azokat a bizonyítékokat reprodukálná, 
elszigetelten, kiszakítva az első bíróság előtt lefolyt egész bizo- 
nyítási eljárás keretéből, a melyek egyoldalú irányban félreve- 
zetik. Mondom, ha liberálisan kezeli is ezt a kir. ítélőtábla, de 
éppen azért, mert fél a reproductiótól és annak egyoldalú 
behatásától, ezért nem kezeli s nem is kezelheti olyan mérték- 
ben liberálisan, a mint azt a vádlott érdeke s egyáltalában az 
objectiv igazság megvalósulásának érdeke kívánná. A facultativ 
reproductió tehát, úgy a mint az ma történik, vajmi kevés 
subsidium volna az eltörlendő esküdtszéki intézmény helyett. 
A ténykérdésbeli jogorvoslatnak sem jobb, sem rosszabb for- 
mája nem adna tehát megnyugtató subsidiumoi Mi maradna 
tehát hátra? Proponáltatott a doctrinában az elsőfokú bírás- 
kodás garantiáinak erősítése, az elsőfokú bíróság szervezése 
akképen, hogy a hármas tanács helyett legyen négytagú tanács, 
mint Ausztriában van, vagy öttagú tanács, a mint Németország- 
ban van. Tehát öt biró proponáltatott, hogy az első bíróság a 
prseparatorius eljárás behatása alól emancipáltassék. De ha 
mindezt így megvalósítjuk is, ha odateszszük is azt az öt bírót, 
hogy véglegesen döntsön a bűnösség kérdésében, azt az öt 
bírót, a kit a mindenapi munka agyonhajszol, a kit a minden- 
napi foglalkozás egyformasága nolens volens sablonossá tesz ; 
azt a bíróságot, a melyet a prseparatorius eljárás minden prse- 
judicáló behatása a szabad ítélkezésében akadályoz — hiszen 
a mi BP.-unk szerint még a vád alá helyező határozat hoza- 
talában való részvétel sem föltétlen imcompatibilitási ok az 
ítélkező tanácsban, az ítélethozatalban való részvételben, a mi 
a legelemibb követelmény volna — mondom, ha tekintetbe 
veszem ezt, akkor nem habozom kijelenteni, hogy én sok- 

kai több garantiát találok a tizenkét polgárnak verdictjóben, (He- 
lyeslés) az elfogulatlan az eleven életet reprezentáló, semmi- 
féle perjogi preejudiciumok által nem befolyásolt polgár ver- 
dictjében. Hozzáteszem, sokkal több megyugtatást kiváltképen 
akkor, a midőn ezen intézmény fungálása ellen más és nagyobb 
gravamen nem hozható fel, legalább ez eddigi tanaságok szerint 
nem, mint az, hogy ismétlem, a humanismus, vagy mondjuk 
a philantrophiát tekinti vezérelvül vagy túlhajtja azt. (Élénk 
étjenzés és taps.) 



Dr. Várkonyi Oszkár: 

T. teljes ülés ! 

A múlt szombaton megindult és ma folytatott vita az új 
bűnvádi eljárásnak a gyakorlatban való beválása kérdését főleg 
egy szempontból méltatta: abból a szempontból, hogy ma- 
gának a törvénynek intézkedései mennyiben helyesek, mennyire 
bizonyultak olyanoknak, hogy azokat fenn kell tartani vagy 
olyanoknak, hogy módosítani kell. Én ezen szempontot azzal 
a másik szemponttal akarom kiegészíteni, a mely mindig nagy- 
fontosságú akkor, a midőn egy új törvény beválásának kérdé- 
sét elbíráljuk, hogy t. i. vájjon azon hibák és azon súrlódások, 
a melyek valamely törvény gyermekkorában okvetlenül felme- 
rülnek mindig és felmerültek most is, benne rejlenek-e a tör- 
vényben ; a törvény következményei-e, vagy pedig azoknak az 
embereknek, azoknak a közegeknek a mulasztásai, tévedései, a 
kik a törvényt alkalmazzák, az életbe átviszik ? 

Mielőtt a t. előadó tanár úr előadására ebből a szempont- 
ból reflektálnék, foglalkozni akarok azzal a két kérdéssel, a 
melyeket az előttem szólott t. tagtárs úr most felvetett és a 
melyek tényleg az egész vita folyamán az egész tárgy ke- 
retében a leglényegesebbeknek mutatkoztak. Az egyik a halál- 
büntetés kérdése. Az az egy tény bizonyos, a melyre a t. elő- 
adó tanár úr is rámutatott, hogy egy bizonyos időbeli találko- 
zás mutatkozik azon két körülmény között : a között t. i. hogy 

46 



Digitized by 



Google 



47 

a bűnvádi eljárás életbelépett és azon körülmény között, hogy 
a Curia öt éven át folytatott gyakorlatát megszüntette, a mely 
gyakorlatának tartama alatt halálos ítéletet nem mondott ki. 
Ez az időbeli összevágás vezette aztán a t. előadó tanár urat 
arra a conclusióra, hogy ez a mindenesetre sajnos fordulat — 
azt hiszem itt valamennyien sajnosnak tartjuk azt — a bűn- 
vádi eljárásnak, a törvénynek következménye. Az előttem szó- 
lott t. tagtárs úr két módozatot proponált arra, hogy ez az 
anomália eltűnjön és hogy a régi állapot helyreálljon, de azt 
hiszem, hogy e tekintetben a tanár úrnak volt igaza, mert az 
előttem szólott tagtárs úr által ajánlott módozatok egyike sem 
alkalmas erre a czélra. Az egyik módozat a BP. 385. §. 3. pont- 
jára vonatkozik. Ezt a pontot az előttem szólott tagtárs úr úgy 
értelmezte, hogy abban az esetben, hogyha az enyhítő körül- 
mények oly nyomatékosak, hogy a 385. §. 3. pontja alkalmaz- 
ható s az ítélet ennek alapján megsemmisíttetik : akkor a Btk. 
91. §-ának alkalmazásával új ítélet hozható. E tekintetben a 
múlt vita folyamán a felszólalt t. tagtárs urak egyike — nem 
tudom már melyik — azt az állítást koczkáztatta, hogy analógia 
van a 3. pont ilyen magyarázata és azon magyarázat között, a 
mely a 385. §nak a minősítésre vonatkozó 1. b) pontja tekin- 
tetében a gyakorlatban alkalmaztatik. De roppant nagy a kü- 
lönbség a minősítésre vonatkozó semmiségi ok és a 3. pontban 
foglalt semmiségi ok között. Ha t. i. a minősítés helytelen és 
a megsemmisítés az 1. pontnak b) tétele szerint történik : akkor 
a törvény keretén belül marad a biró, a midőn a helytelenül 
kimondott minősítés helyett alkalmazza a helyes minősítést. 
A helyes minősítés alkalmazása tekintetében pedig tényleg nin- 
csen kötve ahhoz, hogy milyen minősítést allegáltak helyesnek 
a felek. Ha egyszer az 1. b) pont fenforog, a kiszabott ítélet- 
ben megállapított minősítés helytelen : akkor eltűnik az ítélet 
és a minősítés tekintetében szabad kezet nyer a biró. De a 
385. §. 3. pontjánál, a 952. §-ra vonatkozó semmiségi pontnál 
nem így áll a dolog. Itt akkor, a midőn a Curia megállapítja, 
hogy a 385. §. 3. pontjában meghatározott semmiségi ok fen- 
forog, hogy t. i. a 92. §. nem alkalmaztatott : akkor a biró nem 
nyer szabad kezet, mert a 3. pontból okszerűen az következik, 
hogy ha az a semmiségi ok, hogy a 92. §. nem alkalmaztatott, 

akkor a megsemmisítés után az a következmény, hogy a 92. §. 
alkalmaztassák. Ha pedig a 92. §. alkalmazandó, akkor nem 
lehet alkalmazni a 91. §-t. A 92. §-ba belemagyarázta Barna 
Ignácz előttem felszólalt t. táblai biró úr a 91. §-t. Azt mondta, 
hogy a 92. §ban inplicite hallgatólagosan benfoglaltatik a 91. §. 
is. Én ezt a magyarázatot nem vagyok képes elfogadni és azt 
hiszem, hogy ha — a mint az előttem felszólalt táblai biró úr 
kifejtette — benne is foglaltatnék, ezzel még nem nyernénk 
semmit, mert a 385. §. 3. pontja szerint a 92. §. absolíd intéz- 
kedései alkalmazandók, ezek pedig a halálbüntetés esetében 
világosan a következők : halálbüntetés helyett 15 évi fegyház 
állapítandó meg. Megjegyzendő, hogy itt a törvényben szö- 
vegezési hiba van, a melyet ki lehetne látszólag használni a 
92. §. alkalmazásával az életfogytiglani fegyház kiszabására: 
t. i. ez a passzus szó szerint így szól : (olvassa). « Halálbüntetés 
helyett 15 évi — életfogytig tartó fegyház helyett pedig 10 évi 
fegyháznál kisebb büntetés ezen szakasz esetében sem állapít- 
ható meg.» Ez a fogalmazás tehát az első látszatra azt a be- 
nyomást kelti, mint hogyha ezzel csupán a minimum állapít- 
tatnék meg, tehát a május, az életfogytiglani fegyház ki lenne 
szabható, de ez egy szövegezési hiba, a mely onnan ered, hogy 
a halálbüntetésre és az életfogytig tartó fegyházra vonatkozó 
intézkedéseket ezen szakasz, úgy szintén a 91. §. egy mondatba 
foglalta össze. Mert a 91. §. meghatározza a halálbüntetés 
helyett az életfogytig tartó fegyházat; a 92. §. meghatározza 
mint minimumot a 15 évi fegyházat, de a Btk. szerint a 
15 évi és az életfogytiglani fegyház között nincsen büntetési 
tétel és így a minimumként való fogalmazásnak nincsen ér- 
telme. A fogalmazás nyilván onnan ered, mert ugyanezen mon- 
dat a 91. §-ban az életfogytig tartó fegyház helyett 15 évit 
állapít meg, a 92-ben pedig tíz évi fegyházat. A tíz és a 15 év 
között igenis vannak büntetési tételek és erre a 10 — 15 évig 
terjedő spatiumra vonatkozik az a föltételes, megengedő fogal- 
mazása a 92. §-nak: vonatkozik tehát az életfogytiglani fegyház 
és nem a halálbüntetés átalakítására. A halálbüntetés esetében, 
minthogy életfogytiglan és 15 év közt külön büntetési tételek 
nincsenek, véleményem szerint abban az esetben, hogyha az 
ítélet megsemmisíttetik, a 385. §. 3. pontja alapján nem lehet 

mást tenni, mint a 92. §-nak absolut intézkedései szerint halál- 
büntetés helyett 15 évi fegyházat kiszabni. 

A második mód még kevésbbé alkalmas, mert a 385. §. 
2. pontjára alapított semmiségi ok, a mint azt már a korona- 
ügyész úr ő méltósága a múlt ülés alkalmával kifejtette, nem 
alkalmas arra, hogy ennek felhívásával a 91. §. alkalmazható 
legyen. Ez tisztán arra vonatkozik, hogyha a büntetési tételek, 
illetőleg a tételeknek határai be nem tartatnak. Hogy ezen 
2. pont ezen kitételébe: «a bíróság a büntetés kiszabásánál 
a törvényben megállapított büntetési tételeket nem tartotta 
meg» — a mint az előttem felszólalt t. táblai biró úr ő nagy- 
sága kifejtette — be volna magyarázható a 91. §-ba meghatá- 
rozott életfogytiglani fegyház büntetése is, mint büntetési tétel : 
ez kizártnak tekintendő, ha végigolvassuk az egész 2. pontot, 
mert itt világosan distinctió van téve a büntetési tételek és a 
büntetési határok között. Azt mondja a 2. pont: aha a bíróság 
a büntetés kiszabásánál a törvényben megállapított büntetési 
tételeket vagy ezeknek megengedett enyhítésénél, átváltoztatá- 
sánál vagy súlyosbításánál a törvényben vont határokat nem 
tartotta meg.» Tehát világos, hogy a midőn tételről intézkedik 
a 2. pont, akkor nem gondolhatott az enyhítés útján előálló 
büntetési tételekre. Ezek már nem maguk a tételek, hanem az 
enyhítés folytán beállott módosulásai az eredeti büntetési téte- 
leknek, melyekről a 2. pont külön, mint határokról ós nem 
mint tételekről tesz említést. A 2. pont szempontjából tehát 
tisztán az a kérdés, hogy vájjon az a büntetés, a mely ki van 
szabva a megsemmisítendő ítéletben, a törvény által megvont 
határok között mozog-e. Minthogy pedig, ha gyilkosság állapít- 
tatott meg, a halálbüntetés minden esetre ezen határokon belül 
van, tehát a 2. pont alapján a halálbüntetés ellen operálni, 
semmiséget megállapítani s 91. §-t alkalmazni nem lehet. 
A törvény tehát ezen abnormitás módosítására módot nem 
nyújt. Ha tehát valamennyien visszakívánjuk a régi állapotot, 
akkor nem marad más hátra, mint az, a mit az előttem felszó- 
lalt t. táblai biró úr ezen kérdésre nézve, mint harmadik ex- 
pedienst állított fel, t. i. a novelláris utón való módosítás. 

Csak egy kérdésre akarok még itt ezen pontnál reflektálni; 
t. i. a múltkori vita folyamán Weisz Ödön t. tagtárs úr az es- 

küdtekre rótta a felelősséget azon tény tekintetében, hogy a 
halálbüntetések intézménye újra kisért. Én az esküdteket e 
miatt nem okolhatom. Ő azt mondotta, hogy ha megkíván- 
tuk az esküdtszéket, ha esküdtek működnek és ha ezeknek 
barátai vagyunk: akkor nyugodjunk meg ezeknek ítélkezé- 
sében is: «vox populi vox dei.» Ezt mondotta Weisz Ödön t. 
barátom. 

Weisz Ödön : Igaz ! 

Várkonyi Oszkár : De kérdem igen t. barátomat, hogy 
vájjon az esküdteknek verdictjében a halálbüntetés bennfoglal- 
tatik-e akkor, a midőn gyilkosságot állapítanak meg; nincsen-e 
meg a lehetősége annak, hogy azaz itélő bíróság, a mely a verr 
dict alapján azután a büntetést kiszabja, a 91. §-t tényleg al- 
kalmazza ? 

Weisz- Ödön : A törvény szerint nincs ! 

Várkonyi Oszkár : Dehogy nem : az első bíróságnak van 
joga. (Mozgás.) A Curiának nincs joga rá, de az első bíróság 
akkor, a midőn a verdict alapján az a tény fekszik előtte, hogy 
egy embert előre megfontolt szándékkal megöltek, akkor vá- 
laszthat azon három büntetési tétel között, a melyeket a tábla- 
bíró úr felemlített: halál, életfogytiglani vagy 15 évi fegyház. 
Tehát nem az esküdtekben van a hiba, hanem a törvényszék- 
ben, az első bíróságban, az emberekben és abban, a mit a 
t. előadó tanár úr is kifejtett, hogy a semmiségi okok közé ki- 
fejezetten a 91. §-ra alapított semmiségi ok fel nem vétetett. 
(Úgy van!) 

A mi az esküdtszéki intézmény értékét illeti, — és ez az 
igen t. táblai biró úr által felvetett második kérdés volt — e 
tekintetben azt hiszem, hogy ezt a kérdést más szempontból 
is meg kell vizsgálnunk. Az eladó tanár úr igen helyesen mu- 
tatott rá arra, hogy abban a tényben, hogy enyhe ítéletek ho- 
zatnak : hogy az esküdtszék az enyhe felfogás felé, a felmenté- 
sek felé hajlik, ő az esküdtszéknek azt az intentióját látja kife- 
jezve, hogy a törvénynek egynémely tételes intézkedéseivel az 
esküdtek mint népbirák nincsenek megelégedve és ebben ő 
bizonyos útmutatást látott arra vonatkozólag is, hogy a tör- 
vénynek hol vannak oly hibái, hiányai, túlszigorai, a melyeket 
enyhíteni, módosítani kell. Ez helyes, de azt kérdem én, hogy 

vájjon az igazságszolgáltatás érdekeivel összeegyeztethető- e az, 
hogy az az útmutatás, a mely a konkrét esetben mindig a vád- 
lott javára vonatkozó intézkedésben vagy Ítéletben nyilatkozik 
meg, csak a vádlottaknak egy bizonyos kategóriájára nézve legyen 
érvényben : vájjon helyes-e az, hogy az egyik főtárgyalási te- 
remben, a hol esküdtek Ítélnek az ember élete elleni bűntettek 
felett, a vádlott javára szolgáljon az ezen enyhe Ítéletek for- 
májában megnyilatkozó útmutatás, a másik teremben pedig, a 
hol nem esküdtek ítélnek, hanem a törvényszék főtárgyalási 
tanácsa a vagyoni bűntettek felett ; a mely másik tanácsterem- 
ben a törvénynek talán még nagyobb hiányai és szigorai van- 
nak, pl. a Btk. 338. §. : ez az enyhítés, ez az útmutatás érvényre 
ne juthasson ? Hiszen csak egy concrét példát akarok erre nézve 
felhozni. A Btk. 281. §-ában tudvalevőleg különböző bűn- 
cselekmények vannak összefoglalva. Az első az erős felindulás- 
ban elkövetett szándékos emberölés, a második jogtalan táma- 
dás folytán ugyanilyen módon elkövetett szándékos emberölés : 
az első pont az esküdtszék elé van utalva, a második a tör- 
vényszékek elé. Minthogy a gyakorlat folytán bebizonyosodott, 
hogy azokat, a kik szándékos emberölés miatt kerültek az es- 
küdtek elé — legalább Budapesten úgy volt — a legtöbb eset- 
ben valahányszor ilyen erős felindulásban való elkövetésre vo- 
natkozó tények a tárgyalás során beigazoltattak, az esküdtek 
felmentették, mert nem tudták biztosan, hogy határozatuknak, 
ha nem felmentő verdictet hoznak, milyen büntetés lesz a kö- 
vetkezménye : most a királyi ügyészség új praxist kezd foly- 
tatni és már magát a vádat arra alapítja, hogy a 281. §. 2. pontja 
fenforog, tehát a vád már úgy szól, hogy jogtalan támadás 
folytán erős felindulásban ölte meg az illetőt, mert akkor nem 
az esküdtek elé kerül, hanem a törvényszék elé és ott azután 
el is ítélik ; büntetést szabnak ki. A vádlottnak tehát az az ér- 
deke, hogy az ügyész ne legyen enyhe : hogy az ügyész vádját 
szigorúan emelje, mert akkor a vádlott jobban jár. Ha maga 
az ügyész enyhébb álláspontra helyezkedik: ez a vádlottra 
nézve rosszabb. Ilyen anomáliákra vezet ez a bifurcátió, a me- 
lyet nemcsak a Btk. egyes fejezeteire nézve, hanem egyes sza- 
kaszokon belül is keresztülvittek. Én tehát az esküdtszék hiá- 
nyosságát ebben a tekintetben abban látom, hogy igen szűk' 

keblüen mérte ki a törvényhozás azt a területet, a melyen az 
fungál. (Élénk helyeslés.) 

Még egy pár megjegyzést akarok tenni a bűnvádi eljárás- 
nak a t. előadó tanár úr által említett egyéb intézkedéseire 
nézve is. A nyomozat során kezdette a t. előadó tanár úr és e 
tekintetben, a BP.-nak azt az előnyét emelte ki, hogy a nyo- 
mozat most mindenesetre a személyes szabadságnak nagyobb 
tiszteletével vitetik keresztül, mint annak előtte. Itt a törvény 
alkalmazásának a BP. gyakorlatának csak egy hibájára aka- 
rok ráutalni, a melynek elhárítására nem törvényhozási in- 
tézkedésre van szükség, mert itt is a végrehajtó közegekben 
látom a hibát A bűnvádi eljárás nagy és mindnyájunk által 
tiszteletben tartott elve ugyan a nyilvánosság, azonban a tekin- 
tetben is egyetértünk valamennyien, hogy épen a nyomozat 
során a bünpör legkezdetlegesebb stádiumában, a midőn még 
kétes az, hogy van-e tényleg büncsokmény: hogy bünös-e az, 
a ki a nyomozat során a hatóságok elé állíttatik : a nyilvános- 
ság minél szűkebb körre szorítandó. Már pedig épen az ellen- 
kezőjét tapasztaljuk ennek, mert épen a bünpör ezen legve- 
szedelmesebb stádiumában és épen a nyomozó hatóságok 
részéről gyakoroltatik a legnagyobb nyilvánosság; egyes elfo- 
gatásokról, azoknak drámai részleteiről a legnagyobb nyilvá- 
nosság elé szánt beható tudósítások jelennek meg, (Úgy van ! 
Úgy van!) egyes nyomozó közegek meg épen ambitiójukat 
helyezik abba, hogy minél nagyobb nyilvánosság előtt szerepel- 
hessenek ós hogy ezen nyilvánosság révén minél nagyobb 
drámai aktiók hősei gyanánt tűnjenek fel. (Felkiáltások : 
Hát a védői reklám ?) Sajnos a védők is gyakran így tesznek ! 
(Mozgás.) Viszont az is gyakori eset, hogy a védő, a midőn 
valamely nyomozó közegtől felvilágosítást kór, azt nem kapja 
meg, ellenben a sajtó azon közegei, a kik ezen reklám tudósítá- 
sokat közzéteszik, gyorsabb és jobb informátiót kapnak, mint 
maga a védelem. Ez, mondom, megint nem a törvény, hanem 
az emberek hibája, ezen pedig segíteni lehet és kell is. 

A vádtanács intézménye ellen a múlt ülés folyamán nagy 
támadás intéztetett és azt, mint felesleges intézményt állította 
oda — úgy hiszem — Weisz Ödön igen t. barátom. 

Weisz Ödön : Bocsánatot kérek, ezt én sohasem mondtam í 

Várkonyi Oszkár: Az bizonyos, hogy idealiter véve 
a vádtanács intézménye felesleges, mert ha így veszszük a 
dolgot: minden vádiratnak olyannak kellene lennie, hogy 
ennek folytán okvetlenül főtárgyalást kellene tartani. A vád- 
tanács intézményének felállítását azonban — ezt bővebben 
fejtegetni nem kell — a nem ideális élet szükségessé tette. 
De hogy ezáltal a perek gyors lefolytatása fennakadást szen- 
vedett, ez ismét nem a törvénynek, hanem a törvényt al- 
kalmazó embereknek a hibája és itt első sorban a védőket ter- 
heli a felelősség, mert igen gyakori a felesleges kifogásoknak 
a száma, az olyan kifogásoké, a melyekről előre tudja a véde- 
lem azt, hogy azoknak semmiféle hatása nem lehet, az ügy 
buzavonását czélozzák, vagy pedig valami fölös gondosságnak 
akarnak kifejezései lenni, azonban teljesen czéltalanok. Azt 
hiszem, hogy ettől a védelem akkor, a midőn meg fogja látni, 
hogy a vádtanács praxisa milyen, el fog térni. A törvénynek 
tehát itt sincsen hibája, a gyakorlat pedig ezen anomáliát, a 
mely a bünpert most még lassúbbá teszi, ki fogja küszöbölni 
ép úgy, mint a sok czéltalan semmiségi panaszt. &** 

A főtárgyalás kérdésének során felmerült a múlt ülés fo- 
lyamán a vádlottakhoz intézett kérdés joga. Erre vonatkozó- 
lag Weisz Ödön t. barátom azt a nézetét fejtette ki, hogy ez 
a törvénynek helytelen intézkedése, mert meg kell adni a vé- 
delemnek és a feleknek is azt a jogot, hogy a vádlottakhoz 
kérdést intézhessenek. Székely Perencz koronaügyész úr ő 
méltósága pedig az angol bűnvádi gyakorlatra hivatkozva, a 
törvény ellenkező rendelkezését épen mint a védelem érde- 
kében álló intézményt tüntette föl, mint olyant, a mely annak 
az elvnek a kifolyása, hogy a vádlott nem objectuma a bizo- 
nyításnak. Ez a felfogás igen szép volna, hogyha következe- 
tesen keresztülvitetnék akkor is, a midőn J az ítéletet hozzák, 
a midőn a bizonyítékokat mérlegelik. Midőn több vádlottról 
van pl. szó és nincs a vádlott ellen egyéb bizonyíték, mint a 
vádlott-társak vallomása és ez igen gyakori eset, akkor meg- 
nyugodnám a BP. azon intézkedésében, hogy a vádlotthoz a 
védő kérdést nem intéz ; megnyugodnám azon elvben is, hogy 
a vádlott nem objectuma a bizonyításnak : csak tessék az íté- 
letnél, a bizonyítékok mérlegelésénél is ezt az elvet alkalmazni 

ós a vádi ott- társak vallomását sem tekinteni a bizonyítás ob- 
jectumának és egyetlen objectumának, a mint az számos bün- 
perben előfordul. Addig, a míg erre vonatkozólag az a külön- 
ben helyes gyakorlat, hogy igenis bizonyítékul szolgálhat a 
vádlott vallomása, a vádlott-társ vallomása is : meg kell a vé- 
delemnek, meg kell a feleknek is adni azon jogot, hogy ezen 
bizonyítási objectum alakításához a maguk erejével hozzá- 
járuljanak. És a védelem érdeke nem kívánja azt, nincs szük- 
sége rá, hogy az ő szempontjából tartassék meg ezen törvé- 
nyes intézkedés, mert a vádlottnak megvan a joga arra, hogy 
a kérdésekre a választ megtagadja, tehát a védelem érdeke tel- 
jesen meg van óva, hogyha megengedjük, hogy a vádlotthoz, 
a felek kérdéseket intézhessenek : viszont a vádlottnak meg 
van adva a jog ezen kérdésekre tetszése szerint felelni vagy 
nem felelni. 

Az esküdtszéki intézményre vonatkozólag már elmondottam 
a mit akartam, csak egy fontos érvről feledkeztem meg, arról, t. i., 
hogy a védelemnek nincsen érdekében az, hogy a törvény 385. §. 
3. pontjának a t. táblai biró úr által említett interpretatiója alkal- 
maztassák. Hogyha t. i. a BP. 385. §-ának 3. pontja alapján 
semmiségi ok merülne fel : jogosítva legyen a bíróság — ez 
Barna álláspontja — a 91. §-t alkalmazni. Mert hogyha 
azt veszszük tekintetbe, hogy ez az elv azután az esetek 
mindegyikében alkalmazandó lesz, akkor elő fog állani az az 
eredmény, hogy meg fog állapíttatni a 3. pont alapján a 
semmiségi ok és akkor nem lesz köteles a kir. Curia a 92. §-t 
alkalmazni, hanem jogában áll majd a súlyosabb 91. §-t is 
alkalmazni még akkor is, hogyha a 92. §. feltételei fenforog- 
nak. Ez végeredményében az okoskodás következménye. 

Barna Ignácz : Korlátolva van ! 

Várkonyi Oszkár: Ha a 92. §. feltótelei fenforognak: 
ezt mondja a 3. pont; ennek alapján megsemmisíttetik a bün- 
tetést kiszabó rendelkezés és most szabad kezet nyer a bíróság ; 
akkor alkalmazhatja a táblabíró úr szerint a szigorúbb 91. pa- 
ragraphust is. 

Barna Ignácz : A jogerősség korlátolja benne ! Ha a 
vádlott él semmiségi panaszszal, akkor súlyosabbat nem szab- 
hat ki ! 

Várkonyi Oszkár: Hisz a 91. §. nem súlyosabb mint az 
ítélet, csak súlyosabb mint a 92. §. Lehet aztán bizonyos ese- 
tekben az ügyésznek is semmiségi panasza. 

Barna Ignácz : Az más ! 

Várkonyi Oszkár: Egy szóval, ha megengedjük a Curiá- 
nak azt, hogy a 92. §. feltételeinek fenforgása esetében ne a 92, 
hanem a 91. §-t alkalmazza, a mely súlyosabb: ez egyenesen 
a védelem érdekei ellen van. 

Én tehát azt a consequentiát vonom le abból a pár évből, 
a mióta a bűnvádi eljárás gyakorlatban tényleg functionál, 
hogy annak legtöbb intézkedése a gyakorlatban igenis bevált 
kivéve azon egy pár hiányt, a melyekre a t. előadó tanár úr is 
rámutatott. A többi előfordult hiányok nem magának a tör- 
vénynek, hanem az azt alkalmazó közegeknek hibájából ered- 
tek s ezek a gyakorlat folyamán el fognak múlni. (Élénk tetszés, 
éljenzés és taps.) 



Sch&chter Miksa dr. : 
T. teljes-ülés! 

Azon jóindulatú elnézés, a melylyel már több alkalommal 
felszólalásaimat fogadni kegyeskedtek, bátorít fel arra, hogy a 
szóban forgó kérdéshez hozzászóljak és némi tapasztalatomon 
alapuló megjegyzéseimet megtegyem. Igaz, hogy az én tapasz- 
talataim ezen nagy és fontos kérdésnek csak egy kis részére 
vonatkoznak és így joggal érhet engem az egyoldalúság vádja. 
Tény az, hogy a ki csak egy szűk résen, nyilason át néz 
egy nagy felületre, tárgyra vagy vidékre, az kevesebbet lát, 
mint az, ki tágra nyilt szemekkel tekint, de az physikai 
törvény, hogy a kis résen át azt, a mit látunk, élesebben, tisz- 
tábban látjuk. És ha én ezen saját észlelésem kis résén át 
nézve ezen nagy kérdést, nem jutok arra a következtetésre, a 
melyre az esküdtszéki intézménynek egyik leglelkesebb hive, 
az általam is nagyra becsült előadó tanár úr jutott, ha én az 
esküdtszéki intézményt nem találom olyan jónak, akkor a 
hiba nem az észlelőben, hanem a tényekben rejlik. 

56 



Digitized by 



Google 



56 

Tény az, igen t. uraim, hogy úgy az igen t. előadó tanár 
úr, mint a t. Jogász-egyletnek a kérdéshez hozzászólott tagjai 
egészben véve az esküdtszéki intézménynek jó oldalait emel- 
ték ki ; az apróbb hibákat, csak mint afféle szépséghibákat em- 
lítették. A hozzáértők ilyen consensusa mellett valóban me- 
részség, ha én, a laikus, más következtetésekre merek jutni, 
és azt állítom, hogy ezen intézmény mellett nemcsak néha és 
incidentaliter, hanem állandóan csorbát szenved az anyagi 
igazság. Igaz, hogy ha erősebbnek érezném magamat, elvi vi- 
tatkozásba is bocsátkoznék az igen t. előadó úrral, a ki az 
esküdtszéki intézmény lényegét kiemelvén, azt mondta, hogy 
ebben az intézményben — és ez különben általánosan elfoga- 
dott tétel — a polgári szabadságnak egyik védőbástyája jut 
érvényre. Hyen magamfajta laikus előtt szembeötlő és kirívó az 
a belső ellentmondás, hogy a polgári szabadságnak egy védő- 
bástyáját úgy kezdik fölépíteni, úgy alapozzák, hogy annak 
egyik legfontosabb momentumát, a nyomozást, rendőri, admi- 
nistrativ hatóságra bízzák. Az én nagyon hézagos jogtörténeti 
ismereteim mellett úgy képzeltem, hogy a modern judicaturá- 
nak egyik fegfőbb vívmánya az, hogy az a politikai ós administra- 
tiv közegektől teljesen különvált, hogy nálunk is azóta lendült 
föl az igazságszolgáltatás, a mióta közte és a politikai admini- 
strativ hatóságok között a kapocs megszűnt, és ma azt látom, 
hogy a büntető eljárás egyik legfontosabb mozzanatát, a nyo- 
mozást, majdnem egészen a rendőri és administrativ hatósá- 
gokra bízzák. (Igaz ! Ugy van !) 

Barna Ignácz : Nem egészen ! 

Sch&chter Miksa : Az igen t. koronaügyész úr a minap 
azt az érdekes pikantériát mondta el, hogy az a képviselő, 
a ki annak idején a törvényjavaslat tárgyalása alkalmával az 
efőnyomozásnak a bírósági és ügyészségi hatáskörből kivevését 
és a policiának átadását indítványozta és keresztülvitte, ezt a 
ténykedését ma ma már bánja. De hát erre a bánatra is 
csak az illik, hogy «c'est la vertu des sot's», az ilyen meg- 
bánás csak a balgák erénye. (Derültség és tetszés.) De még 
egy feltűnő ellentmondást, mely megingatja a bizalmat a 
közszabadság ezen bástyájának alapozása iránt. Mindenesetre 
méltóztassék ezeket az észrevételeket csak mint egy laikus 

embernek reflexióit tekinteni, csak mintha hangosan gondol- 
kodnám. Egy feltűnő dolog, mondom, az is, hogy úgy az 
igen t. előadó tanár ár, mint a kérdéshez hozzászólott [urak 
úgy állították oda, a mint hogy úgy is van, hogy az esküdt- 
széki főtárgyalás tulajdonképen egy küzdelem, a mely az es- 
küdtek, a birák és az ügyész között folyik. Nézzük ezt a küz- 
delmet közelebbről. 

Fóliák Illés: És a védő? 

Sch&chter Miksa: A védőt én' ki" is hagyom; ő egé- 
szen külön lapra tartozik, én ma csak a hatóságokat, az 
accusatorius és az ítélő, az igazságot szolgáltató hatóságokat 
veszem. Azt látjuk, hogy az esküdtbirák iparkodnak kifogni 
az ítélő birón az enyhébb minősítés [által ; az ítélő bíróság 
iparkodik kifogni az esküdteken az erősebb büntetéssel; az 
ügyészség pedig, a mint az imént hallottuk és a mint az a 
« Jogtudományi Közlöny » egyik számában is meg volt irva, 
iparkodik kifogni valamennyin a büntetendő cselekmény fél 
requalifikálása által. És ezen kölcsönös egymáson való kifogás: 
törekvésből, ebből a küzdelemből resultálódjék az igazság 
(Derültség.) Hisz ez majdnem olyan küzdelem, mint a minő 
nek egy az orvosokra készült élez az orvos küzdelmét a betegség 
gel mondja. Az orvosi ténykedés tulajdonképen az orvos ós ter 
mészét közti küzdelem; orvos és természet viaskodnak egy 
mással, közben azonban néha félreütnek és ilyen módon 
agyoncsépelik a beteget. Ezt az élezet itt valósággal megteste- 
sülve látjuk. (Derültség.) Én úgy látom,, t. teljes-ülés, hogy az 
esküdtszék és az esküdtszéki intézmény lehet ugyan olyan pajzs, 
a mely az egyén érdekét a közzel szemben megvédi, de egyúttal 
egy olyan pajzs, a melyre az anyagi igazságot nagy ünnepélyes- 
séggel, nagy tisztelettel a nyilvánosság, a közvetlenség ós a 
szóbeliség iránt, de a polgári szabadság nagyobb dicsőségére 
mégis csak kiterítik. (Igaz !) És ezen meggyőződésemet meg- 
erősíti, t. teljes-ülés, az a tapasztalatom, a melyet én, mint az 
igazságügyi orvosi tanács tagja, az esküdtszéki intézmény fenn- 
állása óta az orvosszakértői vélemények számbavétele dolgában 
tettem. Méltóztatnak tudni, a törvény intézkedik arról, hogy 
a főtárgyaláson jelen legyen az orvosszakértő, hogy jelen le- 
gyenek ugyanazon orvosszakértők, a kik már előbb ezen ügy- 

ben> a nyomozás folyamán részt vettek. (Egy hang: Ajtai 
nem jár el soha.) Itt Budapesten ugyan kivétel van, mert az 
egyik szakértő nem jár el a tárgyalásra, de ez csak kivétel ; az 
országban különben mindenütt rendben van a dolog. Azon- 
kívül intézkedik a törvény arról is, hogy az igazságügyi orvosi 
tanács felülvéleménye felolvastassék. Azt méltóztatnak tudni, 
hogy az esküdtszéki főtárgyalás elé kerülő ügyeknek túlnyomó 
nagy része olyan, a melyben orvosi vélemény szükségképen 
szerepel. De mondhatjuk, hogy az esküdtek ugyanolyan jő 
lelkiismerettel, ugyanolyan jó meggyőződéssel, minden orvosi 
vélemény czifrázása nélkül is hozhatják verdiktjüket, mert ők 
áz orvosi véleményből, abból is, a mit közvetlenül hallanak, 
abból is, a mit ott felolvasnak, többnyire semmit sem értenek. 

Barna Ignácz : A biró sem ! 

Sch&chter Miksa : Majd arról szólok, hogy a biró miért 
mégis . külömb. (Egy hang : Az orvosok hibája ez.) Majd 
arról is szólok, hogy mennyiben az orvosok hibája ez. A ki 
efféle tárgyalást végig nézett és végig hallgatott, az láthatta, hogy 
az orvosok depositiója alatt halálos unalom ül az esküdtek 
arczán, mint oly ónokén, a kik előtt egy egészen ismeretlen 
nyelven folyik a beszéd. (Ellentmondások.) A deponáló orvosok 
iparkodnak tőlük telhetőleg a nehéz tárgyat popularizálni, 
kézzel foghatóvá tenni, megértetni, de ha az esküdtek között 
nincsen véletlenül egy orvos, vagy egy ilyen dolgokban már 
némileg versatus ügyvéd, vagy egy ehhez szintén értő állatorvos, 
(Derültség) a többi részéről a szakértő absolute semmi hozzáér- 
tésre nem számíthat. Sőt ha azon túl megy, a mennyire ő mint 
szakértő mehet, akkor tulajdonképen már könnyen azon gyanúba 
keveredik, hogy nem is szakértő, hanem mint ügyvéd iparkodik 
captiválni az esküdtek felfogását, a mi azonban ő neki nem 
szabad. De szerencsére az esküdtek ilyen befolyásolása a szak- 
értő vélemény részéről nem lehetséges; az esküdtek minden 
hozzáértés nélkül nyugodt lelkiismerettel adják le verdictjüket. 

Barna Ignácz : Ez kérdéses ! 

Sch&chter Miksa : Azt méltóztatik mondani, hogy 
kérdéses; úgy is gondolhatná az ember, hogy ez tiszta fan- 
tázia, A tények azonban világosan szólanak. Az igazságügyi 
orvosi tanácshoz, az esküdtszéki intézmény életbeléptetése 

58 



Digitized by 



Google 



59 

előtt, a felülvéleményezés iránti megkeresések törvényszékektől 
többnyire a végtárgyalásról kerültek. A végtárgyaláson tépelő- 
dött ügyész, biró, védő az ítélet alapjául szolgáló orvosi véle- 
mény fölött és kértek több világosságot. Az esküdtszeki intéz- 
mény életbeléptetése óta ez a tépelődés megszűnt. (Derültség.) 
Három év óta az egész országból esküdtszéki főtárgyalásról 
négy megkeresés érkezett a tanácshoz. 
Várkonyi Oszkár : Tehát megértik ! 
Sch&chter Miksa: Azt méltóztatik képzelni, hogy azért, 
mert az esküdtek megértik. így is lehet képzelődni. (Derültség.) 
Azonban a tény az, hogy az egész országból négy megkeresés 
érkezett akkor, a midőn Vargha Perencz főügyész-helyettes úr 
nekünk itt a minap azt bizonyította, hogy a büntetőjognak és 
a büntető jogtudománynak, tehát az igazságszolgáltatásnak is 
haladása tulajdonképen a segédtudományoktól és a segédtudo- 
mányok értékesítésétől függ. 

Barna Ignácz : Gum grano salis ! 

Sch&chter Miksa: Természetesen, hogy cum grano salis, 
csak annyiban, a mennyiben értékesíthetők. (Derültség.) T. teljes- 
ülés. Ha azon kérdések mellé, a melyeket az esküdteknek a főtár- 
gyaláson feltesznek, még állandóan azt a mellékkérdést méltóz- 
tatnának beszúrni: « Megértették- e az esküdtbirák az egész 
ügynek substrátumát képező orvosi szakvéleményt, igen vagy 
nem ?» úgy meg vagyok győződve, hogy ha az esküdtbirák 
legjobb lelkiismeretük és meggyőződésük szerint felelnének, az 
esetek túlnyomó számában hétnél több nemmel felelnének. 
(Tetszés.) 

"Weisz Ödön: Tehát csupa orvost tegyünk az esküdtszé- 
kekbe? 

Sch&chter Miksa : Az igazságügyminiszterium egy ren- 
delete még 1890-ben meghagyta a törvényszékeknek, hogy 
azon ügyekben, a melyekben az igazságügyi orvosi tanács felül- 
véleményót kérték ki, az ügy lezajlása után a jogérvényes íté- 
leteket az igazságügyi orvosi tanácsnak beküldjék, hogy ezekből 
az igazságügyi orvosi tanács tagjai okulhassanak és hogy lássák, 
a tanácsnak véleményét a bíróságok mennyiben értékesít- 
hették. Ezen idő óta tényleg rendkívül becses anyag gyűlt 
fel az igazságügyi orvosi tanács irattárában és a midőn most 

a tanács tiz évi gyakorlatában felgyűlt dolgozatait készül kiadni, 
ezen dolgozatok legtanulságosabb része, jogászra és orvosra 
nézve egyaránt, az az összehasonlítás lesz, a mely a tanács véle- 
ménye és a bíróságok ítéletei között tehető. Ezentúl azonban 
ez az egész rendelet obsolettá vált, nemcsak azért, mert az 
esküdtek verdictjöket nem indokolják, hanem,mert ha indokolnák 
is, abban az indokolásban az orvosi véleménynek vajmi kevés 
szerepe jutna. S a midőn én magam is bátorkodtam itt ezelőtt 
három évvel «a szakértőkhöz intézendő kérdésekről » szólva fel- 
hívni a figyelmet arra, hogy milyen fontos tényező a bírónak 
is bizonyos tekintetben való szakértelme orvosi kérdésekben a 
helyes ítélet szempontjából, ezt, én magam mondom, ma többé 
ezt nem merném ismételni. Mert a tények ma azt igazolják, 
hogy ilyen szakértelem nélkül is lehet bíró bárki, a legfénye- 
sebben lévén bebizonyítva Quintilianusnak ama bizonyos clas- 
sikus mondása, hogy «est aliqua ars nesciendi», a nem-tudás- 
nak is van bizonyos művészete és én azt látom, hogy ezen 
nem-tudást az esküdszóki intézmény valóban művészeti tökélyre 
emelte. (Tetszés.) De mivel a természettudományokban, t. teljes- 
ülés, az igazság alapja a tudás, azért nem vagyok én képes meg- 
érteni azt, hogy az igazságszolgáltatásban pedig miért épen 
garantiája az igazán jó, az igazán helyes ítéletnek az absolut 
nemtudás ? (Élénk tetszés és taps.) 

Legczélszerübb volna, t. teljes-ülés, ha én most már be is 
fejezném felszólalásomat, nehogy a «ne sutor ultra crepidam* 
vádját provokáljam. (Halljuk ! Halljuk !) De mégis ingerel vala- 
minek az elmondása. Tépelődtem magamban azon, mi lehet oka, 
hogy nagy, erős, éles, iskolázott jogászelmék olyan lelkes hivei 
ennek az intézménynek : hogy emellett mint a polgári szabad- 
ságnak egyik vértje mellett, ott is olyan erősen kitartanak, a hol, 
mint pl. Oroszországban, polgári szabadságról szó sincs. És valami 
természettudományi magyarázatát sikerült találnom a dolognak. 
Különösen idegorvosok előtt ismeretes tény az, hogy ha hosszabb 
ideig nézünk valamely fényes tárgyra, ezen hosszú nézésbe 
belekábulunk, éber álomba jutunk és suggestióra válunk al- 
kalmasakká. Ilyen fényes tárgy az esküdtszéki intézmény, a 
melyre mint politikai és sajtóperekben tényleg a polgári sza- 
badságnak egy fénylő pajzsára addig bámultak, míg most az 

általános igazságszolgáltatásra is alkalmasnak suggeráJtatott. 
Ez nem ritkaság, igen t. tisztelt uraim, még az én saját szakmám 
terén sem. Mindennap látjuk azt, hogy egy-egy fölmerülő új 
gyógyszer, mely valamely betegségnél jónak bizonyult, holnap 
már ezernyi hívőt talál és holnapután már száz betegségnél is 
megpróbáltatik. Az antipyrin pl. jó a láz ellen ; az antipyrin jó 
a fejfájás ellen; az antipyrint már megpróbálták és jónak mond- 
ják a tengeri betegség ellen. El sem sorolhatnám, hogy hány 
mindenféle betegség ellen bizonyult jónak az antipyrin : olyan 
jónak, mint a minőnek az esküdtszéki intézmény bizonyult 
bűnügyekben. (Derültség.) Idővel az ilyen jó gyógyszerből nálunk 
valóságos fétis válik, babonával körülvett fétis, a melyben 
hisznek a tudományunk korifeusai és hisznek a kuruzsló asz- 
Bzonyok ; olyan fétis, a melyről azután végül az derül ki, a mi 
arról a bizonyos fétisről, a melyet egy afrikai utazó lep- 
lezett le, kimutatván, hogy egy nagy néger faluban a hatalmas 
bűverejü, jó termést adó és igazságot szolgáltató fétis nem volt 
egyéb, mint egy üres tökbe elhelyezett, valószínűleg egyik angol 
utazótól ott felejtett vagy ellopott dugóhúzó. (Derültség.) 

Nem akarom az igen t. teljes-ülés türelmét tovább is 
igénybe venni, különben kitérhetnék arra, hogy milyen metho- 
dusokkal próbálgatják ezt az alapjában véve helytelenül alkal- 
mazott intézményt javítani. Erről azonban ma már nem akarok 
szólni s be fogom fejezni megjegyzéseimet. Egyik öreg kartársam, 
egy még most is Berlinben élő 80 és néhány esztendős orvos, 
a ki a nemrég elhunyt Virchovval együtt 1848 előtt indította 
meg az első orvos- sociális hírlapot, egy híres munkájának, a 
melynek az a czime, «Das öffentliche Gesundheitswesen und 
das Eigenthum* mottójául ezt irta, hogy «Fiat justitia et vívat 
mundus». Az igen t. előadó tanár úr úgy tartja, hogy az 
esküdtszéki intézmény az, a mely mellett a világ legjobban 
megélhet és az igazság is jól jár. Én sajnálom, hogy saját 
csekély tapasztalataim alapján vele egy nézeten nem lehetek, 
mert Bousseaunak az a régi, banális, de igaz mondása, hogy 
«a szabadságnak alapja az ész uralma », az esküdtszéki intéz- 
mény által nem valósul meg, mert az észt, az értelmet sem 
selegálással megteremteni, sem pedig sorsolás útján nevelni 
nem lehet. (Élénk tetszés^ éljenzés és taps.) 

íJan. 10.) 

Gál Jenő dr. : 

T. teljes-ülés ! 

A BP. gyakorlati alkalmazása szempontjából az itt le- 
folyt vita során az esküdtszék kérdése domborodott ki első 
sorban, és a Scháchter tanár ur részéről történt legutóbbi fel- 
szólalás az esküdtszék intézménye ellen — meg kell vala- 
mink — ügyesen csoportosított és jeles érveket hozott fel, a 
melyek azonban szerény nézetem szerint ebben a testületben 
semmi esetre sem lehetnek meggyőzőek. Az a kijelentése, hogy 
a büntetőjog segédtudományainak ápolása azt jelenti, hogy 
magát a «crimen»-nek meghatározását, a bűnösség kérdésének 
eldöntését is csupán tudományosan képzett férfiakra szabad 
bizni, a kérdést nézetem szerint helytelen irányba terelte. Az 
esküdtszéki intézmény garantiális elemeinél és szervezeti erős- 
ségénél fogva túlhaladott álláspontnak kell, hogy tekintse 
mindazt, a mit theoretikus szempontból hoznak fel ma már 
ellene. Az eredmények czáfolják meg első sorban azt az állí- 
tást, mintha az esküdtszék nem volna életképes testület. Igenis, 
történnek egyes meglepetések az esküdtségi verdiktek során is, 
de a bíróságok részéről hozott ítéletekre nézve a jogászközön- 
ség kritikája. sokkal gyakoribb, és sokkal többször elitélő, mint 
az esküdtszékeknek, mondhatni, gyakorlati érzékük által meg- 
állapított, mindenkor a jogbiztonságnak megfelelően hozott 
verdiktjeivel szemben. Éppen azért én azokkal a kérdésekkel, 
hogy vájjon jó-e az esküdtszék vagy nem, bevált-e az esküdt- 
szék vagy sem : foglalkozni nem kívánok, én inkább azt mon- 
danám erre az intézményre vonatkozólag, hogy: vitatkoztak 
felette eleget mindaddig, a mig Magyarországon nem volt meg, 
most tehát, hogy meg van, inkább becsüljük meg ezt az intéz- 
ményt, semhogy olyan declassifikáló nyilatkozatokkal illessük, 
a melyek az esküdtszéki bíráskodás tekintetében csak csökken- 
tenék azt a lelkesedést, a melylyel az ez idő szerint az ország- 
ban mindenütt felkaroltatott. Nézetem szerint a BP. gyakor- 
lati alkalmazása szempontjából egyebekben vannak hibák és 
egyéb helyeken vannak jogászi szempontból sokkal inkább 

mérlegelendő hiányosságok és olyan momentumok, a melyek 
e helyütt megbeszélést igényelnek. 

Mindenekelőtt a perelőkészítő eljárásban merül fel az 
egyik leglényegesebb kérdés : a vizsgálati fogság kérdése. 

Nézetem szerint ebben a kérdésben a perrendtartás beho- 
zatala óta visszaesés mutatkozik abból a szempontból, hogy a 
vizsgálati fogság elrendelésének szabatosan meghatározott kö- 
rülményei nincsenek meg a törvényben annyira, mint a hogy 
az ehhez a fontos actushoz megkívántatnék. Különösen ki- 
emelni kívánom a gyakorlatból azt a körülményt, hogy hely- 
telenek a 144. §. és ezzel kapcsolatban a 148. §. azon meg- 
határozásai, a melyek szerint a vizsgálati fogság elrendelésé* 
nek egyik leggyakoribb kelléke a kiszabandó büntetés nagysága, 
ezt a vizsgálóbíró határozza meg, és ehhez képest állapítja 
meg a szökés veszélyét. Sokszor oka ez olyan körülménynek, 
hogy esküdtszéki apparátust igényelnek néha oly cselekedetek, 
a melyekórt a vizsgálati fogságban levő vádlottakra lopás miatt 
1 —2 — ;3 hónapos szabadságvesztés büntetések szabatnak ki, da- 
czára annak, hogy a vizsgálati fogság néha nem sokkal tovább 
tart. Nézetem szerint a bpts. ezen intézkedése ellentétben áll 
annak vádelvi alapjaival is, mert a perelőkészítő factort a 
bűncselekményt minősítő classificáló factorrá avatja. A midőn 
a vizsgálóbíró adatokat gyűjt, a midőn a vizsgálóbíró anyagot 
akar adni a feleknek arra, hogy abból objective szűrjék le, 
hogy tulajdonképen mi a büntetendő cselekmény ; hogy hova 
sorozandó az : akkor egy intézkedésével a melylyel legerőseb- 
ben nyúl bele a szabadságjogba : egyúttal classist állapít meg 
és megállapítja azt, hogy itt rablásról van szó, a melynek bün- 
tetési tétele magas ; megállapítja azt, hogy itt pedig szándékos 
emberölésről van szó, a melynek büntetési tétele magas, a per 
olyan stádiumában, a midőn jogászi lag még nem is szabadna 
a körülmények ismerete nélkül classificálni. Ezt a tételt, ezt a 
meghatározást tehát ki kellene hagyni, vagy legalább a gya- 
korlatnak olyan irányban kellene formálódnia, hogy az ne 
adjon oly gyakori panaszra okot. 

A vizsgálati fogság elrendelése tekintetében van még egy 
másik körülmény is, a mely nézetem szerint helytelenül van 
benne a törvényben. A vizsgálati fogság kérdésében kétszeres 

felfolyamodást enged a törvény. Mindkét felfolyamodásnál ex 
actis ítél a biró. Ha már a táblához való felfolyamodásnál nem 
is, de nézetem szerint a vádtanács előtt való tárgyaláshoz a 
felek meghallgatását föltétlenül bele kellett volna vinni a 
BP.-ba. A vád- és a védelem részéről egyaránt hangzik fel e 
panasz — akár azért, mert a vádtanács néha könnyen kiereszt, 
akár azért, mert a vádtanács néha szigorúan meghagyja a vizs- 
gálati fogságot. A pernek különböző stádiumaiban nagyon gyak- 
ran hangzik fel ez a panasz, és az a szemrehányás, hogy ha 
meghallgatták volna, hogy ha egyes olyan körülményekre élő 
szóval rá lehetett volna mutatni, a melyeket nem lehet kellő- 
képen vitatni a felfolyamodásban : akkor ez és ez nem történt 
volna meg. Midőn a biró a szabadságjogokról ítél, fogságba 
vet vagy kiszabadít, akkor a bpts. alapját képező szóbeliséget, 
közvetlenséget nem lett volna szabad kihagyni. 

A perelőkészítő stádiummal kapcsolatosan kell felemlíte- 
nem a BP. egy alkotását : a pótmagánvád intézményét, a mi 
a BP.-nak egyik leglényegesebb ujjítása, mely azonban csonka. 
A 42. §. alapján meghatározott pótmagán vád meghatározza 
azt a határidőt a melyen belül átvehető a vád képviselete és 
azonkívül megállapítja a harmincz napos elévülési határidőt 
is és kimondja, hogy a pótmagánvádló a közvádló jogaiba lép, 
kivévén bizonyos intézkedéseket. Ennek daczára a per egyik 
legjelentékenyebb stádiumában a BP. a pótmagán vádló elől 
elzárja az utat. Ugyanis, ha a kir. táblán a főügyész képviseli 
a vádat és a sértett, a ki pótmagánvádló, esetleg résztvesz a 
főtárgyaláson, jelen van a táblai tárgyaláson: akkor ha a ki- 
hirdetett felmentő ítéletbe a főügyész belenyugszik, az a gya- 
korlat, hogy a pótmagánvádló semmiféle módon a vádat át 
nem veheti. Igaz, hogy előbb nem volt pótmagánvádló, mert 
nem nevezi a törvény ennek, de a pótmagánvádló nemcsak 
akkor születik meg, a midőn átveszi a vádat: ez a fogalom 
végigkíséri az eljárást minden szakában. Ha pl. az indítványra 
jogosított megteszi indítványát és a kir. ügyész átveszi a vád 
képviseletét : a pótmagán vádra hivatott — úgy hogy fejezzem ki 
magam — állandóan kiséri a vádat és abban az esetben, hogy 
ha a közvádló bármily okból visszalép, a pótmagánvádló kell, 
hogy helyébe juthasson. A kir. táblai főtárgyaláson azon esetre, 

ha nem vette át előbb a vád képviseletét, nem veheti többé át 
annak képviseletét a sértett, a pótmagánvádló. És ezt a tör- 
vény a semmiségi panasz meghatározásánál, illetve a semmi- 
ségi panasz beadására jogosultak meghatározásánál mondja ki, 
ellentétben azzal a kijelentésével, mely arra vonatkozik, hogy 
mikor van és mily körülmények között van a semmiségi pa- 
nasznak helye. Ezt az elvet t. i. a 426. és a 430. §. állapítja 
meg. A 426. §. feltétlenül kimondja, hogy a kir. ítélőtábla, 
mint másodfokú bíróság ítélete ellen semmiségi panasz hasz- 
nálható a Curiához, viszont a 430. §. kimondja, hogy a pót- 
magánvádló csak akkor élhet semmiségi panaszszal, ha már a 
kir. táblán képviselte a vádat. Úgyde ennek ellenáll maga a 
királyi ügyész, a midőn a vádat a táblai főtárgyaláson kép- 
viseli és hogyha ő a kir. tábla által hozott felmentő Ítélet ellen 
jogorvoslatot nem jelent be, akkor ezzel ez a pör minden 
időkre megszűnt, annál is inkább, mert a pótmagánvádlót a 
törvény szerint még a perújítás joga sem illeti meg. A Curia 
egyetlen egy esetben határozott akkópen — még pedig 1902. évi 
január havában egy adott esetben, a mikor azt látta a Curia, 
hogy ott a vádnak van igaza és egy felmentő ítélettel állt 
szemben — akkor ilyen magyarázathoz fordult : azt a körül- 
ményt, hogy részt vesz-e a pótmagánvádló a tárgyaláson, il- 
letve, hogy képviseli-e a vádat, nem akképen kell magyarázni, 
hogy csupán ő képviselte a vádat, hanem az a kérdés, hogy 
részt vesz-e a táblai főtárgyaláson. Ha részt vesz a főtárgya- 
láson, ha bizonyításra vonatkozó indítványt vagy valamely más 
olyan indítványt tett, a mely azt mutatta, hogy ő részt vesz : 
akkor — a Curia ezt ebben az egyetlen esetben akképen ma- 
gyarázta — hely adandó a semmiségi panasznak és a Curia 
akkor tárgyalás alá vette a semmiségi panaszt. S nézetem sze- 
rint ez a helyes. Ha már a pótmagánvád kiépítése nem történt 
meg azon módon és azon garantiák mellett, a BP. szerint, a 
mint meg kellett volna történnie, a gyakorlatnak kell ezt pó- 
tolnia helyes törvénymagyarázat utján. 

A mi a főtárgy alást illeti, itt egyáltalában nem javított a 
BP. a régi állapottal szemben semmit. Ugyanis a főtárgya- 
iásnak az a közvetlensége és szóbelisége kifejlődött a gyakor- 
latban már a BP. életbeléptetése előtt is és azok a bajok, a 

melyek a főtárgyalási jegyzőkönyv hiányosságával járnak, ma 
is fennforognak. Különösen arra térek itt ki, hogy nemcsak a 
törvényszék előtti főtárgyalást kell figyelembe venni, hanem 
az apróbb ügyekre vonatkozó járásbirósági tárgyalásokat, a 
melyekre nézve a felebbezési indokok beadására három napos 
határidő van hagyva, a midőn még a jegyzőkönyv kész sem 
lehet, tehát nincsen módjában sem a védőnek, sem más érde- 
keltnek tulajdonképen megnézni az anyagot, mert hiszen ott 
15—20 tárgyalást végeznek el egy délelőtt így áll elő az az 
eset, hogy egészen más dolgok, más körülmények kerülnek 
bele a főtárgyalás jegyzőkönyvébe, mint a minőknek tulajdon- 
képen ott lenniök kellene. Ügyészi körökből hallottam, hogy 
azóta, a mióta a főügyész revideálja a kir. ügyész jogorvosla- 
tát az elsőfokon, tapasztalták, hogy azokat a jogorvoslatokat, 
a melyeket a kir. ügyész bejelentett, ha a főügyész visszavonta, 
az a főtárgyalási jegyzőkönyv alapján történt s a midőn ebből 
vita támadt, a melynek során megnézte maga a kir. ügyész is 
a jegyzőkönyvet, azt mondotta : hogy azon kellett volna cso- 
dálkoznia, hogy ha vissza nem vonta volna a főügyész a jog- 
orvoslatot, mert nem ez, és nem ekképen történt, mint a ho- 
gyan a jegyzőkönyv visszaadja. Nézetem szerint ezen a bajon 
lehetne segíteni. Ha már nem lehet keresztülvinni azt, hogy 
a főtárgyalás egész anyaga gyorsírással vétessék föl — mert 
ezt ez idő szerint lehetetlen keresztülvinni — legalább azt 
kellene megtenni, a mit megtesznek civilis « ügyekben a tör- 
vényszéki szóbeli tárgyaláson, hogy i i. maga a tanuhallga- 
tás — ha már a felek előadásai nem is, mert hiszen azok 
többnyire reprodukálhatók a felső fokon — vétessék bele lé- 
nyegében meghatározott, illetve diktált szövegben olyképen, 
hogy a midőn a tanú kihallgattatott, a tárgyalásvezető elnök 
állapítsa meg, hogy ez és ez kerüljön bele a jegyzőkönyvbe. 
Ezt el lehet rendeleti utón érni és ezáltal a felebbezési fok 
azon eljárása sokkal inkább alapítható a valóságra és arra a 
hűségre, a melylyel így a főtárgyalási jegyzőkönyv tartalmazza 
az egész tárgyalás anyagát, mint egyébként. Közbevetőleg 
meg kell itt említenem azt a parallel első fokot, a melyet a vád- 
tanács intézményével vitt bele a BP. a joggyakorlatba. Saj- 
nálattal jelentem ki, hogy daczára annak, hogy a legtöbb ol- 

dalról az a kijelentés hangzott el, miszerint a vádtanács a 
BP.-nak legjobban bevált intézménye : én ezzel ellenkező né- 
zetet vallok. Ezt a nézetemet pedig a statisztikára alapítom. 
Volt ugyanis vádtanács tulajdonképen a BP. előtt is, a mikor 
az obligatorius védekezés intézménye meg volt; akkor is ke- 
resztülment ez a dolog egy szűrőn. Sok panasz merült fel arra 
nézve, hogy miképen készülnek azok a vádhatározatok azon- 
ban meg volt de facto az a birói oollegium, a mely ezt a kér- 
dést a per előkészítő stádiumában megvizsgálta. A midőn 
a faoultativ rendszerre tértünk át, azt akartuk, hogy a vádta- 
nács tartsa vissza első sorban azokat az ügyeket, a melyek a 
főtárgyalásra nem valók, a melyek főtárgyalás nélkül megszün- 
tethetek : ennek legfőbb oka az volt, hogy ne legyenek kitéve 
a nyilvános főtárgyalás kellemetlenségének olyanok, a kik ettől 
előzetes kérdések tisztázása folytán megkimélhetők. Ennek 
ellentmond az a statisztika, hogy a vádtanács határozatainak 
97 százalékában a főtárgyalásra utalja az ügyeket, míg a fő- 
tárgyaláson felmentéssel végződő ügyek sokkal nagyobb száza- 
lékát teszik ki ezeknek, a melyek így idekerültek. Nézetem 
szerint ebből az következik, hogy a vádtanács ezt az érvet nem 
acceptálja : nem acceptálja azt a kijelentést és indokolást, hogy 
meg kell óvni a polgárt a nyilvános főtárgyalás kellemetlen- 
ségeitől. Birói körökben állandóan az a felelet erre, hogy a 
bíróság elé való állás és a bíróság által adott nyilvános elég- 
tétel és felmentés ér annyit, mint a vádtanács által hozott 
megszüntető határozat. Ez nagyon szép kijelentés, de az élet 
ennek ellentmond. A nyilvános főtárgyaláson való felmentése 
egy büntetlen előéletű olyan embernek, a kinek hogy úgy 
mondjam társadalmi gyökerei vannak, a ki bizonyos társa- 
dalmi körben mozog, a hol nem vesznek kellő tudomást arról, 
hogy mi ennek az értéke, nem szünteti meg azt a nyomot, a 
melyet az e fajta eset hagy. (Úgy vau!) És sokkal helyesebb 
és jobb volna, hogyha ezeket a dolgokat a nyilvános főtárgya- 
lás helyett a vádtanács intézné el olyképen, hogy az ügyeket 
főtárgyalás nélkül megszüntethetné. 

A mi a jogorvoslati rendszert illeti, erről sok szó esett 
itt és többnyire az mondatott, hogy a táblai főtárgyalás tulaj- 
donképen ellenmondása a szóbeliségnek, mert hiszen ott tulaj - 

donképen csak referálás történik, felszólalás pedig alig van. 
Nézetem szerint ez éppen azért van, mert a táblai főtárgyalá- 
son nincs meg az a módszer, a melylyel a contradictorius elv 
érvényesülhet, és nincsenek meg azok az előzmények az alap- 
fokon, a melyek azt a garantiát adnák, hogy a rajok épített 
felebbviteli főtárgyalás helyes ténybeli megállapításon nyug- 
szik. Az elsőfokú tárgyalás jegyzőkönyvének hiányai leginkább 
degradálják a BP. értékét. Az ember tehetetlen azzal az anyag- 
gal szemben, a mely holt betűként ránehezedik magára az élő 
jogesetre. Ha az olvastatik fel, hogy ezt vallották, akkor hiába 
minden, mert arról az észrevételező eljárásról, a melyre nézve 
a törvény intézkedéseket tartalmaz, jobb nem szólani. Nem 
hiszem, hogy e tekintetben lett volna három eset, a midőn 
ennek sikere lett volna. Mert hiszen ez egy oly discrét jog, a 
mely felett úgy határoz a törvényszék, hogy vagy beleveszi ezt 
vagy nem. Ha nem veszi bele, akkor az szentírás és akképen 
kerül a tábla és Curia elé s nincs mód reá, hogy azon változ- 
tatás történhessék. 

A mi a Curia előtt való semmiségi panaszt illeti, erre én 
bővebben nem terjeszkedem ki, hanem csatlakozom e tekin- 
tetben Varkonyi Oszkár t. tagtárs ur véleményéhez, a mely 
szerint ezen a nehézségen leginkább novelláris utón lehet majd 
segíteni. 

Ezek voltak szerény észrevételeim. (Élénk helyeslés.) 



"Weisz Ödön dr. : 

T. teljes ülés ! 

Azok, a mik itten a nyomozati eljárástól kezdve, az eset- 
nek a Curia által törtónt eldöntéséig végbemenő folyamatra 
vonatkozólag felhozattak, olyan természetűek, hogy nekem 
most már csakugyan nem marad egyéb hátra, mint részben 
reflektálni azokra, a mik egyik-másik irányban arra nézve 
hozattak fel, hogy az, a mit én adtam elő mint sérelmet, az 
nem képez sérelmet, mászrészről pedig az, a mit én nem ta- 
láltam sérelemnek, sérelmet képez. 

A nyomozati eljárásra vonatkozólag felhoztam azt, hogy 

az nincsen ott, a hol annak lennie kellene és hogy bizony 
kár volt nem az ügyészségre bizni, hanem a rendőrségre 
hagyni ezt az előkészítő eljárást. Megemlítettem azt is, hogy 
ennek legrosszabb következménye az, hogy a beismerés visz- 
szavonását indokolni kell, a beismerés megtörténte pedig 
a rendőrség által constatáltatik. Nem akarok gyanúsítani 
és távol áll tőlem bármiképen is azzal vádolni a rendőrséget, 
hogy az kötelességét tudva akarná megsérteni, de ha rámuta- 
tok azon különbségre, a mely a szakképzettség tekintetében a 
rendőrség és ügyészség között fennáll, úgy azt hiszem, nem 
kell tovább bizonyítanom azt az állításomat, hogy nagy kár 
volt, hogy a nyomozati eljárást nem az ügyészségre bízták. 

Barna Ignácz : De a tanúkihallgatást a rendőrségre kel- 
lett bizni. 

Weisz Ödön : A t. közbeszóló tagtárs úrnak igazán nem 
tudnék a tekintetben feleletet adni, hogy miért lett volna jobb 
a rendőrségre bizni a tanúkihallgatást. Erre legfölebb a t. közbe- 
szóló tagtárs úr felelhet, mert hogy a tanúkihallgatást a szak- 
értelem szempontjából jobban tudja foganatosítani a kir. ügyész- 
ség, az azt hiszem mindnyájunk előtt egészen bizonyos. 

Barna Ignácz : Sehol a világon nincs így. 

"Weisz Ödön : A nehézséget még növeli az — ós itt mind- 
járt reflektálok arra is, a mit Gál Jenő t. tagtárs úr mondott, 
hogy ki vagyunk szolgáltatva a bíróság — nem mondja 
ugyan, hogy rosszakaratának, hanem önkényének a jegyző- 
könyvek mikénti felvétele tárgyában. De tévedni méltóztatik, 
mert a 331. §. egyik bekezdése módot ad nekünk arra, hogy 
ezt a jegyzőkönyvet kijavíttathassuk, kiigazíttathassuk; erre 
meg van a kellő idő és ha a jegyzőkönyv addig nem kész, úgy 
várhatunk. De én nem hiszem, hogy akadt volna mai napig 
egyetlen egy eset, a midőn akár az ügyész, akár a védő ezzel 
a jogával illetékes helyen a kellő időben élt volna. (Ellent- 
mondások). 

Gáli Jenő : Tévedni tetszik ! 

"Weisz Ödön : Én a magam részéről erre nem tudok ese- 
tet. Hogy a törvény megadja a módot, az bizonyos. Ha tehát 
hiba követtetik el e tekintetben, akkor azt a törvény ter- 
hére róni nem lehet. Minthogy azonban a 331. szakasz azon 

jegyzőkönyvekre vonatkozólag, a melyek a rendőrségnél vétet- 
nek fel, egyáltalában nem szól és ezekre nem alkalmazható, 
nagyon természetes, hogy itt egy kissé hátrább vagyunk, nehe- 
zebb, nehézkesebb a correctura. Megjegyzem azonban itt is, 
hogy van módunk a netaláni félszeg intézkedések, a helytelen 
jegyzőkönyvek felvétele, vagy a felvett jegyzőkönyvek kiigazí- 
tásának megtagadása miatt a szükséges orvoslattal élni. Ott 
van a panasz joga és hogyha ezen joggal — még pedig nyo- 
matékosan — élni fogunk, úgy meg vagyok győződve, hogy ez 
a nehézség, a melyet nem akarok másnak betudni, mint a 
megfelelő mértékű szakképzettség hiányának, reparáltatni fog 
és meg fog szűnni. 

A vádtanácsra vonatkozólag nincs előadni valóm. Én azok 
után is, a miket a koronaügyész úr a vádtanács tekinte- 
tében felhozni kegyes volt, most is abban a nézetben vagyok, 
hogy a vádtanács nem teljesítheti teljes mértékben a kö- 
telességét ; bizony túl van az terhelve. És ha ehhez hozzávesz - 
szűk azt a körülményt, hogy a vidéken egy csekély birói lét- 
szám mellett az itélőtanácsnak egy vagy két tagja a vádtaná- 
cséval körülbelül mindig ugyanaz: ez mindenesetre olyan 
hiány, a melyet, ha pótolni lehetne, azt hiszem, ennek pót- 
lását a koronaügyész úr sem ellenezné. • 

A mi a főtárgyalást illeti, erre vonatkozólag tegyünk kü- 
lömbséget azon főtárgyaiások között, a melyek az esküdtszék 
előtt folynak le és azok között, a melyek a szakbiróságok előtt 
mennek végbe. 

A 304. §-ra vonatkozólag már a múltkor megtettem megjegy- 
zéseimet és azt mondtam, hogy az a 304. §. a vádlottnak nem 
adott jogot, a vádat,' és védelmet ellenben az igazság kárára 
egy jogától megfosztotta. Ezt a szerény nézetemet most is fen- 
tartom, mert az az angol rendszer nagyon jó lehet ugyan a vád- 
lott érdekében — ha t. i. az ő érdeke a hallgatás bizonyos körül- 
mények tekintetében — de nem akkor, a midőn a vádlott saját 
maga érdekét nem érti, és tulaj donkópen a védőnek volna kö- 
telessége kérdés alakjában kivenni belőle azt, a mit ő a saját 
kárára elhallgatott. Ha ehhez hozzáveszszük azt is, hogy a 
vádlott ki nem hallgatása más károkkal is jár, mert az ő ily- 
képen általunk nem befolyásolható vallomása legalább való- 

szinűségi okul vétetik a vádlotttárssal szemben, különösen 
akkor, ha ez a védelem ellen szól : akkor bebizonyítottnak 
látom azt, a mit kezdetben is mondottam, hogy a 304. §., ha 
idealiter nagyon szép is, bizony a praxisban az igazságnak 
mindenesetre kárára lehet és gyakran van is. 

Az esküdtszéki eljárás tekintetében : Mondottam, hogy 
«vox populi vox dei» és a Curia az esküdtszék verdictje által 
a 437. §. 1. bekezdése alapján a tényállás megkövesítettségénél 
fogva, ha az esküdtszék a 278. §-t kimondotta — ha csak a 
92. §. megsértésének esete fenn nem forog — nincs ma azon 
helyzetben, hogy segítsen. Ez természetes is, mert a tény- 
állás a Curiára nézve kötelezőül lévén előírva, ha a tényállás 
olyan, hogy az a 278. §-t megköveteli, ha pláne olykópen ma- 
gyaráztatik a törvény, hogy a 92. §. csak akkor és olyan kö- 
rülmények alapján alkalmazható, a melyek, mint tények az 
alsóbiróság által szintén már meg vannak állapítva, akkor vilá- 
gos, hogy a Curia sem segíthet, mert az Úristenen fölül a Curia 
sem állhat. 

Egy ellenvetést hallottam itt Várkonyi Oszkár t. tagtárs úr 
részéről, hogy ezeket a halálbüntetéseket bizony kevesbíteni 
lehetne, mert nem az esküdtszéki intézmény oka annak, hogy 
ezek annyira megsokasodtak, nem is a törvény, — mondja ő — 
hanem az első bíróság. 

Bocsánatot kérek, de megvallom, hogy kissé nehezemre 
esik itt a védekezés. Nem akarok, és nem is lehet a vitatkozás 
niveaujának alája szállni; félek a frivolitás vádjától. De eszembe 
jut egy mese, a melyet olvastam : Péter beperelte Pált, mert 
ez betörte a Péter ablakát és követelt 30 vagy 50 krajczárt 
azért az ablakért; Pál védekezett. Szerencsétlenségére azon- 
ban kettőjük között állott a kő elhajítása alkalmával a 
Mózsi zsidó, és mikor Pál eldobta a követ, Mózsi elkapta a 
fejét. Megjött az ítélet, a mely szerint ő felsége a király nevé- 
ben Péter elutasíttatik Pállal szemben keresetével, azonban 
marasztaltatik a kárban a Mózsi zsidó ; miért kapta el a fejét. 
Ez jutott eszembe, a midőn azt az ellenvetést hallottam, a 
melyet a 91. §. tekintetében tett a t. kartárs úr. (Derültség). 

Várkonyi Oszkár : Nem értem a vonatkozást. (Derültség.) 

"Weisz Ödön : Mindjárt megmagyarázom ; ha nem talál- 

nám e mesét alkalmazhatónak, akkor nem is alkalmaztam 
volna. (Derültség). A dolog úgy áll, hogy: Hát az a 91. §. az 
esküdtszék intézményének behozatala előtt nem létezett ? ! Hát 
azt akarja a t. előttem szóló kartárs úr, hogy köteleztessék az 
elsőfokú bíróság minden egyes gyilkossági esetben a 91. §. 
alkalmazására ? 

Várkonyi Oszkár : Igen ! 

"Weisz Ödön : Köszönöm szépen : akkor megkötjük a 
birói függetlenséget és ki fogjuk mondani, hogy az első bíró- 
ság meggyőződése ellenére sem mondhatja ki a gyilkosság tény- 
állásának esetében az enyhítő körülmények hiányát, nem mond- 
hat ki halálos büntetést. Addig azonban, a míg törvény arra 
nézve nem lesz, hogy az első bíróság halálos büntetést ki nem 
mondhat; addig míg a törvényhozás nem intézkedik az iránt, 
hogy az első bíróságnak a 91. §-t alkalmazni a 278. §. tényál- 
lásának esetében mindig kötelességében áll : addig ezt a repera- 
turát el nem fogadhatjuk ; addig azt mondani, hogy az első bíró- 
ság és nem a törvény és nem az esküdtszék volna oka annak, 
hogy a Curia nem tud megfelelően ítélkezni, azt hiszem, nem 
lehet. 

A mi az esküdtszék ellen és az esküdtszék mellett felho- 
zottakat illeti, arra nézve legyen szabad egyetlen egy szerény 
megjegyzésemet nyilvánítani. Igazán élvezettel hallottam és 
hallgattuk, azt; hiszem, mindnyájan azon gyönyörű szép fejtege- 
téseket, a melyek ezen intézmény mellett és az ellen felhozat- 
tak. Csak azt nem tudtam magamnak megmagyarázni és nem 
tudom megmagyarázni ma sem, hogy annak tulajdonképen mi 
az értelme ma, a midőn mindezekről már csak de lege lata lehet 
szó, a midőn már a törvény az esküdtszéket behozta? Ha azon- 
ban azt akarják ezzel elérni, hogy töröltessék az esküdtszék in- 
tézménye intézményeink közül: akkor majd előbb megint csak 
igen komoly vita fog megindulni és ismét két tábort fogunk egy- 
mással szemben látni, a melyek közül az egyik azt fogja mondani: 
« Inkább bízom a teljes tudatlanságra és a teljes tudatlanság- 
ban rejlő véletlenre a vádlott sorsát, mint arra, a ki tud ugyan, 
de a kit a törvény betűje esetleg túlerősen köt»; míg a második 
azt fogja mondani: «Én pedig inkább a törvény alapjára 
helyezkedő bírónak vetem magam alá, a ki a törvény §-a 

által legalább részben van megkötve, és a kinek szakkép- 
zettségében legalább némi garantiát találok arra nézve, hogy 
az esetemet helyesen fogja fel és hogy ha a biró akar igaz- 
ságos lenni, igazságosan fog is elbíráltatni.* De ennek az 
egész dolognak és ennek az egész vitának ma, már legalább a 
most fennálló BP.-sal szemben és akkor, a midőn csak arról 
van szó, hogy miképen érvényesül a gyakorlatban és hogy mi- 
képen vált be eddig, miután csak erről van szó : azt hiszem, 
nem lehet létjogosultsága. 

Áttérve már most az esküdtbíróság mai hatáskörére : ha 
azt keressük, hogy az a hatáskör helyesen van-e megalkotva, 
hogy vájjon helyesen vannak-e megválasztva azok a bünte- 
tendő cselekmények, a melyek az esküdtszékre vannak bizva, 
megvallom : bizonyos irányokban aggályt kell táplálnunk. így : 

Ha azt látjuk, hogy épen legfontosabb érdekeink azok, a 
melyek szakavatlan birákra vannak bizva: és ha másrészről 
azt látjuk, hogy egy kis jelentéktelen, de nyomtatvány útján 
elkövetett sértés esetén, egy apró becsületreparatura esetén, a 
mely onnan állott elő, hogy Schwarcz Weiszt nyilvánosan a 
lapokban, nem tudom minek mondotta, vagy megfordítva, szak- 
biróság dönt, akkor önkénytelenül arra gondolunk, hogy talán 
nagyobb méltatást igényeltek volna azok az ügyek, és talán in- 
kább azok az ügyek lettek volna szakbirákra bizandók, a melyek a 
mi életünkről, a mi nyakunkról döntenek. Hanem hát talán 
onnan van ez, hogy ezek elbírálásához szükséges a legkisebb 
tudás. 

De akkor meg más tekintetben vannak aggályaim. Hiszen 
a becsület képezi legféltettebb kincsét az embernek — annyira 
elkopott már ez a mondás, hogy szinte nem is igen merem 
használni — ez még az életnél is — mondják — drágább, 
miért nem bíztuk. a becsület védelmét, és miért nem a becsü- 
let védelmére szolgáló leghathatósabb társadalmi eszköz jogos 
vagy jogellenes használatának elbírálását az esküdtszékre ; 
miért nem biztuk a párbajok elbírálását az esküdtszékre ? (Fel- 
kiáltások: Van külön becsületbíróság !) Hiszen az a baj, hogy 
külön becsületbiróságot kell minden egyes esetben alkotnunk. 
Szégyenfoltja ez a mi törvényünknek, nem lehet mást mon- 
dani. Azért, mert a törvény « legféltettebb kincsemet » nem ké- 

pes kellőleg biztosítani, magam : a társadalom vagyok kény- 
telen külön becsületbiróságot alakítani, alakítani azért, mert az 
ő felsége a király nevében itélő bíróság nekem képtelen elég- 
tételt adni. 

De azt kérdem tovább, hogy miért nem bizzák az esküdt- 
székekre azoknak a bűncselekményeknek elbírálását, a melyek- 
nek bizonyítása oly nehéz, de a melyeknek megértéséhez és 
valódiságuk és fenforgásuk elbírálása tekintetében ép a társa- 
dalom bir a legjobb érzékkel ? ! Hisz ott van maga az uzsora- 
törvény 15. §-a, a melyben egyenesen ki van mondva, hogy ily 
esetekben még a biró sincs a bizonyítékok teljességéhez kötve. 
Miért nem bízták ezeket a társadalmi kórokat, ezeknek orvos- 
lását magára a társadalomra? Hiszen vox populi vox dei ? 

Vagy: 

Miért nem bízták rá azokat a kérdéseket, a melyekben 
nagyobb társadalmi rétegek megvédéséről van szó általánosan 
elterjedt más bűncselekmények ellenében? 

Nem folytatom tovább; olyan dolgokra mutathatnék, a 
melyek lelkünk mélyében éreztetik velünk, hogy az esküdt- 
széknek bizonyos bűncselekményekre való kiterjesztése föl- 
tétlen társadalmi szükség volna azért, mert a társadalom 
gyógyítása csak maga a társadalom által lehetséges. (Helyes- 
lés.) Épen úgy, mint a hogy a gyémántot csak a saját porá- 
val lehet csiszolni ; épen úgy a társadalom bűntetteit legjobban 
megérteni és elbírálni maga a társadalom képes. (Élénk he- 
lyeslés.) 

Mindenesetre elhibázott, de azáltal, hogy az intézmény 
nálunk még csak kezdetleges, psychikailag megmagyarázható 
az, hogy az csak a bűncselekményeknek egy kis részére terjeszte- 
tett ki. Úgy tűnik fel a dolog, mintha a törvényhozás csak kísér- 
letet akart volna tenni arra nézve, hogy jó-e vagy rossz-e az 
intézmény, pedig a kísérlet nem olyképen végzendő, hogy 
azután a beteg hosszú éveken át vérezzék annak következmé- 
nyei alatt. Az a társadalom, a melynek tűrnie kell a kísérlete- 
zést, úgy van ezzel, mint az a beteg, a ki annál inkább érzi 
a metszést, vágást vagy égetést, mert beteg. Ehhez járul még 
az is, hogy az esküdtszéki és nem esküdtszéki ügyek közötti 
elhatárolást egyébként sem csinálták meg helyesen. A csesurát 

nem a vagyon és az élet elleni büntettek között állították föl, 
pedig legalább ezt meg lehetett volna tenni, hanem a halált 
okozó súlyos testi sértésnél állottunk meg és ezáltal lehetővé 
tettük, — ez az egyik oldalról már szintén felhozatott — hogy 
az ügyészség, a vádhatóság bizonyos esetekben határozottan 
és egyenesen kijelenti azt, hogy nemcsak azért, mert hiszi, 
hogy ez így van jól, tehát jóhiszemüleg, elvonja az esküdtszék- 
től e cselekmények tárgyalását, de vonja el azért is, mert fél 
attól, hogy az esküdtszék verdiktje a jognak és igazságnak 
arczulütésével fogja az « igazmondást » gyakorolni. Ezen azonban 
már csakugyan lehetne segíteni úgy, hogy a kiterjesztést 
legalább azon határvonalig eszközöljük, hogy az élet ós a va- 
gyon elleni büntettek választassanak el, hiszen még a fegyház- 
ban is meg szokták tenni ezt a megkülönböztetést a bűnösök 
elkülönítésénél, a midőn az egyik ágyra egy V betűt (vagyon- 
elleni bűntettes) a másik ágyra pedig egy É betűt (életelleni 
bűntettes) irnak. (Derültség és helyeslés.) Ezt a megkülönböz- 
tetést itt is meg lehetett volna tenni. 

Közbevetőleg és végül még egyet. Előbb elfelejtettem. 
En úgy tudom, t. teljes-ülés, hogy a párbajnak az esküdtszék 
elé való utalása tekintetében azoknál, a kik BP. életbelépte- 
tésének bölcsője mellett állottak, megvillant az az eszme, hogy 
ennek elbírálását az esküdtszékre kellene bizni, de mikor fel- 
hozták, egyszerre mély csend lett, fáztak tőle, nem mertek bele- 
menni, még pedig azért nem, mert azt mondták magukban, 
hogy fog állani azután a dolog, akkor, hogyha az egyik olda- 
lon majd nem birunk Ítélni, vagy ha az egyik oldalon mentes 
lesz az illető, a másik oldalon nem ? Hogy az általános igazság 
érdekeit az ilyen kérdésnek fel lehet-e áldozni? — ez büntető- 
politikai kérdés. 

Áttérek ezután a táblai és a ciiriai ítélkezésre. 

A táblai ítélkezésről igen helyesen jegyezte meg Gál Jenő 
t. tagtárs úr, hogy ott a holt betű ránehezedik az élő jogesetre. 
Ei ennek az oka? Mi magunk és pedig a következő okoknál 
fogva. Ausztriában egyetlenegy ténybeli fórum van ; nekünk 
kettő kellett. Ha tudtuk azt, hogy azt az egész első főtárgya- 
lást, mindazt, a mi azon történt, nem bírjuk recapitulálni a 
táblán, mert nincs rá pénzünk : akkor nem volt szabad táblát 

kérnünk ; ha pedig kértük és megkaptuk, akkor arra kellett 
volna törekednünk, hogy legyen is elég pénzünk arra, hogy 
ott a bizonyítási eljárást teljesen végig tudjuk vezetni. 

Barna Ignácz : Mi törekszünk, de nem tőlünk függ. 

Weisz Ödön : Bocsánatot kérek, azt hiszem, hogy a tör- 
vényhozásnak mi is legalább közvetve, legkisebb részei vagyunk. 
Egyébként is kérdés, hogy vájjon a második fórum megalkotása 
egészben helyes volt-e? A második fórum megalkotása nem 
jelent egyebet, mint az első fórum előtt már constatáltaknak 
felmelegítését. Ez olykor jó. Megengedem ugyanis, hogy tör- 
ténnek hibák, a melyeket a másodbiróságnak közvetlen tár- 
gyalás által reparálni lehet, de nem forog-e fenn éppen olyan 
nagy veszély arra nézve, hogy Schwarcz tanú, vagy Gelb tanú 
(Derültség.), a ki az első bíróság előtt már látta, hogy vallo- 
mása annak «a baj társnak » hat havi börtönt hozott, a második 
tárgyalás alkalmával arra nem fog teljesen visszaemlékezni, 
annál kevésbbé, mert hat hónap előtt tárgyaltuk azt az esetet. 
(Derültség és helyeslés.) Nem méltóztatik- e érezni, hogy nagy 
veszély van a bizonyítékok reprodukálásánál, — nem is szólva a 
vádlottról, a ki már szintén okult a múlton ! Nem méltóztatik-e 
érezni, hogy a második fórumnak elejtése a külföld részéről 
nem ok és alap nélkül történt? És ha ez így van, nem kellett 
volna-e joggal megkövetelnünk — bár és mert a királyi tábla 
mást, mint a mit adhat, nem bir adni — , hogy a tábla, mint 
ténykérdésben itélő második fórum töröltessék ? 

Ha megengedjük azt, hogy a tábla itt-ott felvegye a bizo- 
nyítási eljárást és így lehetővé tegye azt, hogy legalább az ecla- 
tans, a flagrans sérelmek, azok a melyek a tényállás helyreállí- 
tása körül elkövettetnek, reparáltassanak, akkor elértük azt, a 
mit a táblától a legkedvezőbb esetben várbattunk. Többet attól 
észszerűleg várni nem lehetett. 

Ezek után t. teljes-ülés az azokra való újbóli hivatkozás- 
sal, a miket a kir. táblai Ítélkezésről már elmondtam, áttérek 
a Curiára és a curiai semmiségi panaszra. 

Midőn az első felszólalásomat voltam bátor « elkövetni* 
(Derültség.), akkor « odabenn » még bizonyos dolgok nem tisztá- 
zódtak, de azt hiszem, hogy ezek nem is fognak ott egyhamar 
tisztázódni. A Guria t. i. ha jól tudom, még önmaga sincsen 

teljesen megállapodva az iránt, hogy vájjon annak a jogorvos- 
latnak a bejelentése iránti kötelezettséget hogyan kell magya- 
rázni. Egyre azonban itt rámutathatok. Áttanulmányoztam az 
osztrák semmiségi panasznak életbeléptetéBi körülményeit, a 
mely panasz ott is teljesen ilyenformán vajúdott és mond- 
hatom, hogy ott is ugyanazon nehézségeket találtam, mint itt 
nálunk. Ott is meg volt a szűkítés és a bővités tekintetében a 
pro és a contra, azután az élet és a legfőbb bíróság praxisa — 
mert hiszen elvégre mégis csak Curia a Curia — a nehézségek el- 
hárítására idővel megtalálta a kellő utat. (Derültség.) Mégis azon- 
ban t. teljes-ülés, azt hiszem, hogy nagyon helyes az, hogymi ezt a 
kérdést itt bírálat tárgyává tettük, kell is, hogy tegyük és azt hi- 
szem, hogy maga a Cuvia sem venné jó néven, ha mi az ő praxisát 
itt azon a helyen, a hol épen kell, hogy megvitassuk az ilyen 
kérdéseket, kritika és vita tárgyává nem tennők. Tény az, hogy 
itt nagy hiba van. Akár igaz az, hogy a Curia szűkíti — az ő 
nézete szerint jogosan — ezt a perorvoslatot, akár nem, egy 
dolog bizonyos: vagy kell erre nézve határozott és kötelező 
megállapodásra jutni, vagy pedig, a mi még czélszerűbb volna, 
méltóztassék oda hatni azoknak, a kik tehetik — mi, ismétlem, 
csak közvetve vagyunk és csak igenis kicsi részesei a törvény- 
hozásnak — , hogy ezen hézag kipótlását törvényhozás útján 
novellaris úton minél előbb megkapjuk. 

Egy kérdés, igen t. teljes-ülés, ezen vita keretén egészen 
kivül maradt, én belenyúlok ebbe is. Egy intézményt ugyanis 
egyáltalában nem bántottak — én sem akarom bántani — , de 
nem is érintettük. A BP.-vel egy egészen új szervezet lépett 
életbe. A koronaügyészségről beszélek; arról a koronaügyész- 
ségről, a mely azon idő óta folytonosan működik, folytonosan 
dolgozik és a melynek munkáját mi még csak reflexióra sem 
méltattuk, pedig ezt tenni kell. Ha úgy méltóztatik felfogni a 
dolgot, t. teljes-ülés, hogy az a leány a legjobb és legtisztes- 
ségesebb, a kiről aemmit sem beszélnek . . . (Felkiáltások : Asz- 
szony, nem leány ! Derültség.) bocsánatot kérek, ón e tekintet- 
ben kissé tájékozatlan vagyok, de a közbeszólás teljesen helyes 
és én elfogadom ; mondjuk, hogy az az asszony a legjobb, . . . 
én leánynak tartottam a koronaügyészséget . . . (Élénk derült- 
ség.) Ha mondom, úgy méltóztatik venni a dolgot, hogy a ko- 

ronaügyészsóg azért jó, mert nem beszélnek róla, ezt igen szíve- 
sen fogadjuk el mindannyian, mert érezzük is mindnyájan, 
hogy ha egy ilyen szervezet teljesen egészséges, ez csak hasz- 
nunkra válhatik. A kérdés azonban az, hogy vájjon nem-e kel- 
lene róla azért is beszélnünk, hogy megismerjük annak mun- 
káját és hogy lássuk, hogy tulajdonképen miért is volt jó ezen 
koronaügyészségi intézménynek a behozatala ? 

A koronaügyészség azokat a pereket, a melyek hozzákerül- 
nek, átvizsgálja. Nem akarom most elmondani a perrendi sza- 
bályokat, a melyek szerint azon semmiségi panaszokat, a me- 
lyeket vissza akar utasítani, helyesebben, a melyeket nem akar 
elfogadni, a Guria elé nem terjeszti : arról a nagy küzdelemről 
sem emlékezem meg, a mely a 396. §. körül fejlődött ki a hatás- 
körök megállapítása tekintetében, a midőn az embernek azon 
hatalmas felszólalások hallatára önkénytelenül is eszébe jutott, 
hogy: «olli inter se-se magna vi brachia tollunt», szóval a 
396. §-ról sem akarok beszélni, de egy dologról beszélni kívá- 
nok. Arról van szó, hogy mit tesz ez a koronaügyészség : el 
végzi-e a maga feladatát ; a törvény szerint kötelességévé tett 
teendőket mai formájában, helyesebben mai eljárásában el- 
tudja-e helyesen végezni? 

Eddigelé a Curiának öt büntetőtanácsa volt. Mindegyik 
tanácsnak meg volt a maga koronaügyésze. Egy alkalommal 
feltűnt nekem az, hogy miért találkozom én mindig az egyik 
tanácsban az egyik koronaügyészszel, a másik tanácsban a 
másik koronaügyészszel, de hogy a másik koronaügyészt talál- 
tam, volna az egyik tanácsnál vagy megfordítva, az nem tör- 
tént soha. Miért van az, hogy mindig ugyanaz a koronaügyósz 
van ugyanabban a tanácsban ? Hiszen ez nem lehet jó ; a 
vórcserének meg kell történnie ; minden koronaügyésznek meg 
kell ismernie az öszszes tanácsok véleményét. Kérdést tettem 
ez iránt: «Hja barátom » — volt a válasz — «ezt könnyű mon- 
dani*) — « Miért ?» Hát tessék elgondolni: hét curiai bíró van 
egy tanácsban ; egy bírónak be kell jelentenie referádára gon- 
dolom öt ügyet. 

Székely Ferencz, koronaügyész: Mondjuk, hogy négyet! 

Weisz Ödön : Akkor is ez 24 ügyet tesz ki ; ezeket egy 
koronaügyésznek kell ellátnia; egy héten át 28 perrel kell el- 

készülve lenni; tudnia kell a pert; nemcsak a tényállást, nem- 
csak azt, a mi történt és a minek történnie lehetett, hanem 
azt is, a minek történnie nem volt szabad, szóval teljesen 
alaposan kell azokat ismernie. Ha már most azt akarnók, hogy 
minden koronaügyész minden tanácsban tárgyaljon, akkor az 
összes 5X28 ügyet minden egyes koronaügyésznek ismernie kel- 
lene. Ez olyan munka, a melyet ember el nem végezhet, még 
akkor sem, ha koronaügyészi (Derültség.) És ha ez igaz, — 
s ezzel áttérek a dolog érdemére — akkor vagy a korona- 
ügyészi intézményben magában van a hiba — de ezek után 
nem lehet mondani, mert erre a munkára feltétlen szükség 
van — vagy pedig abban van a hiba, hogy nincs elég korona- 
ügyész, mert ha ez így van, ha egyetlenegy ügyésznek 
28 ügyet kell egy héten ellátnia, ós nem lehetséges, hogy a 
másiknak ügyeiből csak egy csipetnyit is tudjon, akkor az egy- 
öntetűség biztosítva nincs. Hogyan segítettek már most ezen a 
bajon a koronaügyészség kebelében ? — mert ezt a nehézséget ők 
is nagyon érezték — és hogyan tesznek most? Előbb úgy segítet- 
tek a dolgon, hogy megbeszélték az ügyeket és ha jól tudom a 
referáda a koronaügyész kezén ment keresztül és akkor azután 
a megbeszélés után megállapodtak. Most is körülbelül így lehet. 
Hogy hogyan van tényleg, nem tudom. De bizonyos, hogy érez- 
ték, hogy így lehetetlen folytatni. Négy tanácsot kellett tehát 
a Curia öt tanácsából csinálni, hogy legalább egy szál korona- 
ügyész — bocsánat a kifejezésért — maradjon, a ki ellenőrizni 
legyen képes a concert egységét, a judicatura egyöntetűségét. 
De ez, t. teljes-ülés, még sem volna szabad. Ha olyképen állt 
a dolog, hogy minden egyes tanácsnak kellett koronaügyész és 
ezenfelül még egy kellett azon kivül, akkor hagynunk kellett 
volna a curiai öt tanácsot és még egy koronaügyészi állást 
kellett volna szerveznünk, vagy úgy kellett volna tenni, a hogy a 
kir. főügyészségnél tesznek : be kellett volna hivni az ügyészség- 
től egy ügyészt . . . (Egy hang : Nem lehet) Hát ha nem lehet : 
annyi pénzünk mégis csak lesz, hogy a judicatura egységének 
megőrizhetése végett még egy állást szervezzünk. (Nem szüksé- 
ges!) Azt mondják, hogy nem szükséges, de ezt az egyet talán 
mégis megméltóztatik engedni, hogy egy koronaügyész folytono- 
san egyetlenegy tanácshoz nem köthető. Azután meg : mi törtó- 

nik, ha egy megbetegszik ? (Egy hang: Nem szabad megbete- 
gedni!) A törvényhozás ezt nem tudja. 

Azt hiszem ezek után, hogy ezt a bajt is valamiképen 
orvosolni kellene. 

A hosszas és fárasztó — legalább magam annak érzem — 
előadásomért bocsánatot kérve, befejezem szavaimat. (Élénk 
helyeslés és éljenzés.) 



Székely Ferencz dr. : 

T. teljes-ülés! 

Csak pár szóval kivánom a t. teljes-ülés figyelmét igénybe 
venni. (Halljuk! Halljuk!) Nagyon köszönöm azt a támoga- 
tást, a melylyel a t. ügy ved úr, a mint látom, részesíteni szán- 
dékozik. 

Weisz Ödön : Az igazat mondom csak. 

Székely Ferencz : Csak egy felvilágosításra akarok szo- 
rítkozni. Mi is nagyon érezzük a munka terhét, de nem pa- 
naszkodunk, hanem teszszük azt úgy, a mint lehet. Azt a 
konczertet, a melyet említeni méltóztatik, megpróbáltuk helyre- 
állítani s ez pedig akképen történik, hogy pénteken, a midőn 
sehol sincs ülés, összejövünk; mindenikünk elreferálja, hogy 
az előző napokon mi történt; kezében van a jegyzet. . . 

Weisz Ödön : Ez a legújabb ; ezelőtt nem így volt. (Hall- 
juk! Halljuk!) 

Székely Ferencz: Korábban nem lehetett így eljárni. 
Ugyanakkor megbeszéljük a jövő heti teendőket. Igaz, hogy 
tengernyi sok ügy gyűl össze : 50 — 60, sőt 80 olyan, a mely 
már elintéztetett és körülbelül ugyannyi olyan, a mely még 
elintézésre vár. Szerencsénk azonban mégis, hogy nem vagyunk 
egészen gyerekek és nem egészen újság előttünk ez a dolog, a 
mely ott szóba kerül, tehát ki tudjuk válogatni az elvi jelentő- 
ségű kérdéseket; egy koronaügyész-helyettes elég megbízható 
e tekintetben — és egy délelőtt igen szépen elvégezhetjük ezt 
a nélkül, hogy eddig legalább észrevettem volna, hogy nagyobb 

80 



Digitized by 



Google 



81 



baj törtónt. Az egészségünk minden esetre Isten kezében van ; 
ha megbetegszünk, akkor természetesen nem tudunk dolgozni, 
de az egészségünk, gonbolom, még bála Istennek egy darabig 
kitart. (Helyeslés és éljenzés.) 



(Jan. 17.) 

Rózsa Vilmos dr. : 

T. teljes -ülés ! 

A most folyó vitának és az elhangzott előadásoknak 
tárgya: «a büntető perrendtartás a gyakorlatban*. Méltóztas- 
sék tehát megengedni, hogy én egy tisztán gyakorlati, sőt majd- 
nem technikai kérdésnek nagy fontosságára és horderejére rá- 
mutathassak. Tudjuk, hogy az új BP. leggyökeresebb, legéletbe- 
vágóbb intézménye, legfontosabb ujitása az esküdtszék volt, 
a mely ezáltal megteremtetett; tudjuk azt is, hogy az esküdt- 
székek jósága az esküdtek intelligentiájától, azon műveltségi 
foktól, azon jogérzék fokától és általában a szellemi és lelki 
tulajdonoknak azon harmóniájától függ, a mely az esküdtek- 
ben, a kik verdictet vannak hivatva hozni, feltalálható. Igaz 
ugyan, hogy óletbeléptetési törvénynyel intelligentiát és jog-, 
érzéket megteremteni nem lehet, de meggyőződésem az, hogy 
Magyarországon az esküdtek a szükséges képességekkel teljes 
mórtékben rendelkeznek és én eddigi tapasztalataim és megfigye- 
léseim alapján csak azt kifogásolom, hogy az esküdtek fő- 
lajstromának összeállításánál, különösen itt Budapesten az 
illető bizottság nem jár el azzal a körültekintéssel és azzal 
a szigorral, és nem alkalmazza az esküdtek selectiójánál azon 
helyes mértéket, mely nélkül az esküdtek tökéletes lajstromát 
megalkotni és megfelelő esküdtbiráskodást elérni nem lehet. 

A laikus körökben az a téves hit van elterjedve, hogy az 
esküdtek egyszerűen kisorsoltatnak, hogy tehát a merő véletlen 
dönti el a működő esküdtek névsorát. Ez csak csekély részben áll, 
de legfontosabb részében még sem így történik a dolog, mert az 
esküdtbiróságokról szóló 1897 : XXXIII. tcz. meghatározza, hogy 
ki lehet esküdt, azután pedig előírja, hogy a közigazgatási ko- 
si 6 

zegek az esküdtek alaplajstromát miképen állítsák össze. Ezen 
alaplajstromból azután a törvény 15 — 16. §-ai szerint maga a 
törvényszéki elnök egy bíróval és a hozzá kirendelt három 
bizalmi férfiúval együtt választja ki azokat, a kiket az esküdti 
hivatás teljesítésére legalkalmasabbnak és legméltóbbnak tart. 
Budapesten az esküdtek alaplajstroma körülbelül 10.000 vagy 
még több tagból áll. Ebből állítja össze ezen bizottság a 600 
tagból álló főlajstromot és 200 tagból álló helyettes lajstromot, 
a melyből azután a szolgálattevő esküdtek cyclusok szerint 
kisorsoltatnak. Képzelhető-e, t. teljes-ülés, hogy Budapesten 
ezen 10.000 vagy még több tagból álló alaplajstromból ne 
lehetne egy sokkal jobb, sokkal tökéletesebben functionáló fő- 
lajstromot összeállítani, mint a hogy ez a gyakorlatban eddig 
történt? Erre nézve volt alkalmam a gyakorlati téren működő 
számos kiváló szakférfiú panaszát hallanom, de mindenki maga 
is meggyőződhetik róla, ha csak egy futó betekintést vet a jegy- 
zékbe. Böviden csak néhány statisztikai adatot bátorkodom fel- 
sorolni. A főlajstromba 100 háztulajdonos van felvéve ; tehát 
600 esküdt között 100 olyan van, a kinek képesítése és fog- 
lalkozása nem egyéb, mint az, hogy « háztulaj donos». Én ezt a 
foglalkozást nem ismerhetem el elegendő és főképesítés gya- 
nánt, a midőn Budapesten a szellemi foglalkozás terén mű- 
ködő ezer és ezer egyén van, a kik közül a rátermettség min- 
den kellékét egyesítő esküdteket lehetne kiválogatni. Ügyvéd 
pl. ezen 600 esküdt között csak 38 fordul elő, tehát elenyésző 
csekély szám a házi urak tultengéséhez képest. Nincs és nem 
is lehet kifogásom senki ellen azért, mert háztulajdonos 
(Derültség), de azt, hogy valakinek foglalkozása és qualificatiója 
nem áll egyébből, mint a háziuraságból: az esküdtszéki tag- 
ságra elegendő és kizárólagos képesítésnek el nem ismerhetem. 
Bizonyára leghelyesebb lenne az egyes foglalkozási ágaknak 
aránylagos képviseletét keresztülvinni, de ha ezen elven rés 
üttetik, ez semmi esetre se történjék a szellemi foglalkozások 
rovására. 

Ettől a kérdéstől eltekintve, az esküdtek túlnyomó többsé- 
gének idegen hangzású neve is mutatja, t. teljes-ülés, hogy az 
esküdtek nemzeti szempontból sincsenek jól összeválogatva. 

A főlajstrom 600 tagja között 330 ilyen név van és épen 

azért azt kel] hinnem, hogy a selectiónál talán illetéktelen be- 
folyások is érvényesülnek; talán a kerületi törzsfőnökök pro- 
tectiőja az irányadó. Ámde ez csak az alaplajstromra állhat, 
mert hiszen a főlajstrom összeállításánál az ilyen befolyás 
nem érvényesülhet, mert ennek összeállításánál bizonyára a 
törvényszéki elnök tekintélyes szava alkotja az egyetlen irány- 
adó tényezőt. 

Csak röviden akartam mindezekre rámutatni és bocsánatot 
kérek a t. teljes-üléstől, hogy türelmüket igénybe vettem, de 
én azt hiszem, hogy azon számos panasz, a mely az esküdt- 
biróságok functiója ellen eddig fenhangzott s a melyek leg- 
utóbb egy nagy resensust keltett verdict alkalmából ujabban 
erősebben ismétlődtek, sőt egy szakbírónak igen erős táma- 
dását eredményezték az esküdtszéki intézmény és a mi esküdt- 
biróságunk ellen : kívánatossá teszi, hogy a lajstromnak szigorú 
összeállítása útján ezen a bajon gyökeresen segítsünk. Mert ha 
áll az, hogy az esküdtszéki intézmény jósága az esküdtek intel- 
ligentiájától függ, a mint hogy áll, mert hiszen a szakbiróság 
jósága is a szakbirák képzettségétől és egyéni kitűnőségüktől 
van feltételezve, akkor ezen a bajon segíteni lehet és segíteni 
kell. Erre pedig az esküdtek főlajstromának alapos, gondos és 
helyes összeállítása által első sorban a törvényszéki elnök van 
hivatva. (Élénk helyeslés). 



Várkonyi Oszkár dr. : 

T. teljes ülés! 

Csak egy rövid megjegyzést akarok tenni, minthogy a vita 
folyamán már felszólaltam és a miket a tárgyra vonatkozólag 
elmondani akartam, már elmondottam. Azért szólalok fel, 
mert a múlt szombati ülés folyamán a halálbüntetésekre vonat- 
kozólag tett közbeszólásom félremagyarázásra adott okot és 
ezt szeretném helyreigazítani. Én keresvén annak a jelenség- 
nek okát, hogy a halálbüntetések intézménye a bűnvádi eljá- 
rás életbeléptetésével egyidejűleg miért kisért Magyarországon 

ismét : ezt az okot részben, sőt főleg abban találtam, hogy a 
kir. törvényszékek akkor, a midőn a verdict alapján, a mely 
a gyilkosság tényálladékát megállapítja, ítéletüket kimondják, 
a büntetőtörvénykönyv enyhítő 91. §-át nem alkalmazzák, annak 
daczára, hogy a Guria ezt a szakaszt a megelőző öt éven át ha- 
sonló esetekben mindig alkalmazta. Az €gyik felszólaló tagtárs 
úr a múlt vita folyamán azt a kérdést intézte hozzám, hogy váj- 
jon tehát azt kivánom-e, hogy a törvényszékek minden egyes gyil- 
kosságot megállapító verdict esetében a 91 . §-t alkalmazzák? Erre 
én azt feleltem, hogy ngen*. Ezt a közbeszólásomat úgy ér- 
tettem és ezt akarom most megmagyarázni, hogy igenis, ha mi 
arra az elvi álláspontra helyezkedünk — és e tekintetben a 
Jogászegyletben eltérés nem volt és a jogászi közvéleményben 
sincs erre nézve eltérés — hogy t. i. a halálbüntetés intéz- 
ménye helytelen és hogyha az a törvényben benne is van, 
annak a gyakorlat által ki kell küszöböltetnie — ezt az elvi 
álláspontot foglalta el annak idején a kir. Curia — akkor 
igenis : a törvényszékeknek kötelességük a 91. §4 alkalmazni 
minden esetben, a midőn a gyilkosság tényálladéka a Verdid- 
ben meg van állapítva. Akkor meg fog szűnni az akasztás szé- 
gyenletes intézménye, a mely most épen az uj bűnvádi eljárás- 
sal egyidejűleg a magyar jogéletben ujolag kisért. Az illető fel- 
szólaló tagtárs úr — sajnálom, hogy nincs most jelen — égy 
adomát mondott el itt és ezzel akarta véleményét igazolni, azt 
mondván, hogy álláspontom épen olyan téves, mint annak a 
szolgabírónak ítélete, a ki akkor, midőn egy ablakot kővel bever- 
tek, nem a tettest ítélte el, hanem azt a Mózsi zsidót, a ki a 
fejét, daczára annak, hogy ott volt, oda nem tartotta és fejével a 
követ fel nem fogta. Ez az adoma a t. egyesület tagjai között 
a múltkor nagy derültséget keltett, de én azt tartom, hogy 
annak a szolgabírónak az ítéletében mély jogászi bölcseség nyil- 
vánult meg (Derültség) ; azt tartom t. i., hogy vannak esetek, 
a midőn az az ablak sokkal értékesebb, mint annak a Mózsi 
zsidónak a feje (Élénk derültség) és ez az eset forog fenn 
most is. Mert sokkal nagyobb érdeke az igazságszolgáltatásnak, 
hogy a halálbüntetés intézménye többé a magyar jogéletben 
ne kisértsen — ez az ablak — mint a milyen nagy az az 
áldozat, ha a törvényszék oda tartja a fejét és a 91. §-t alkal- 

mázza akkor is, a midőn annak összes törvényes előfeltételei 
fenn nem forognak. Ezt az áldozatot meghozta öt éven át a 
kir. Curia, joggal elvárhatja tehát a magyar jogászvilág, hogy 
most, a midőn a Curia hasonló gyakorlata folytatásának tör- 
vényes akadályai vannak a semmiségi panasz jogintézményé- 
ben : ezt a gyakorlatot vegyék át és folytassák a kir. törvény- 
székek. (Élénk helyeslés.) 



Fayer László dr. : 

T. teljes-ülés ! 

Á véletlennek sajátszerű játéka az, hogy ugyanazon idő- 
ben úgy Németországban, mint Ausztriában és Magyarországon 
enquéte-szerü tárgyalások folynak a bűnvádi eljárás alapkér- 
dései iránt. Pár héttel ezelőtt adott ki a német birodalmi kor- 
mány egy hosszú kérdéssorozatot, a melyben a bűnvádi eljárás- 
nak úgyszólván minden problémáját felveti. Ausztriában a bécsi 
kultúrpolitikai egylet tart tanácskozásokat szintén a bűnvádi 
eljárás dolgában, nálunk pedig a Magyar Jogászegylet kezdemé- 
nyezte ugyanilyen irányban az eszmecserét. 

Érdekes, hogy minden államban más kérdés áll leg- 
felül. 

Németországban még mindig az a főproblóma, hogy a 
felebbezés intézményét miképen kell ismét behozni; Ausztriá- 
ban a vita leginkább a körül folyik, hogy az elővizsgálat mily 
módon volna átalakítandó olyképen, hogy az egyéni szabadság 
is meg legyen óva. Magyarországon a főkérdés, a mint e vita folya- 
mán láttuk, az, hogy milyen legyen a semmiségi panasz szerkezete 
s különösen hogy mikép lenne elkerülhető az a formalismus, 
a mely a semmisógi panasz tekintetében a Curián egy-ket óv 
óta meghonosodott. Bizonyos tehát, hogy a bűnvádi eljárás az 
egyes országok területén nem közös bajokban szenved s ez 
arra mutat, hogy az alapok — melyek elvégre mind a három 
államban azonosak — egészségeseknek mondhatók. 

Részemről megkisérlettem áttörni az országbeli határokat 

és a mi controversiáink tekintetében két kérdést intéztem egy 
osztrák koronaügy észi-helyetteshez. 

Az első kérdés az volt, vájjon Ausztriában miképen jelen- 
tik be a semmiségi panaszokat. A válasz az, hogy a bejelentő 
esak annyit mond, hogy semmiségi panaszszal él ; a kifejtést 
az indokolás számára tartja fenn. 

T. teljes-ülés ! Ha ezt az álláspontot a Curia elfogadná, 
úgy hiszem, mindenki belenyugodnék. Panaszunk csak arra 
irányul, hogy a Curia nem az indokolást kritizálja a kellé- 
kek szempontjából, hanem a bejelentést. A hibák pedig leg- 
inkább itt csúsznak be; az ú. n. bejelentési hiányok itt kelet- 
keznek. 

Nem is akarok részletesebben szólanani erről a kérdésről, 
miután azt ujabban egész tüzetességgel kifejtette Baumgarten 
Izidor a Büntetőjog Tárában és Heil Fausztin a Jogtudományi 
Közlönyben. 

A másik kérdés, a melyet az osztrák koronaügyészi helyet- 
teshez intéztem, az volt, hogy ha Ausztriában a vádlott feleb- 
bezést jelent be azon a czímen, hogy a bíróság nem alkal- 
mazta a rendkívüli enyhítést vagy a büntetés átváltoztatását : a 
felső bíróság jogosítva van-e a büntetést leszállítani a nélkül, 
hogy a rendkívüli enyhítést vagy a büntetés átváltoztatását 
alkalmazná. 

Erre a válasz az volt, hogy igenis a felső bíróság erre jo- 
gosítva van s jogát gyakorolja is. 

Múltkori előadásomban állítottam, hogy a magyar bűn- 
vádi perrendtartásban szigorúan véve csak egyetlen jogorvoslat 
uralkodik ; a semmiségi panasz és a felebbezés azonos termé- 
szetű ; s azt is mondottam, hogy egyik határozmányt az osztrák 
bűnvádi eljárásból vettük át. Épen ezért volt rám nézve érdekes, 
hogy azon tételt, a mely a magyar törvényben teljesen összevág 
az osztrák törvény határozmányával, Ausztriában miképen 
alkalmazzák. 

Hogy azonban a válasz horderejét latolhassuk, kénytelen 
vagyok pótlásképen párhuzamot állítani fel a tekintetben, hogy 
miképen alakul a magyar és miképen az osztrák jogorvoslati 
rendszer. 

A magyar jogorvoslati rendszer, a mint tudjuk, a követ- 

kező. A felebbezésben benne van nemcsak a felebbezési anyag, 
hanem a semmiségi panasz egész anyaga is, vagyis a felebbezés 
többé nem a régi felebbezés, hanem általános jogorvoslat mind- 
két nemű sérelem számára. A semmiségi panaszban pedig meg- 
vannak először az ú. n. alaki semmiségi okok, másrészről az 
anyagi semmiségi okok is ; s ezen két elem egyesítése szerintem 
ugyanazzá teszi a jogorvoslatot, a mi a felebbezés. Ha tehát a 
felebbezésben feltalálható a felebbezés és a semmiségi panasz 
anyaga, a semmiségi panaszban pedig az alaki és az anyag 
senímiségi ok : lényeges különbség a kettő között nincs. 
De miképen alakul az osztrák jogorvoslati rendszer ? 
Ausztriában két jogorvoslat van — nem egymás felett, 
hanem egymás mellett. A semmiségi panasz magában foglalja az 
alaki semmiségi panasz tartalmát es az ú. n. anyagi semmiségi 
okokat; kivévén azt az egy tételt, a mely nálunk a 385. §. 
3. pontjában található. A nálunk fennálló semmiségi panasz- 
nak legnagyobb része tehát — egy pont kivételével — ott is 
megvan. Ez az egy pont, a magyar BP. 385. §.3. p., felebbezés- 
ként van szervezve Ausztriában és pedig egészen oly keretben, 
mint minálunk ; t. i. ha a bíróság a rendkívüli enyhítést vagy 
a büntetés átváltoztatását nem alkalmazta, 'a vádlott élhet 
felebbezéssel, ha pedig alkalmazta, a vádló. Az osztrák bünv4di 
eljárásban is önálló pontot képez és felebbezésnek nevezik. 
Megjegyzem, hogy az osztrák bűnvádi eljárás azt a feleb- 
bezést, mely nálunk a ténykérdések tekintetében a kir. táblá- 
hoz megy, nem ismeri ; az esküdtszéki és a középsulyosságu 
ügyekben azonos jogorvoslati rendszert szervez. És pedig esküdt- 
széki ügyekben is semmiségi panaszt és felebbezést. 

A magyar és az osztrák jogorvoslati rendszer pedig követ- 
kezőkép fonódott össze. 

A midőn a magyar bűnvádi eljárás Szilágyi Dezső minisz- 
tériuma alatt készült, az 1892-ben kinyomatott előadói javas- 
latban meg volt a mostani 385. §., kivéve a 3. pontot. Az eny- 
hítő körülmények tekintetében a Szilágyi-féle javaslat külön 
jogorvoslatot nem ad ; az enyhítő körülmények kérdését 
mellőzni akarta, mivel az mondatott: van nekünk felebbezésünk 
a kir. táblához az egész pörre nézve. Szilágyi Dezső azt hitte, 
hogy ily körülmények közt fölösleges az enyhítő körülmények 

tekintetében külön jogorvoslatot szervezni. A szakértekezlet 
egyik tagja, Chorin Ferencz, felvetette a kérdést, hogy az es- 
küdtszéki ügyekben nem lesz-e szükséges a büntetés megállapí- 
tása dolgában mégis megváltoztatási jogot adni a Curiának, mint- 
hogy épen csak esküdtszéki ügyekben a büntetés elsőfokú meg- 
állapítása az előadói javaslat szerint felülvizsgálat nélkül ma- 
radna. A bizottság eleget akart tenni a javaslatnak, de ez nehéz- 
ségbe ütközött. Azt, a mi Ausztriában megvan : hogy t. i. jogor- 
voslatot felebbezésként construálják, nem lehetett behozni, mivel 
e j avaslat már elfogadta a f elebbezést a kir. táblához a törvényszéki 
ügyek számára. Ausztriában, mint mondám, az a felebbezés, amely 
nálunk a kir. táblához megy, nincs meg ; ott tehát lehetett egy 
külön, szűkkörü f elebbezést construálni, de nálunk nem, mert 
már más irányú felebbezést engedett meg a javaslat. Mivel tehát 
Chorin indítványát felebbezésként nem lehetett behozni a javas- 
latba, de mégis érezték, hogy esküdtszéki ügyekben is kell a 
büntetés felülvizsgálata tekintetében valamit tenni, beleolvasz- 
tották ezt a felebbezési anyagot a Bemmiségi panaszba. A javas- 
lat semmiségi panaszának tartalma tehát ez lett: az alaki és 
az anyagi semmiségi okok, a melyek a kérdés egészére vonat- 
koznak s azonkívül egy új pont, a mely már csak a büntetés 
felemelését vagy leszállítását illeti. 

De midőn ezt a büntetési sérelmet oda beleolvasztották, a 
jogorvoslat jellege nagyon lényegesen megváltozott. Addig az időig 
még mindig maradt valami a jogorvoslatban, a mi semmiségi pa- 
nasz jellegű, t. i. minden kérdés az egészre vonatkozott; most 
azonban egy részletkérdés jut belé, a mely sehogy sem semmi- 
ségi panasz kérdése, hanem felebbezési kérdés. Innen ered, 
hogy ez a semmiségi panasz nem az, a minek nevezi magát, 
hanem egy szűkebbkörü felebbezés. Ugyanaz, mint a mely a 
kir. táblához megy, csak kevesebb annyiban, hogy a Curia a 
tények tekintetében kötve van. 

Mi következik ebből ? 

Szerintem az, hogy miután a mi semmiségi panaszunk 
felebbezési tartalmú : a petitum sem bir a semmiségi panasz 
jellegével. A régi semmiségi panasz petituma ez volt: « Méltóz- 
tassék megsemmisíteni az alsó fokú ítéletet. » T. i. a semmiségi 
panaszszal élő egy negatívumot állít szembe az ítéleti positi- 

Tummal. A jelenlegi kibővített semmiségi panasz azonban már 
a legtöbb esetben nem azt kéri, hogy « méltóztassék megsemmi- 
síteni)), hanem azt, hogy « méltóztassék részben megsemmisí- 
teni és azon megsemmisített részitélet helyébe egy igazságo- 
sabb rószitéletet hozni. » A vádlott t. i. ezt érvényesíti: «A Btk. 
92. §-a nem alkalmaztatott, holott alkalmazni kellett volna; 
kérem megsemmisíteni a büntetést és kérek új büntetési ítéletet.* 
Tehát a mi semmiségi panaszunkban nem egy positivum ellen v 
küzd egy negatívum, hanem egy positivum ellen egy másik 
positivum, a melyet a felsőbiró van hivatva az alsóbiró Ítélete 
helyébe helyezni. A midőn pedig a kérelem positiv jellegű, a 
felsőbiró nincs kötve a petitumhoz, hanem a petitum csak mó- 
dot ad a revisióra, és ha a megsemmisítés megtörtént, a revisió 
az anyagi jog értelmében vitetik keresztül. Törvényünk egész 
helyesen mondja; a Curia a törvény értelmében hozza meg 
ítéletét. 

^ És épen, mivel a mi semmiségi panaszunknak ez a kibőví* 
tése az osztrák törvényből vétetett, és az csak áthelyeződött 
egy másik jogorvoslat keretébe : ezért birt rám nézve jelentő- 
séggel az, hogy miképen magyarázzák ugyazon szerkezetet és 
szöveget az osztrákok. 

Ismétlem : olyképen magyarázzák, hogy a felső bíróság 
nemcsak a petitum értelmében határozhat, hanem meghozza 
szabadon a maga büntetőjogi ítéletét. 

A kérdés most az, hogy mi a két ellentétes felfogásnak a 
gyakorlati következménye. 

Már a múltkor utaltam arra, hogy ha a Curia álláspont- 
ját fogadjuk el, a halálbüntetési Ítéletet nem lehet másra át- 
változtatni, mint 15 évi fegyházra. Életfogytig tartó fegyházat 
a Curia nem mondhatna ki, mivel köti a Curiát az a petitum, 
hogy a 92. §. alkalmaztassék. A Curia tehát azt a büntetést, a 
melyet megfelelőnek tart, nem alkalmazhatná. 

Hozzáadok most egy tételt, a mely még jobban illu- 
strálja, hogy a Curia álláspontja nem büntetőjogi jellegű. Az 
alsó fok kimondja az életfogytig tartó fegyházat és a vádlott 
ezt a 385. §. 3. pontja alapján semmiségi panaszszal támadja 
meg. A Curia az életfogytig tartó fegyházat átváltoztathatja 
15 évi fegyházzá, mert előbb a 92. §. nem volt alkalmazva. 

A Guría álláspontja tehát nagyobb sérelemnek tünteti fel azt, 
a midőn 15 évi fegyház helyett adtak életfogytig tartó fegyhá- 
zat, mint a midőn életfogytig tartó fegyház helyett halálbünte- 
tést mérnek ki. A halálbüntetést életfogytig tartó fegyházzal 
nem cserélhetni fel azért, mert nem elég lényeges a különb- 
ség; az életfogytig tartó fegyházat felcserélhetni 15 évi fegy- 
házzal, mert a Curia törvénymagyarázata szerint itt már elég 
lényeges a különbség. A Curia álláspontjából tehát következik 
az, hogy nagyobb a távolság az életfogytig tartó és a 15 évi 
fegyház között, mint halálbüntetés és életfogytig tartó fegyház 
között. Ez pedig az anyagi igazsággal a leghatározottabban 
ellenkezik, mert a sérelem minden esetre ezerszeresen nagyobb 
azon esetben, a midőn halálbüntetés igazságtalan kiszabásáról 
van szó, mint midőn csak életfogytig tartó és 15 évi fegyház 
között kell választani. 

Mint harmadik consequentiát felemlítem azt, a mire 
Barna kir. táblai biró úr itt ráutalt, hogy t. i. a Curia felfogá- 
sának alapul vétele mellett súlyosítani könnyebb, mint enyhí- 
teni. A midőn t. i. az alsóbiróság kimondja a 15 évi fegy- 
házat s az ügyész semmiségi panaszszal él, a Curia, ha súlyo- 
sítani akar, két büntetés közt választhat : életfogytig tartó fegy- 
ház és halálbüntetés között. Tehát meg van könnyítve az 
emelés. Ellenben akkor, midőn az alsófoku bíróság halálbünte- 
tést mondott ki, megnehezítik a leszállítást, mert nem adnak 
a Curiának két büntetési mennyiség közt választást, hanem 
csak egyet. Felfelé menve relatívabb jellegű a büntetés, lefelé 
pedig absolutabb. Ez szintén illustrálja, hogy nem a bün- 
tetőjogi felfogás érvényesül, a midőn a Curia a maga tételét 
felállítja, hanem egy tisztán formalistikus álláspont. 

Ha tehát az első fok akár halálbüntetést, akár életfogytig 
tartó fegyházat, akár 15 évi fegyházat állapít meg: a Curia 
magyarázatának alapul vétele mellett az ellenmondások min- 
den körülmények közt előállanak. 

A szintén ide tartozó alacsonyabb büntetési tételekről nem 
szükséges részletesebben szólanom. 

De egy mozzanatra mégis felhívni kivánom a t. teljes-ülés 
figyelmét. 

A szakirodalomban egy fiatal barátom a napokban arra 

utalt, hogy az a Btk. 92. §-a tulajdonképen nem is általános jel- 
legű panaszpont ; a 92. §. nem érinti a Btk. 66. és 72. §-ait, a 
kísérleti és a segédi §*t.* A midőn tehát panaszkodik a vádlott 
a tekintetben, hogy a 92. §-t nem alkalmazták, holott kellett 
volna alkalmazni, és a Curia arra a meggyőződésre jő, hogy a 
vádlottnak nincs igaza abban, hogy a 92. §-t alkalmazni kel- 
lett volna, de igenis le kellett volna szállítani a büntetést 
kísérleti czimen, mert a kísérlet távoli, vagy segédi czimen, 
mert a segédi részesedés nagyon jelentéktelen : 'akkor, ha a 
petitum köt, a Curia nem segíthetne, mert a Curia csak 
a 92. §. révén nyúlhatna az ítélethez. Tehát a valót ismét nem 
létesíthetné, hanem kénytelen volna olyat mondani, a mit 
maga sem hisz, azt t. i., hogy fenforognak személyi eny- 
hítő körülmények, holott ezek hiányzanak s a cselekmény- 
nek tárgyi jellege más. A Curia tehát itt is abba a colli- 
sióba hozatott, hogy vagy köti magát meggyőződéséhez, és ak- 
kor nem segíthet, vagy ha segíteni akar, meggyőződését meg 
kell tagadnia. Sohasem helyes a bíróságot ily helyzetbe juttatni. 

Fiatal barátom még egy pontra utalt; arra t. i., hogy a 
Btk. 87. §-ánál ugyanez az eset forog fenn. Tudjuk, hogy a 
87. §. azt mondja, hogy ha a tettes akkor, a midőn a bűn- 
cselekményt elkövette, a 20-ik évét még nem haladta meg és 
a cselekményre halálbüntetés vagy életfogytig tartó fegyház 
van megállapítva : ezen esetben a két büntetési nem egyike 
sem alkalmazható; a törvény azonban nem mondja meg, 
hogy helyébe mi teendő. Ha tehát a vádlott a miatt panasz- 
kodik, hogy reá nem alkalmazták a 92. §-t és a Curia ismét 
azt hinné, hogy nem a 92. §. nem alkalmazása miatt kell vál- 
toztatni, hanem tárgyi indoknál fogva, a Curia ismét alig te- 
hetne valamit. 

T. teljes-ülés ! Ezekkel ki akartam azt mutatni, hogy akár- 
mint forgatjuk a dolgot, a 92. §. mint petitum nem kötheti a 
a felső bíróságot ; az semmi egyéb, mint egy panasz, a mely- 
nek folytán a Curia az ítéletet részben megsemmisíti, az 
anyagi jog szempontjából felülvizsgálja az ügyet s meghozza a 
megfelelő ítéletet. 

* L. Dr. Lengyel Aurél, Jogt. Közi. 1903. 3. sz. 

Hogy pedig mit kell értenünk a BP. ezen szavai alatt : 
aha a különválasztás lehetséges, részben megsemmisíti és a 
törvénynek megfelelő itétetet hoz», egész világossá teszi azon 
körülmény, hogy a semmiségi panaszról szóló 437. és a feleb- 
bezésről szóló 422. §. szórói-szóra ugyanazon szöveget foglalja 
magában. Vagyis a törvény a Curia feladatát ugyanazon sza- 
vakkal irja körül, mint a kir. tábláét. Ha a törvény a Curia 
jogkörét ezen esetben szűkebbre akarta volna szorítani, nem 
ismételte vllna a felebbezésnél használt szavakat. 

Azt hiszem, hogy érvelésem, de különösen ezen zárópont, 
teljesen megalapítja mindkét tételemet. Először, hogy a két 
jogorvoslat azonos jellegű, másodszor, hogy a Curia — semmi- 
féle közbeeső büntetési tétel kizárásával — az anyagi igazság 
értelmében hozza meg Ítéletét. (Helyeslés.) 

Még csak az esküdtszék kérdéséről és az e feletti vitáról 
akarok pár szóval megemlékezni. (Halljuk! Halljuk!) 

Az esküdtszéki bíráskodás sajátos jellegéről, gyengeségé- 
ről, másrészt erejéről szólottam bevezető előadásomban; itt 
csak az intézmény állását kívánom szemügyre venni. 

Jelenleg mindenki üldözi az esküdtszéket. Hogy csak egyet 
említsek: Németországban az esküdtszéknek barátja többé nincs. 

Sajátszerű, hogy épen a franczia forradalomnak e legde- 
mokratikusabb intézményét támadják oly vehemens módon. 

Meglehet különben, hogy épen ezért, mert nekik nagyon 
is demokratikus. 

Az esküdtszék üldözésében az absolut uralom úttörőivel 
karöltve járnak a természettudományi irányzat hívei. Ezek is 
segítenek gyöngíteni azon intézményt, a mely tulajdonképen 
előmozdítja az állami életnek azt az átalakulását, a melyet ők 
akarnak. Az esküdtszék bír ugyanis legtöbb érzékkel az állami 
élet fejlődésének szükségessége iránt; mindenesetre sokkal 
nagyobb érzékkel, mint a hivatalnok-biró. 

Azt merném mondani, hogy a természettudományi irány- 
zat hívei az esküdtszék üldözésével maguk alatt vágják a fát. 
Erősítik azt a hatalmi rendszert, a mely ellenük fegyverke- 
zik fel. 

A jelen vitában is azt tapasztaltuk, hogy erről az oldalról 
intéztetett a legerősebb roham az esküdtszék ellen. Dr. Scháchter 

Miksa tanár úr az egész vonalon megtámadta az esküdtszék 
intézményét. Nem kísérlem meg, hogy őt az ő fényes érvelésé- 
ben kövessem ; csak két pontot emelek ki beszédéből és ezekre 
kívánok egy-egy megjegyzést tenni. 

A tanár úr egyik fő-tétele az volt, hogy a szakbíró jobban 
érti a bíráskodást mint az esküdt, tehát a szakbíró minden- 
esetre a jobbik biró. 

Az állami életben azt a szabályt, hogy egynemű ele- 
mekből állítandó össze a döntő tényező : egyáltalában nem 
fogadhatjuk el. Nem az a legjobb döntő testület, a mely csak 
egyfajta elemekből áll, hanem az, a mely különböző ténye- 
zőkből van összeállítva. Az állami életben úgyszólván minden 
döntésnél compromissum jön létre a hatalmi és az egyéni 
szempont között. 

És én azt látom, hogy még a természettudományi világ- 
ban is ezt a vegyítósi elvet követik. Vannak igen jó orvos- 
szerek, a melyek nagyon hatályosak, de ezeket gyöngébb szerrel 
való vegyülékben szokás alkalmazni és gyógyító erejük ekkor 
sokkal nagyobb, az individuumhoz inkább alkalmazkodik. (He- 
lyeslés.) Ugyanaz a jelenség ez, a mely az állami életben mu- 
tatkozik. 

A bíráskodás és különösen a büntető bíráskodás ma 
semmi egyéb, mint kiegyenlítés ; és az a bíráskodás a legjobb, 
a mely a döntő tényezőben azt a helyes vegyüléket tudja össze- 
állítani, a mely lehetővé teszi, hogy a bíráskodás megnyugtató, 
gyógyító hatású legyen. 

A mi a másikat illeti, a t. tanár úr egy igen találó meg- 
jegyzést mondott, melyet szó nélkül nem vélek hagyhatni. 
Mint az igazságügyi orvosi tanács titkára azt tapasztalta, hogy 
addig, a míg esküdtszékünk nem volt, a főtárgyalásból kiin- 
dulólag igen gyakran kértek az igazságügyi orvosi tanácstól 
véleményt, de a mióta az esküdtszék megvan, C3ak elvétve, 
igen ritkán jő oda megkeresés, és ebből a tanár úr azt következ- 
teti, hogy most kétségkívül felületesebb a tárgyalás. Kégebben 
érdeklődtek a szakértői vélemények iránt; most nem kérik. 

Ez kétségkívül igen nyomatékos megfigyelés. Én azonban 
azt hiszem, hogy nagy részben visszavezethető egy technikai vál- 
tozásra, a melyen bűnvádi eljárásunk keresztülment. (Úgy 



Digitized by 



Google 



94 

van l) Azelőtt t. i. el lehetett napolni a tárgyalást bármennyi 
időre. Ha a főtárgyaláson felmerült egy szakkérdés, a melyre 
nézve meg kellett hallgatni esetleg az igazságügyi orvosi taná- 
csot, elnapolták a tárgyalást; ezenkívül az igazságügyi orvosi 
tanács meghallgatása igen jó «Schieben is volt; megszabadul- 
tak egyelőre az ügytől. Jelenleg, a midőn az esküdtszék tár- 
gyal, elnapolni, a mint tudjak, nem lehet, legfölebb 24 órára 
függeszthető fel a tárgyalás. 

A t. tanár úr észleletét nagy részben az új bűnvádi eljá- 
rásnak erre a technikai változására vezetném vissza. 

A mi pedig általában a kérdésnek hazánkban való fejlő- 
dését illeti, tudjuk, hogy 60 évvel ezelőtt adta ki Deák Ferencz a 
kettős jelszót, hogy «az esküdtszéket be kell hozni és a halál- 
büntetést meg kell szüntetni ». Deák Ferenczet akkor, a midőn 
ezt a programmot felállította, részben kétségkívül politikai 
tekintetek vezették. Azt hitte, hogy fel kell mentenie a hiva- 
talnok-birót azon collisio alól, hogy politikai nehéz ügyekben 
ő maga mondja ki a döntő szót; másodszor pedig, hogy nem 
szabad előállania annak az esetnek — szintén különösen po- 
litikai perekben — hogy helyrehozhatatlan büntetések hajtas- 
sanak végre. 

Kérdés, hogy azóta változtak-e a viszonyok annyira, hogy 
most már ezeknek a tekinteteknek nincs nyomatéka. Tudtommal 
csak ugy van, mint 1848 előtt volt. 

És mégis mit tapasztalunk? A jelszót megfordítva, azt 
mondják : «a halálbüntetést restituálni kell, az esküdtszéket 
pedig kiküszöbölni. • 

Épen az, a mi most Németországban divatos. 

Úgy hiszem, inkább megegyez a közhatalmak felosztásá- 
nak monarchiánkban fennálló kombinált rendszerével : ha meg- 
maradunk azon álláspont mellett, melyet a kérdésben Deák 
Ferencz foglalt el. (Élénk éljenzés és taps.) 

